ശിഷ്യകളെ ബലാത്സംഗം ചെയ്തു, ബെസ്റ്റ് സെല്ലര് പുസ്തകമെഴുതി; എന്നും വിവാദങ്ങളില് ജീവിച്ച ബുദ്ധ സന്ന്യാസി അന്തരിച്ചു\nBangkok, First Published 29, Aug 2019, 11:14 AM IST\n'തിബറ്റന് ബുക്ക് ഓഫ് ലിവിംഗ് ആന്‍ഡ് ഡൈയിംഗ്' എന്ന പുസ്തകമെഴുതിയതിലൂടെ പ്രശസ്തിയുടെ പടവുകള് കയറി. 30 ലക്ഷത്തിലേറെ കോപ്പികള് വിറ്റഴിച്ച പുസ്തകത്തിലൂടെ ആയിരക്കണക്കിന് അനുയായികളെ സ്വന്തമാക്കി. 1994ലാണ് സോംഗ്യാലിനെതിരെ ആദ്യ ആരോപണമുയരുന്നത്.\nബാങ്കോക്: എന്നും വിവാദങ്ങളുടെ തോഴനായിരുന്ന പ്രസിദ്ധ ബുദ്ധ സന്നാസി സോംഗ്യാല് ലാകര് (സോംഗ്യാല് റിംപോച്ചെ)അന്തരിച്ചു. അര്‍ബുദ ബാധിതനായ സോംഗ്യാല് ഏറെ നാളായി തായ്‍ലന്‍ഡില് ചികിത്സയിലായിരുന്നു. 72ാം വയസ്സിലാണ് അന്ത്യം. ഏറ്റവും കൂടുതല് ശിഷ്യരുള്ള ബുദ്ധ സന്ന്യാസിയായിരുന്നു സോംഗ്യാല് ലാകര്. 13ാം ദലൈലാമയുടെ ഗുരുവിന്‍റെ പുനരവതാരമാണ് താനെന്ന് അദ്ദേഹവും അനുയായികളും വിശ്വസിച്ചു.\n1947ല് തിബറ്റിലാണ് ജനനം. കാംബ്രിഡ്ജ് യൂണിവേഴ്സിറ്റിയില് കംപാരറ്റീവ് റിലീജിയന് പഠിച്ചു. ' തിബറ്റന് ബുക്ക് ഓഫ് ലിവിംഗ് ആന്‍ഡ് ഡൈയിംഗ്' എന്ന പുസ്തകമെഴുതിയതിലൂടെ പ്രശസ്തിയുടെ പടവുകള് കയറി. 30 ലക്ഷത്തിലേറെ കോപ്പികള് വിറ്റഴിച്ച പുസ്തകത്തിലൂടെ ആയിരക്കണക്കിന് അനുയായികളെ സ്വന്തമാക്കി. 1994ലാണ് സോംഗ്യാലിനെതിരെ ആദ്യ ആരോപണമുയരുന്നത്.\nസോംഗ്യാല് റിംപോച്ചെ ദലൈലാമക്കൊപ്പം\nലൈംഗികവും മാനസികവുമായി പീഡിപ്പിച്ചെന്നാരോപിച്ച് യുവതി 100 കോടി ഡോളറിന്‍റെ മാനനഷ്ടക്കേസ് നല്‍കി. ഈ കേസ് കോടതിക്ക് പുറത്തുവച്ച് സോംഗ്യാല് ഒത്തുതീര്‍പ്പാക്കി. യുവതിക്ക് പിന്നാലെ ആരോപണവുമായി കൂടുതല് യുവതികള് രംഗത്തെത്തി. അതോടെ സോംഗ്യാലിന്‍റെ പ്രശസ്തിക്ക് മങ്ങലേറ്റു. തെളിവുകള് ഇല്ലാത്തതിനാല് ഒറ്റക്കേസില് പോലും സോംഗ്യാല് ശിക്ഷിക്കപ്പെട്ടില്ല.\nപരാതികളെ തുടര്‍ന്ന് ബുദ്ധിസ്റ്റ് അന്വേഷണ കമ്മീഷന് സോംഗ്യാലിനെതിരെ അന്വേഷണം പ്രഖ്യാപിച്ചു. സോംഗ്യാലിനെതിരെയുള്ള മിക്ക പരാതികളിലും കഴമ്പുള്ളതായി കമ്മീഷന് കണ്ടെത്തി. എന്നാല്, ആരോപണങ്ങള് തെളിയിക്കത്തക്ക വിധമുള്ള തെളിവുകള് ലഭിച്ചില്ല.\nഅതേസമയം, ആരോപണങ്ങള്‍ക്കിടയിലും സോംഗ്യാലിയുടെ അനുയായി വൃന്ദം വലുതായിക്കൊണ്ടിരുന്നു. സെക്സ് ആന്‍ഡ് വയലന്‍സ് ഇന് തിബറ്റന് ബുദ്ധിസം എന്ന പുസ്തകത്തില് എഴുത്തുകാരി മേരി ഫിന്നിംഗന് സോംഗ്യാലിനെ വിശേഷിപ്പിച്ചത് കരിസ്മാറ്റിക് ആയ മര്യാദയില്ലാത്ത നേതാവാണെന്നാണ്. പണവും അധികാരവും ഉപയോഗിച്ച് പുരാതനമായ ബുദ്ധിസ്റ്റ് ആത്മീയതയെ അധിക്ഷേപിച്ചുവെന്നും പുസ്തകത്തില് പറയുന്നു.\nLast Updated 29, Aug 2019, 11:19 AM IST\nSongyal Rimpoche passes away\nBudhist teacher Songyal Rimpoche


ഫ്രാൻസിന്റെ വടക്കുപടിഞ്ഞാറുള്ള ഒരു പ്രവിശ്യയാണ് ബ്രിട്ടാനി. പേരുകേട്ട യൂറോപ്യൻ നഗരങ്ങളുടെ തിരക്കേതുമില്ല. ഉള്ളത് ചെറുപട്ടണങ്ങളും ഗ്രാമങ്ങളും മാത്രം. പടിഞ്ഞാറ് മത്സ്യസമ്പന്നമായ അറ്റ്ലാന്റിക്ക് സമുദ്രതീരം. കൃഷിയും അനുബന്ധവ്യവസായങ്ങളുമാണ് പ്രധാനവരുമാനം. ബ്രിട്ടാനിയുടെ പടിഞ്ഞാറുള്ള ചെറിയ തീരദേശപട്ടണമാണ് ബ്രെസ്റ്റ്. ലോകഭാഷകളുടെ ലിപിരൂപങ്ങളെക്കുറിച്ചുള്ള ഒരു അന്താരാഷ്ട്ര സമ്മേളനം ബ്രെസ്റ്റിലെ ഒരു യൂണിവേഴ്സിറ്റിയിൽ നടക്കുന്നുണ്ട്. അതിൽ പങ്കെടുക്കാനും പ്രബന്ധമവതരിപ്പിക്കുവാനും സന്തോഷും ഞാനും പോകാൻ തയ്യാറെടുക്കുന്ന കൂട്ടത്തിലാണ് ഫ്രഞ്ച് പ്രവിശ്യയായ ബ്രിട്ടാനിയേക്കുറിച്ച് ഇത്രയുമൊക്കെ മനസ്സിലാക്കിയത്.\nബ്രെസ്റ്റ് പോർട്ടിനു സമീപം\nവായിച്ചറിഞ്ഞതിലേറെ അത്ഭുതങ്ങൾ ബ്രിട്ടാനി സമ്മാനിച്ചു. ജൂൺ പാതിയിലായിരുന്നു കോൺഫെറൻസ്. ഉത്തരാർദ്ധഗോളത്തിലെ വേനലിന്റെ മൂർദ്ധന്യം. നമ്മുടെ വേനലുമായൊന്നും താരതമ്യം പറ്റില്ല കേട്ടോ. ഇക്കാലത്ത് ബ്രെസ്റ്റിലെ താപനില വെറും 13 മുതൽ 19 ഡിഗ്രി സെൽഷ്യസ് വരെ മാത്രമാണ്. സൂര്യനസ്തമിച്ച് ഇരുട്ട് പരക്കാൻ രാത്രി 11 മണിയൊക്കെയാകും. അതായത് രാത്രി പത്തുമണിയ്ക്കും വെയിലുകൊണ്ട് തണുത്തുവിറച്ച് നടക്കാം.\nപെൻഫെൽഡ് നദീമുഖം, രാത്രി എട്ടു മണി. കൂർത്ത് ഗോപുരത്തോടുകൂടി കാണുന്നതാണ് ടാംഗ്വി ടവർ\nപെൻഫെൽഡ് നദിയുടെ കരയിലെ പട്ടണം: ബ്രെസ്റ്റ്\nബ്രെസ്റ്റ് നഗരത്തെ രണ്ടായി പകുത്തുകൊണ്ടാണ് പെൻഫെൽഡ് നദിയൊഴുകുന്നത്. നദി അറ്റ്ലാന്റിക്ക് സമുദ്രത്തിൽ ചേരുന്നിടത്താണ് ബ്രെസ്റ്റ് പോർട്ട്. ഫ്രെഞ്ച് നേവിയുടെ ആസ്ഥാനം കൂടിയാണ് ബ്രെസ്റ്റ്.\nപെൻഫെൽഡ് നദിയുടെ ഇരുകരകളിലുമായിട്ടാണ് ബ്രെസ്റ്റിലെ കോട്ടയും ടാംഗ്വി ടവറും നിലകൊള്ളുന്നത്. രണ്ടാം ലോകമഹായുദ്ധകാലത്ത് ഏതാണ്ട് പൂർണ്ണമായും തകർക്കപ്പെട്ട ഈ പട്ടണത്തിൽ ഇന്നവശേഷിക്കുന്ന പുരാതനനിർമ്മിതികൾ ഇവയാണ്. ആയിരത്തിഎഴുന്നൂറോളം വർഷം പഴക്കമുള്ള കോട്ടയിന്ന് ഫ്രെഞ്ച് നേവിയുടെ ചരിത്രം സൂക്ഷിക്കുന്ന മ്യൂസിയം കൂടിയാണ്.\nയുദ്ധത്തിനു ശേഷം പുനർനിർമ്മിക്കപ്പെട്ട ബ്രെസ്റ്റ് നഗരം സമ്പൂർണ്ണമായൊരു പ്ലാൻഡ് സിറ്റിയാണ്.ബ്രെസ്റ്റ് പട്ടണത്തിന്റെ അറ്റങ്ങളെ ബന്ധിപ്പിച്ചുകൊണ്ട് ട്രാം സർവീസുണ്ട്. റോഡിനു നടുവിലൂടെയുള്ള പ്രത്യേക ട്രാംപാത പാലത്തിനുമുകളിലൂടെ പോകുമ്പോൾ റോഡുമായുള്ള വേർതിരിവില്ലാതാകും. അപ്പോൾ ട്രാമും ബസ്സും പിന്നാലെപിന്നാലെ പോകുന്നത് കാണാം.\nട്രാംവേ കടന്നുപോകുന്ന ഈ പാലത്തിനൊരു പ്രത്യേകതയുണ്ട്. ഉയരം കൂടിയ കപ്പലുകൾക്കു കടന്നുപോകുവാനായി പാലം മേൽപ്പോട്ടുയർത്തുവാനാകും. അങ്ങനെ ഉയർത്തുന്ന കാഴ്ച കാണുവാൻ പറ്റിയില്ല.\nസിയാം റോഡ് എന്ന കച്ചവടത്തെരുവ്\nബ്രെസ്റ്റിലെ കച്ചവടതെരുവാണ് റൂ-ഡേ-സിയാം എന്ന സിയാം റോഡ്. കച്ചവടത്തെരുവെന്ന് കേൾക്കുമ്പോഴുള്ള തിരക്കൊന്നും ഇവിടെ കാണാനുണ്ടായിരുന്നില്ല. വെള്ളിയാഴ്ച വൈകുന്നേരം പോലും തെരുവ് ഏതാണ്ട് ഒഴിഞ്ഞുകിടന്നു. ഇവിടെയെന്നല്ല ബ്രെസ്റ്റിലെവിടെയും അത്ര ആൾത്തിരക്കൊന്നും കണ്ടില്ല. പൊതുവിൽ ജനസാന്ദ്രത കുറഞ്ഞ പ്രദേശങ്ങളായതുകൊണ്ടാവാം. ആളുകളേക്കാൾ കണ്ടത് പാർക്കുചെയ്തിരിക്കുന്ന കാറുകളായിരുന്നെന്നു പോലും തോന്നുകയുണ്ടായി.\nതായ്‌ലൻഡിലെ സിയാമീസ് രാജാവും ഫ്രാൻസിലെ ലൂയി പതിനാലാമനും തമ്മിൽ പതിനേഴാം നൂറ്റാണ്ടിൽ നയതന്ത്ര ബന്ധങ്ങളുണ്ടായിരുന്നു. അതിനായുള്ള സിയാം പ്രതിനിധികളുടെ യാത്രകളിലൊന്ന് ബ്രെസ്റ്റിലെ ഈ തെരുവിലൂടെയായിരുന്നു. അതിന്റെ സ്മരണയിലാണത്രെ തെരുവിന് സിയാം റൊഡെന്ന് പേരിട്ടത്. റൂ-ഡേ-സിയാം അവസാനക്കുന്നിടത്താണ് മുമ്പ് സൂചിപ്പിച്ച പോണ്ട്-ഡേ-റിക്കൂവറൻസ് എന്ന പൊക്കുപാലം. തെരുവിന് ഒത്ത നടുവിലൂടെയാണ് ട്രാംവേ കടന്നുപോകുന്നത്.\nബ്രെസ്റ്റിൽ ഇന്ത്യക്കാരെയൊന്നും കാണാൻ സാധിച്ചില്ലെങ്കിലും ഇന്ത്യൻ റെസ്റ്റോറന്റുകൾ ഇവിടെ ധാരാളമുണ്ട് എന്നത് അത്ഭുതമായി തോന്നി. അങ്ങനെയൊരിടത്ത് ചെന്നപ്പോൾ കഴിയ്ക്കാനെത്തിയവരും നടത്തിപ്പുകാരുമൊക്കെ തദ്ദേശീയരായിരുന്നു താനും.\nബ്രെസ്റ്റ് ഹാർബറിനും നേവൽ മ്യൂസിയത്തിനുമിടയ്ക്ക് മനോഹരമായ നടവഴികളുണ്ട്. കോഴ്സ് ഡാജോ എന്ന ഇലപൊഴിയും മരങ്ങൾ അതിരിട്ട വഴികൾ യാത്രികരുടെ പ്രിയപ്പെട്ട ഫോട്ടോസ്പോട്ടാണ്.\nനടവഴികളിലും പാർക്കുകളിലും ബാൽക്കണികളിലുമൊക്കെ നിറയേ പൂത്തു നിൽക്കുന്നുണ്ടാവും അനേകം പൂച്ചെടികൾ. പൂച്ചെടികൾ പരിപാലിക്കുന്നതിൽ ബ്രിട്ടാനികൾക്ക് പ്രത്യേക താത്പര്യമുള്ളതുപോലെ തോന്നി, പൂത്തുലയുന്നതിൽ ചെടികൾക്ക് അതിലേറെയും.\nഅത്ഭുതപ്പെടുത്തിയ മറ്റൊന്ന് കാൽനടയാത്രക്കാരോടുള്ള ഡ്രൈവർമാരുടെ പരിഗണനയാണ്. റോഡുമുറിച്ചുകടന്നാലോയെന്ന് മനസ്സിൽ വിചാരിക്കുമ്പോൾ തന്നെ നിർത്തിത്തരുന്ന വണ്ടികൾ എങ്ങനെ നമ്മളെ ഞെട്ടിക്കാതിരിക്കും? വണ്ടികൾക്ക് ഗ്രീൻ സിഗ്നലാണെങ്കിൽ പോലും കാൽനടക്കാർ ക്രോസ്സുചെയ്യാൻ നിൽപ്പുണ്ടെങ്കിൽ അവരെകടത്തിവിടാനായി വണ്ടികൾകാത്തുനിൽക്കുന്ന അനുഭവം പലവട്ടം ഉണ്ടായി.\nഐ. എം. ടി. അറ്റ്ലാന്റിക്ക് യൂണിവേഴ്സിറ്റി\nഞങ്ങൾ പങ്കെടുക്കാൻ പോയ കോൺഫെറൻസ് നടക്കുന്നത് ഇവിടെയാണ്. ഇത് പ്രധാനമായും ഒരു സാങ്കേതികസർവ്വകലാശാലയാണ്. അറ്റ്ലാന്റിക്ക് തീരത്ത് വിശാലമായ ക്യാമ്പസിൽ ഇത് പരന്നുകിടക്കുന്നു.\nബ്രിട്ടാനിയിലെ പ്രമുഖമായ ഗവേഷണസ്ഥാപനങ്ങളും കലാശാലകളുമൊക്കെ ബ്രെസ്റ്റ് നഗരപരിസരങ്ങളിലാണുള്ളത്.\nഫ്രാൻസിൽ മുഴുവനും സംസാരഭാഷ ഫ്രെഞ്ചല്ല, കേട്ടോ. ബ്രിട്ടാനിയിലെ തദ്ദേശീയ ഭാഷ ബ്രെട്ടൺ ആണ്. പക്ഷേ ബ്രെസ്റ്റിലെ പട്ടണപ്രദേശങ്ങളിലൊക്കെ ഫ്രെഞ്ചു തന്നെയാണ് സംസാരിക്കുന്നത്. എഴുതുന്നത് ലാറ്റിൻ ലിപിയിലായതുകൊണ്ട് നമുക്ക് ബ്രെട്ടണും ഫ്രെഞ്ചുമൊക്കെ ഒരുപോലെ. ബ്രെട്ടൺ ഭാഷയിൽ സ്ഥലനാമങ്ങളുടെ പേരുകൾ കണ്ടുതുടങ്ങിയത് ബ്രെസ്റ്റ് നഗരം വിട്ട് ഒട്ടൊരു ഗ്രാമപ്രദേശമായ ലു-കുൻകുവിലേയ്ക്ക് ബസ്സിൽ പോകും വഴിയായിരുന്നു. ലു-കുൻകു എന്നു നാട്ടുകാർ ഉച്ഛരിക്കുന്ന ഫ്രെഞ്ചിലെ Le-Conquet, ബ്രെട്ടൺ ഭാഷയിൽ കൊങ്ക് ലിയോൺ (Konk Leon) ആണ്.\nപാറക്കെട്ടുകൾ നിറഞ്ഞതാണ് ഇവിടുത്തെ അറ്റ്ലാന്റിക്ക് തീരം. അതുകൊണ്ടുതന്നെ കപ്പലുകൾക്ക് വഴികാട്ടാൻ നിറയെ ലൈറ്റ്ഹൗസുകൾ ഇവിടെയുണ്ട്. ബസ്സിറങ്ങിയിടത്തുനിന്നും ഏറ്റവും അടുത്തുള്ളൊരു ലൈറ്റ്ഹൗസ് വരെ നടക്കുക എന്നതായിരുന്നു ലക്ഷ്യം. അതിനുമുമ്പ് ബ്രെട്ടൺ സ്പെഷ്യൽ കടൽവിഭവങ്ങൾ പരീക്ഷിക്കണമെന്നതും.\nലു-കുൻകുവിലെ ഹാർബർ. അക്കരെ കെർമോവൻ ഉപദ്വീപ് കാണാം\nലു-കുൻകുവിനെ ഫ്രാൻസിന്റെ പടിഞ്ഞാറേമുനമ്പെന്നു പറയാം. ഇതിലും പടിഞ്ഞാറോട്ടുമാറി രണ്ട് ചെറുദ്വീപുകൾ കൂടിയേ ഫ്രാൻസിലുള്ളൂ. അതിന്റെ അങ്ങേക്കര ഇനി അമേരിക്കൻ വൻകരമാത്രം. അറ്റ്ലാന്റിക്ക് ഇവിടെ പാറക്കല്ലുകളിൽ ആർത്തലയ്ക്കുന്നു. മത്സ്യബന്ധനത്തിനും ടൂറിസത്തിനുമുള്ള ബോട്ടുകൾ ധാരാളം. അതിമനോഹരമായ ഭൂപ്രകൃതി. പഴമയിലും പ്രൗഢിയിലും നിലകൊള്ളുന്ന പള്ളികളും കച്ചവടസ്ഥാപനങ്ങളും. ടൈലുപതിച്ച നിരത്തുകൾ ഹാർബറിലേയ്ക്കുള്ള പലവഴികളായി പിരിയുന്നു. പക്ഷേ പ്രദേശത്ത് ആളനക്കം തീരെക്കുറവ്.ഞങ്ങളിറങ്ങിയ ബസ്സ് കടന്നുപോയതിനു ശേഷം, ഓടുന്ന വാഹനങ്ങളൊന്നും അവിടെ കണ്ടില്ല. ആകെമൊത്തത്തിൽ ഒരു വിചിത്രലോകത്തെത്തിയ പ്രതീതി.\nകഴിക്കാൻ കയറിയപ്പോൾ ഇതേ ആംബിയൻസ് തന്നെ റെസ്റ്റോറന്റിനും. പ്രധാനവിഭവമായ സാൽമൺ, കാബേജിലയും തക്കാളിയുമൊക്കെ ചേർന്ന സാലഡിനൊപ്പമാണ് കിട്ടിയത്. പിന്നെ ക്രെപെ (crepe). ഇതു പരമ്പരാഗത ഫ്രെഞ്ചുവിഭവമാണ്, നമ്മുടെ ദോശപോലെ മാവുപരത്തി ചുടുന്നത്. പരത്തിയ മാവിനുമുകളിലെ മുട്ടയോ, ഇറച്ചിയോ, ചോക്ലേറ്റോ ഒക്കെയാണ് ഇതിലെ രുചി മാറ്റിമറിക്കുന്നത്.\nഏറ്റവും പ്രശസ്തമായ ലൈറ്റ്ഹൗസിലേയ്ക്ക് നാലുകിലോമീറ്ററിലേറെ നടക്കണം. ഇവിടെനിന്ന് ബ്രെസ്റ്റിലേയ്ക്കു അധികം ബസ്സ് കണക്റ്റിവിറ്റി ഇല്ലായെന്ന് ടൈംടേബിൾ നോക്കി മനസ്സിലാക്കിയിരുന്നു. നടന്നുതിരിച്ചെത്താൻ സമയം ഉണ്ടോ? ഗൂഗിൾമാപ്പ് കുറച്ചുകൂടിയടുത്ത മറ്റൊരു ലൈറ്റ്ഹൗസിലേയ്ക്കു വഴികാണിച്ചു. അതുവരെ പോയിവന്നാൽ മതിയോ? ഇനിയിരിക്കൽ വരാൻ തന്നെ സാധ്യതയില്ലാത്ത ഈ ഫ്രെഞ്ചുതീരത്തെ ഏതു കാഴ്ചയാണ് ഒഴിവാക്കേണ്ടിവരിക?\nഒടുവിൽ നടന്നുകാണാൻ തീരുമാനിച്ചത് കെർമോവൻ എന്നൊരു ഉപദ്വീപാണ്. അതിന്റെമുനമ്പത്താണ് കെർമോവൻ ലൈറ്റ്ഹൗസ്. അറ്റ്ലാന്റിക്കിന്റെ ഭാഗമായ ഒരു ചെറിയ ഉൾക്കടൽ കടന്നുവേണം അക്കരെ കെർമോവനിലെത്താൻ. ഈ കടൽഭാഗം പൊതുവേ ശാന്തമാണ്. ഹാർബർ ഈ ശാന്തമായ ഭാഗത്താണ്. അങ്ങനെ സമുദ്രം നടന്നുതാണ്ടുവാനുള്ള പാലം തേടിയുള്ള വഴിയിൽ ഒരാളെപ്പോലും കണ്ടില്ല. ഗൂഗിൾമാപ്പിനെ മാത്രം വിശ്വസിച്ചു ഞങ്ങൾ നടന്നു.\nവേലിയേറ്റത്തിനുമുന്നേ കടലിറങ്ങിയനേരത്തായിരുന്നു ഞങ്ങൾ നടപ്പാലം കടന്നത്. അതപ്പോൾ അറിഞ്ഞിരുന്നില്ല. “ബോട്ടൊക്കെ കട്ടപ്പുറത്താണല്ലോ ആശാനേ” എന്നൊക്കെ പറഞ്ഞുനടന്നു. പാലം കടന്നക്കരെയെത്തി. കെർമോവൻ ഒരു മെലിഞ്ഞുനീണ്ട ഉപദ്വീപാണ്. കരയ്ക്കുകയറി കുറച്ചുമുന്നോട്ടു നീങ്ങിയപ്പോൾ തന്നെ അപ്പുറത്തെ ആർത്തലയ്ക്കുന്ന സമുദ്രം കാണാറായി. ഇവിടെ സൈക്കിളിലും മറ്റുമായി എത്തിയിരിക്കുന്ന മറ്റു സഞ്ചാരികളേയും കണ്ടു. നിറയെ ഓടുമേഞ്ഞ വീടുകൾ. പിശുക്കില്ലാതെ പൂത്തുലഞ്ഞുനിൽക്കുന്ന ചെടികൾ. കടൽക്കാറ്റ്, ചൂടില്ലാത്ത വെയിലും. പ്രത്യേകിച്ചൊരു ലക്ഷ്യവുമില്ലാതെയുള്ള നടത്തം പോലും നമ്മളെ ഉന്മേഷഭരിതരാക്കും.\nനടന്നെത്തിയപ്പോഴാണ് മനസ്സിലാക്കിയത് കെർമോവൻ ഒരു സംരക്ഷിത പ്രകൃതിപ്രദേശമാണെന്ന്. മുനമ്പിനോടടുക്കുന്തോറും റോഡ് മാത്രമാകും ഏകമനുഷ്യനിർമ്മിതി.\nഇത്ര പ്രശാന്തസുന്ദരമയ ഒരു പ്രദേശത്ത് തിരക്കില്ലാതെ സമയമെടുത്ത് ചെലവഴിക്കാൻ പറ്റിയത് മനസ്സ് നിറച്ചു. ലൈറ്റ്ഹൗസിലേയ്ക്ക് ഏറെ ദൂരമിനിയുമുണ്ട്. സംരക്ഷിതപ്രദേശമാണെങ്കിലും ആ കാലാവസ്ഥയിൽ വലിയ മരങ്ങളൊന്നും വളരാത്തതുകൊണ്ടാകണം വന്യത അത്ര തോന്നിച്ചില്ല, എങ്കിലും കാട്ടുമുയലുകളൊക്കെ പലവട്ടം മുന്നിലൂടെ ചാടിപ്പോയി. ലൈറ്റ്ഹൗസിലേയ്ക്ക് ഇനിയുമേറെ ദൂരമുണ്ടെന്ന് മാപ്പിൽ കാണുന്നു. നടത്തം തുടർന്നു, ഒടുവിൽ കൺമുന്നിൽ കർമോവൻ ലൈറ്റ്ഹൗസ് പ്രത്യക്ഷപ്പെട്ടു. ജീവിതത്തിൽ ഇതുവരെ താണ്ടിയവഴികളിൽ പടിഞ്ഞാറേയറ്റമാണ് കൺമുന്നിൽ.\nകർമോവൻ ഉപദ്വീപിന്റെ മുനമ്പും ലൈറ്റ്ഹൗസും - ഒരു വിദൂരദൃശ്യം\nവന്നദൂരമൊക്കെ തിരികെ നടക്കേണ്ടതുണ്ട്. ഈ പരിസരത്തുകൂടി എത്ര നടന്നാലും മുഷിയില്ലല്ലോ!! സഞ്ചാരികളുടെ ബഹളങ്ങളൊന്നുമില്ലാതെ മനോഹരമായ പ്രദേശത്തുകൂടി ഒരു അപൂർവ യാത്രാനുഭവം. തിരികെവരുമ്പോൾ വേലിയേറ്റം നടക്കുന്നു. പച്ചനിറത്തിൽ സമുദ്രജലം നടപ്പാലത്തിനുകീഴിലൂടെ ഒഴുകിക്കയറുന്നു. നേരത്തേ കരയിലെന്നു ധരിച്ച ബോട്ടുകളൊക്കെ ഇപ്പോൾ വെള്ളത്തിലാണ്.\nബസ്‌സ്റ്റോപ്പിൽ തിരികെയെത്തി. ഉച്ചയ്ക്കു ഭക്ഷണം കഴിച്ച റെസ്റ്റോറന്റൊക്കെ ഇതിനോടകം അടച്ചിരുന്നു. ഒരുപക്ഷേ അത്താഴസമയത്ത് വീണ്ടും തുറക്കുമായിരിക്കും. യാത്രികരായി അവിടെ നിന്നുകയറാൻ ഞങ്ങളെക്കൂടാതെ രണ്ടുപേർമാത്രം. ആറരയ്ക്കാണ് തിരികെ ബ്രെസ്റ്റിലേക്കുള്ള അവസാനബസ്സ്. ഞങ്ങൾ കാത്തുനിന്നു, ഒരു മടങ്ങിവരവിനായി മനസ്സും.


പ്രമുഖർക്ക് അടിതെറ്റി | 04May2021\nതോറ്റത് പതിനൊന്ന് മന്ത്രിമാർ\nചെന്നൈ : മുഖ്യമന്ത്രി സ്ഥാനാർഥികളായിരുന്ന അഞ്ച് പേരിൽ കമൽഹാസൻ അടക്കം മൂന്ന് പേരും പരാജയപ്പെട്ടു. അമ്മ മക്കൾ മുന്നേറ്റ കഴകം നേതാവ് ടി.ടി.വി. ദിനകരൻ, നാം തമിഴർകക്ഷി നേതാവ് സീമാൻ എന്നിവരാണ് പരാജയപ്പെട്ട മറ്റ് മുഖ്യമന്ത്രി സ്ഥാനാർഥികൾ. കമലും ദിനകരനും രണ്ടാംസ്ഥാനയത്തായപ്പോൾ സീമാൻ മൂന്നാം സ്ഥാനത്തേക്ക് പിന്തള്ളപ്പെട്ടു. കഴിഞ്ഞ തിരഞ്ഞെടുപ്പിനെ അപേക്ഷിച്ച് പകുതിയിലധികം എം.എൽ.എമാരെ നഷ്ടമായ എ.ഐ.എ.ഡി.എം.കെക്ക് വേണ്ടി മത്സരിച്ച 11 മന്ത്രിമാർ പരാജയപ്പെട്ടു. ഇതേ സമയം ഡി.എം.കെയുടെ പ്രധാന നേതാക്കളിൽ ഒട്ടുമിക്കവരും വിജയിച്ചു.\nറോയപുരത്ത് മത്സരിച്ച ഫിഷറീസ് മന്ത്രി ഡി. ജയകുമാർ, നിയമമന്ത്രി സി.വി. ഷൺമുഖം (വിഴുപുരം), ക്ഷീരവികസനവകുപ്പ് മന്ത്രി രാജേന്ദ്രബാലാജി (രാജപാളയം) തുടങ്ങിയവരാണ് പരാജയപ്പെട്ട മന്ത്രിമാരിൽ പ്രമുഖർ. റോയപുരത്ത് തുടർച്ചയായി നാല് തിരഞ്ഞെടുപ്പുകളിൽ വിജയിച്ചതിന് ശേഷമാണ് ജയയകുമാർ ഇത്തവണ തോൽക്കുന്നത്. സിറ്റിങ് സീറ്റായിരുന്ന ശിവകാശിയിൽ തിരിച്ചടിയുണ്ടാകുമെന്ന ഭയത്താൽ മണ്ഡലം മാറിയ മന്ത്രി രാജേന്ദ്ര ബാലാജിക്ക് രാജപാളയത്തും രക്ഷയുണ്ടായില്ല. ശിവകാശിയിലെ എ.ഐ.എ.ഡി.എം.കെ. സ്ഥാനാർഥിയും പരാജയപ്പെട്ടിരുന്നു.\nമലയാളികൾ ഏറെ താമസിക്കുന്ന ചെന്നൈക്ക് സമീപമുള്ള ആവഡിയിൽ തമിഴ് സാംസ്കാരിക വകുപ്പ് മന്ത്രി കെ. പാണ്ഡ്യരാജൻ പരാജയപ്പെട്ടു. അരലക്ഷത്തിലേറെ വോട്ടുകൾക്കാണ് പാണ്ഡ്യരാജന്റെ തോൽവി. അമ്മ മക്കൾ മുന്നേറ്റ കഴകം ഏറെ പ്രതീക്ഷ അർപ്പിച്ചിരുന്ന കോവിൽപ്പട്ടിയിൽ മന്ത്രി കടമ്പൂർ രാജുവിനോടാണ് ദിനകരൻ പരാജയപ്പെട്ടത്. വിജയകാന്തിന്റെ ഭാര്യയും ഡി.എം.ഡി.കെ. ഖജാൻജിയുമായ പ്രേമലത വിരുദാചലത്ത് മൂന്നാം സ്ഥാനത്തേക്ക് പിന്തള്ളപ്പെട്ടു. അമ്മ മക്കൾ മുന്നേറ്റ കഴകം നേതൃത്വത്തിലുള്ള സഖ്യത്തിലായിരുന്നു ഡി.എം.ഡി.കെ. മത്സരിച്ചത്.\nബി.ജെ.പി. മത്സരിപ്പിച്ച പ്രമുഖ സ്ഥാനാർഥികളിൽ ഒട്ടുമിക്കവരും പരാജയപ്പെട്ടപ്പോൾ ഇവരുടെ ചില സ്ഥാനാർഥികൾ അപ്രതീക്ഷിതമായി വിജയിക്കുകയായിരുന്നു. നടി ഖുശ്ബു, പാർട്ടി സംസ്ഥാന അധ്യക്ഷൻ എൽ. മുരുകൻ, ഉപാധ്യക്ഷൻ കെ. അണ്ണാമലൈ, മുൻ ദേശീയ സെക്രട്ടറി എച്ച്. രാജ എന്നിവരാണ് പരാജയം ഏറ്റുവാങ്ങിയ ബി.ജെ.പിയിലെ പ്രധാനികൾ.\nമക്കൾ നീതി മയ്യത്തിന് വേണ്ടി മത്സരിച്ചവരിൽ കമൽഹാസൻ കൂടാതെ നടി ശ്രീപ്രിയ (മൈലാപ്പൂർ), പാർട്ടി ഉപാധ്യക്ഷൻ ആർ. മഹേന്ദ്രൻ (സിങ്കാനല്ലൂർ), ജനറൽ സെക്രട്ടറിയും മലയാളിയായ മുൻ ഐ.എ.എസ്. ഉദ്യോഗസ്ഥനുമായ സന്തോഷ് ബാബു (വേളാച്ചേരി) എന്നിവരും പരാജയപ്പെട്ടു. പരാജയപ്പെട്ട ഡി.എം.കെയിലെ പ്രമുഖർ ഡെപ്യൂട്ടി ജനറൽ സെക്രട്ടറി സുബ്ബലക്ഷ്മി (മോടക്കുറിച്ചി), വക്താവ് തങ്കത്തമിഴ്‌സെൽവൻ (ബോഡിനായ്ക്കനൂർ) എന്നിവരാണ്.\nതങ്കത്തമിഴ്‌സെൽവൻ പരാജയപ്പെട്ടത് ഉപമുഖ്യമന്ത്രി പനീർശെൽവത്തോടാണ്. തൊണ്ടാമുത്തൂരിൽ സ്വതന്ത്രസ്ഥാനാർഥിയായി മത്സരിച്ച നടൻ മൻസൂർ അലിഖാൻ നേടിയത് വെറും 428 വോട്ടാണ്.


പോലീസിന്റെ അറസ്റ്റിനു ശേഷം ഹാർദിക് പട്ടേലിനെ കാണാനില്ലന്ന് ഭാര്യ - ഇ വാർത്ത | evartha Gujarat protest leader Hardik Patel missing since Jan 18, claims wife Kinjal\nBreaking News: സീതാറാം യെച്ചൂരിയുടെ മാതാവ് അന്തരിച്ചു ◆ ഇന്ത്യ വളരുമ്പോൾ ലോകവും വളരും; യുഎൻ പൊതുസഭയിൽ പ്രധാനമന്ത്രി നരേന്ദ്രമോദി ◆ നേവിസിന്റെ ഹൃദയവുമായി ആംബുലൻസ് കോഴിക്കോട് ആശുപത്രിയിലെത്തി; ശസ്ത്രക്രിയ പുരോഗമിക്കുന്നു ◆ മധ്യപ്രദേശിലെ ക്രൈസ്തവ ദേവാലയങ്ങൾ തകർക്കും; ഭീഷണിയുമായി വിശ്വഹിന്ദു പരിഷത്ത് ◆ ബാറുകളിൽ ഇരുന്ന് മദ്യം കഴിക്കാം; പ്രവേശനം 50 ശതമാനം പേർക്ക് മാത്രം; ഇളവുകൾ പ്രഖ്യാപിച്ച് മുഖ്യമന്ത്രി ◆ അഭ്യൂഹങ്ങള്‍ക്ക് അവസാനമായി; കനയ്യകുമാറും ജിഗ്നേഷും കോണ്‍ഗ്രസിലേക്ക് തന്നെ ◆ സംസ്ഥാനത്ത് ഇന്ന് 16,671 പേർക്ക് കോവിഡ് ; മരണങ്ങൾ 120; 14,242 പേർ രോഗമുക്തി നേടി ◆ ആര്‍എസ്എസില് നിന്ന് പുതിയൊരാളെ ബിജെപി അധ്യക്ഷ സ്ഥാനത്തേക്ക് കൊണ്ടുവരരുത്: പി പി മുകുന്ദന് ◆ വി എം സുധീരന്റെ പരാതി എന്താണെന്ന് അറിയില്ലെന്ന് കെ സുധാകരൻ ; ചര്‍ച്ച നടത്തുമെന്ന് താരിഖ് അൻവർ ◆ അസമിലെ പോലീസ് വെടിവെപ്പ് ; സംഭവ സ്ഥലത്ത് കൂടുതല് പോലീസ്- സി ആര് പി എഫ് സേനകളെ വിന്യസിച്ച് സംസ്ഥാന സര്‍ക്കാര് ◆\nപോലീസിന്റെ അറസ്റ്റിനു ശേഷം ഹാർദിക് പട്ടേലിനെ കാണാനില്ലന്ന് ഭാര്യ\nNews Desk 11 February 2020\nഅഹമ്മദാബാദ് : ഗുജറാത്തിലെ കോൺഗ്രസ് നേതാവും പട്ടേൽ പ്രക്ഷോഭ നായകനുമായ ഹാർദിക് പട്ടേലിനെ ജനുവരി 18 മുതൽ കാണാനില്ലെന്നു ഭാര്യ കിഞ്ചൽ. 2015ലെ പട്ടേല് വിഭാഗത്തിന് സംവരണമാവശ്യപ്പെട്ട് ഹര്‍ദിക് പട്ടേല് നടത്തിയ സമരത്തില് അദ്ദേഹത്തിനെതിര രാജ്യദ്രോഹക്കുറ്റം ചുമത്തിയിരുന്നു . ജനുവരി 18 നാണ് അദ്ദേഹത്തെ അറസ്റ്റ് ചെയ്തത്. നാല് ദിവസത്തിന് ശേഷം ഹര്‍ദിക്കിന് ജാമ്യം ലഭിച്ചെങ്കിലും മറ്റ് രണ്ട് കേസുകളില് വീണ്ടും അറസ്റ്റിലായി.ഈ കേസുകളിൽ ജനുവരി 24 ജാമ്യം ലഭിച്ചിരുന്നു. എന്നാല്, വിചാരണക്ക് ഹാജരാകാത്തിനെ തുടര്‍ന്ന് കോടതി ഫെബ്രുവരി ഏഴിന് വീണ്ടും ജാമ്യമില്ലാ വാറണ്ട് പുറപ്പെടുവിച്ചു.\nപോലീസ് അറസ്റ്റിന് ശേഷം ഹാർദിക് എവിടെയാണെന്ന് വിവരമില്ലെന്നും പൊലീസ് തുടര്‍ച്ചയായി വീട്ടില് പരിശോധനക്കെത്തുന്നുവെന്നും കിഞ്ചൽ പറഞ്ഞു. സമരത്തില് പങ്കെടുത്ത 1500 പേര്‍ക്കെതിരെ ചുമത്തിയ കേസുകള് പിന്‍വലിക്കണമെന്നാവശ്യപ്പെട്ട് ഗുജറാത്തില് പട്ടേല് സമുദായത്തിന്‍റെ സമരം നടക്കുന്നുണ്ട്. 20 കേസുകളാണ് ഹാർദിക്കിന്റെ പേരിലുള്ളത്.\nTopics: gujarat Hardik Patel


മലപ്പുറം ഉപതെരഞ്ഞെടുപ്പ്; സ്ഥാനാർത്ഥി നിർണ്ണയത്തിൽ പിണറായി-കുഞ്ഞാലിക്കുട്ടി രഹസ്യ ചർച്ചയെന്ന് ബിജെപി\nകോഴിക്കോട്: മലപ്പുറം ഉപതെരഞ്ഞെടുപ്പിലെ സിപിഎം സ്ഥാനാർത്ഥി നിർണ്ണയത്തിൽ പിണറായി വിജയനും കുഞ്ഞാലിക്കുട്ടിയും തമ്മിൽ ഗൂഡാലോചന നടത്തിയെന്ന് ബിജെപി സംസ്ഥാന ജനറൽ സെക്രട്ടറി എംടി രമേശ്. കഴിഞ്ഞ 18 ന് വളാഞ്ചേരിയിലെ ഒരു പ്രമുഖ വ്യവസായിയുടെ വീട്ടിൽ ഇരുവരും രഹസ്യ ചർച്ച നടത്തിയാണ് സിപിഎം സ്ഥാനാർത്ഥിയെ തീരുമാനിച്ചത്.\nമുസ്ലീം ലീഗുകാരനായ മറ്റൊരു വ്യവസായ പ്രമുഖനും ചർച്ചയിൽ പങ്കെടുത്തിട്ടുണ്ട്. സിപിഎം സ്ഥാനാർത്ഥി പട്ടികയിലുണ്ടായിരുന്ന മൂന്ന് പേരുകൾ മറികടന്ന് അപ്രസക്തനായ ആളെ സ്ഥാനാർത്ഥിയാക്കിയത് ഈ ചർച്ചകളുടെ അടിസ്ഥാനത്തിലാണ്.\nമലപ്പുറത്ത് ബിജെപി കോൺഗ്രസ് സഹകരണമെന്ന് ആക്ഷേപിക്കുന്ന വി എസ് അച്യുതാനന്ദൻ ഇക്കാര്യത്തിൽ അഭിപ്രായം വ്യക്തമാക്കണം. പിണറായിയുടെ നീക്കം മനസ്സിലാക്കിയാണ് കോടിയേരി ബാലകൃഷ്ണൻ തെരഞ്ഞെടുപ്പ് സർക്കാരിന്‍റെ വിലയിരുത്തലാകുമെന്ന് മുൻകൂട്ടി പ്രഖ്യാപിച്ചത്. ഐസ്ക്രീം പാർലർ കേസിൽ കുഞ്ഞാലിക്കുട്ടിയെ രക്ഷിച്ച അതേ നിലപാടാണ് പിണറായി വിജയന് ഇപ്പോഴുമുള്ളതെന്നും എം ടി രമേശ് കോഴിക്കോട്ട് മാദ്ധ്യമപ്രവര്‍ത്തകരോട് പറഞ്ഞു.\nമലപ്പുറത്തെ സ്ഥാനാർത്ഥി നിർണ്ണയം എല്ലാ ഘടകകക്ഷികളോടും ആലോചിച്ചതിനുശേഷമാണ് നടത്തിയത്. അവിടെ മത്സരിക്കുന്നത് ബിജെപിയായതിനാലാണ് സ്ഥാനാർത്ഥി പ്രഖ്യാപനം ബിജെപി നടത്തിയതെന്നും രമേശ് കോഴിക്കോട് പറഞ്ഞു.


ഇന്ത്യയിലെ 50 രൂപ നോട്ട് - വിക്കിപീഡിയ\nഇന്ത്യയിലെ 50 രൂപ നോട്ട്\n(Indian fifty rupees note എന്ന താളിൽ നിന്നും തിരിച്ചുവിട്ടതു പ്രകാരം)\nSecurity thread, latent image, micro-lettering, intaglio print, fluorescent ink, watermark, and see through registration device.\nഓഗസ്റ്റ് 2017 മുതൽ\nഭാരതീയ റിസർവ് ബാങ്ക് പുറത്തിറക്കിയ ഒരു ഇന്ത്യൻ കറൻസി നോട്ടാണ് അമ്പത് രൂപ നോട്ട്. ഇപ്പോൾ വിനിമയത്തിലുള്ള നോട്ടുകൾ, 1996-ൽ ഇറങ്ങിയ മഹാത്മ ഗാന്ധി ശ്രേണിയിൽ ഉള്ള ബാങ്ക് നോട്ടുകള് ആണ്. കൂടാതെ 2017 ൽ പുറത്തിറക്കിയ മഹാത്മാഗാന്ധി പുതിയ സീരീസിലുള്ള നോട്ടുകളും ഉണ്ട്.\nറിസർവ് ബാങ്ക് 1975 ൽ ആണ് ആദ്യമായി 50 രുപ നോട്ട് ഇറക്കുന്നത്. ലയൺ ക്യാപിറ്റൽ ശ്രേണിയിലുള്ള ഈ നോട്ടുകളിൽ അശോക സ്തംഭ മുദ്ര ഉണ്ടായിരുന്നു. ഈ മുദ്ര 1996 ൽ ഇറങ്ങിയ നോട്ടുകളിൽ മഹാത്മാഗാന്ധിയുടെ വാട്ടർമാർക്ക് ചിത്രത്തോടെ മാറ്റം കുറിച്ചു. \nമഹാത്മാഗാന്ധി പുതിയ ശ്രേണി[തിരുത്തുക]\n2016 നവംബർ 10 ന് ഒരു പുതിയ പുനഃരൂപകൽപ്പനയുള്ള ₹50 നോട്ട് ഇറക്കും എന്ന് പ്രഖ്യാപിച്ചു. 2017 ഓഗസ്റ്റ് 18 ന് റിസർവ് ബാങ്ക് ഓഫ് ഇന്ത്യ ഔദ്യോഗികമായി ₹50 പുറത്തുവിട്ടു. ഈ നോട്ടിന്റെ പുറകുവശത് 2017 എന്ന വർഷം അച്ചടിച്ചിട്ടുണ്ട്. മഹാത്മാ ഗാന്ധി പുതിയ ശ്രേണിയിൽ പുറത്തിറങ്ങിയ മൂന്നാമത്തെ നോട്ട് ആണ് ₹50 നോട്ട്.\nമറ്റു ഇന്ത്യൻ ബാങ്ക് നോട്ടുകളെപ്പോലെ ₹50 ബാങ്ക് നോട്ടിലും അതിലെ തുക 17 വ്യത്യസ്ത ഭാഷകളിൽ എഴുതിവച്ചിട്ടുണ്ട്. നാണ്യമുഖത്ത് ഇംഗ്ലിഷിലും ഹിന്ദിയിലും ഈ നോട്ടിന്റെ മൂല്യം എഴുതിവച്ചിട്ടുണ്ട്. മറുവശത്ത് ഒരു ഭാഷാ പാനൽ ഉണ്ട്. ഇവിടെ നോട്ടിന്റെ മൂല്യം ഇന്ത്യയുടെ 22 ഔദ്യോഗികഭാഷകളിൽ 15 എണ്ണത്തിൽ അച്ചടിച്ചിരിക്കുന്നു. ഭാഷകൾ അക്ഷരമാലാക്രമത്തിലാണു കൊടുത്തിരിക്കുന്നത്. ഇതിലെ ഭാഷകളിൽ ആസ്സാമീസ്, ബംഗാളി, ഗുജറാത്തി, കന്നഡ, കശ്മീരി, കൊങ്കണി, മലയാളം, മറാഠി, നേപ്പാളി, ഒഡിയ, പഞ്ചാബി, സംസ്കൃതം, തമിഴ്, തെലുഗു, ഉറുദു എന്നിവയുണ്ട്.\nDenominations in central level official languages (At below either ends)\nEnglish Fifty rupees\nHindi पचास रुपये\nDenominations in 15 state level/other official languages (As seen on the language panel)\nAssamese পঞ্চাশ টকা\nBengali পঞ্চাশ টাকা\nGujarati પચાસ રૂપિયા\nKannada ಐವತ್ತು ರುಪಾಯಿಗಳು\nKashmiri پَنٛژاہ رۄپیہِ\nKonkani पन्नास रुपया\nMalayalam അൻപതു രൂപ\nMarathi पन्नास रुपये\nNepali पचास रुपियाँ\nOdia ପଚାଶ ଟଙ୍କା\nPunjabi ਪੰਜਾਹ ਰੁਪਏ\nSanskrit पञ्चाशत् रूप्यकाणि\nTamil ஐம்பது ரூபாய்\nTelugu యాభై రూపాయలు\nUrdu پچاس روپیے\n↑ "Are there any special features in the banknotes of Mahatma Gandhi series- 1996?". Your Guide to Money Matters. Reserve Bank of India. മൂലതാളിൽ നിന്നും 12 January 2012-ന് ആർക്കൈവ് ചെയ്തത്. ശേഖരിച്ചത് 11 January 2012.\n↑ Republic India Issues Reserve Bank of India.\n↑ RBI to issue ₹1,000, ₹100, ₹50 with new features, design in coming months\nഭാരതീയ റിസർവ് ബാങ്ക്\nമഹാത്മാ ഗാന്ധി പുതിയ ശ്രേണി\n"https://ml.wikipedia.org/w/index.php?title=ഇന്ത്യയിലെ_50_രൂപ_നോട്ട്&oldid=3547965" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 15:15, 20 ഏപ്രിൽ 2021.


ഇന്ത്യ ഏറ്റുവാങ്ങുന്ന റാഫേല് ജെറ്റ് വിമാനങ്ങളുടെ ആദ്യ ചിത്രങ്ങള് പുറത്ത് - Janayugom Online\nഅഞ്ചുതെങ്ങില് സ്ഥിതി ഗുരു�...\nHome / Latest News / ഇന്ത്യ ഏറ്റുവാങ്ങുന്ന റാഫേല് ജെറ്റ് വിമാനങ്ങളുടെ ആദ്യ ചിത്രങ്ങള് പുറത്ത്\nPosted on October 08, 2019, 5:07 pm\nന്യൂഡല്‍ഹി: ഇന്ത്യ ഏറ്റുവാങ്ങുന്ന റാഫേല് ജെറ്റ് വിമാനങ്ങളുടെ ആദ്യ ചിത്രങ്ങള് പുറത്തുവിട്ടു. ജെറ്റ് വിമാനങ്ങള് വാങ്ങുന്നതിനായി കേന്ദ്ര പ്രതിരോധമന്ത്രി രാജ്‌നാഥ് സിങ് നടത്തിയ ത്രിദിന പാരീസ് സന്ദര്‍ശത്തിനിടെയാണ് ചിത്രങ്ങള് പുറത്തുവിട്ടത്. മുതിര്‍ന്ന വ്യോമസേന ഉദ്യോഗസ്ഥര്‍ക്കൊപ്പമാണ് ഫ്രാന്‍സിലെ മെരിഗ്‌നാകിലേക്ക് പ്രതിരോധ മന്ത്രി രാജ്‌നാഥ് സിംഗ് എത്തിയത്. ഇവിടെ വച്ചാണ് റാഫേല് വിമാനം ഏറ്റുവാങ്ങുക.\nആദ്യം സെപ്തംബര് 19 നായിരുന്നു ഇന്ത്യന് എയര്‍ഫോഴ്‌സിന് കൈമാറുന്നതിനായി നിശ്ചയിച്ചിരുന്നത്. അവസാന ഘട്ടത്തിലാണ് ഇത് ഒക്ടോബര് എട്ടിലേക്ക് ആക്കിയത്. വ്യോമസേനയുടെ ഇപ്പോഴത്തെ ചീഫ് മാര്‍ഷല് ബിഎസ് ധനോവ വിരമിച്ച് പുതിയ ചീഫ് മാര്‍ഷല് ചുമതലയേറ്റ ശേഷമാണിത്.\nഇതിനോടനുബന്ധിച്ച് രാജ്‌നാഥ് സിങ് ഫ്രാന്‍സ് അധികൃതരുമായി കൂടിക്കാഴ്ച നടത്തും. ഇന്ത്യയും ഫ്രാന്‍സും തമ്മിലുള്ള പ്രതിരോധ ബന്ധങ്ങള് സംബന്ധിച്ച് ഫ്രഞ്ച് പ്രസിഡന്റ് ഇമ്മാനുവേല് മാക്രോണുമായി ചര്‍ച്ച നടത്തുമെന്നും വിവരങ്ങള് വ്യക്തമാക്കി.\nഫ്രാന്‍സില് നിന്ന് 36 റാഫേല് ജെറ്റ് വിമാനങ്ങള് വാങ്ങാനുള്ളതാണ് കരാര്. 59000 കോടി രൂപയുടേതാണ് കരാര്. ആദ്യ ചടങ്ങിന് ശേഷം നാല് റാഫേല് ജെറ്റ് വിമാനങ്ങള് ഏപ്രില്-മെയ് മാസങ്ങളില് ലഭ്യമാകും. ആധുനിക സൗകര്യങ്ങളോടുകൂടി റാഫേല് ജെറ്റുകള് അഞ്ചാം തലമുറയിലുള്ളതാണെന്നാണ് കണക്കാക്കപ്പെടുന്നത്. ഹരിയാനയിലെ അമ്പാലയിലും പശ്ചിമ ബംഗാളിലെ ഹസിമരയിലുമാകും റാഫേല് ഗണത്തെ വിന്യസിക്കുക.\nപാലാരിവട്ടം മേല്‍പ്പാലം: പൊളിച്ചുപണിയല് റിപ്പോര്‍ട്ട് കിട്ടിയ ശേഷം\nകോവിഡ് സ്ഥിരീകരിച്ച കാസർകോട്ടെ സ്വദേശി രക്തദാനം നടത്തിയതായി സൂചന: കൃത്യമായ വിവരങ്ങൾ നൽകുന്നില്ലെന്നും പരാതി\nC P / Mar 21


Email OF The Day: 02/14/14\n[www.keralites.net] ??????? ?????????? ?? ?????????\nജാവയിലെ അഗ്‌നിപര്‍വത സ്‌ഫോടനം\nപതിനായിരങ്ങള് പലായനം ചെയ്തു\nജക്കാര്‍ത്ത: ഇന്‍ഡൊനീഷ്യയിലെ കിഴക്കന് ജാവയില് അഗ്‌നിപര്‍വതസ്‌ഫോടനത്തെത്തുടര്‍ന്നുണ്ടായ ലാവാ പ്രവാഹത്തില് മൂന്നുപേര് മരിച്ചു. പതിനായിരങ്ങള് പ്രദേശത്തുനിന്നും ഒഴിഞ്ഞുപോയി. വിമാനത്താവളങ്ങള് അടച്ചത് വ്യോമഗതാഗതത്തിലും തടസ്സമുണ്ടാക്കി.\nജാവയിലെ ഏറ്റവും അപകടകാരിയായ മൗണ്ട് കെലുദ് അഗ്‌നിപര്‍വതമാണ് വ്യാഴാഴ്ച രാത്രി പൊട്ടിത്തെറിച്ചത്. തുടര്‍ന്ന് ലാവാപ്രവാഹവും തുടങ്ങി. രണ്ടുപേര് ലാവയില്‍ക്കുടുങ്ങിയാണ് മരിച്ചത്. പുക ശ്വസിച്ചായിരുന്നു മറ്റൊരാളുടെ മരണം. ചാരം നിറഞ്ഞ കനത്ത പുക പ്രദേശമാകെ മൂടിയിരിക്കുകയാണ്. വീടുകള്‍ക്കുമുകളില് കല്ലുകള് വീണതും ജനങ്ങളെ പരിഭ്രാന്തരാക്കി.\nകിട്ടുന്നവാഹനങ്ങളില് ജനങ്ങള് പലായനംചെയ്യുന്ന കാഴ്ചയായിരുന്നു എവിടെയും. രണ്ടുലക്ഷത്തോളം പേരോട് ഒഴിഞ്ഞുപോകാന് അധികൃതര് ആവശ്യപ്പെട്ടു. മുക്കാല് ലക്ഷം പേര് താത്കാലിക ദുരിതാശ്വാസ കേന്ദ്രങ്ങളില് കഴിയുന്നുണ്ട്. അഗ്‌നിപര്‍വതത്തിന്റെ 15 കിലോമീറ്റര് ചുറ്റളവില് ഇപ്പോഴും ചാരവും കല്ലുകളും വീഴുന്നതായാണ് റിപ്പോര്‍ട്ടുകള്. ഏഴുവിമാനത്താവളങ്ങള് അടച്ചുപൂട്ടി. ഓസ്‌ട്രേലിയയിലേക്കുള്ള ചില വിമാനങ്ങള് വഴിതിരിച്ചുവിട്ടു. കനത്തപുകയാണ് വിമാനത്താവളങ്ങളെ ബാധിച്ചത്.\nകഴിഞ്ഞ 500 വര്‍ഷങ്ങള്‍ക്കിടെ മൗണ്ട് കെലുദ് 15,000 പേരുടെയെങ്കിലും ജീവന് കവര്‍ന്നതായാണ് കണക്കുകള്. 1,731 മീറ്റര് ഉയരമുള്ള അഗ്‌നിപര്‍വതത്തില് 1568-ലുണ്ടായ സ്‌ഫോടനത്തില് പതിനായിരത്തിലേറെ ആളുകള് മരിച്ചിരുന്നു.\nഅസോസിയേറ്റഡ് പ്രസ് ഫോട്ടോസ്\nMount Kelud erupts, as seen from Anyar village in Blitar, East Java, Indonesia\nA worker spreads plastic sheets to cover Borobudur temple to protect from volcanic ash, from an eruption of Mount Kelud\nVillagers evacuate from their homes on the slope of Mount Kelud\n[www.keralites.net] ???????? ????????? ?? ?????????????????.. .\nമരങ്ങള് ഓര്‍മ്മകള് പൊഴിക്കുമ്പോള്...\nനാടുവിട്ടുപോയാലും നാടുമായി മനസ്സിനെ ചേര്‍ത്തു നിര്‍ത്തുന്ന ചില കാഴ്ചകളുണ്ട്. ഗൃഹാതുരതയുടെ പച്ചപ്പിലേക്ക് മനസ്സിനെ പറിച്ചുനടുന്ന സുഖമുള്ള ഓര്‍മ്മകള്. ഡല്‍ഹിയിലെ ഒരു മരം മനസ്സിലുണര്‍ത്തിയ ഗൃഹാതുരത അക്ഷരങ്ങളിലേക്ക് പകരുകയാണ് മീനാക്ഷി മേനോന്....\nശിഖരങ്ങളില്ലാതെ തീര്‍ത്തും നിശ്ശബ്ദനായി നില്ക്കുന്ന ഒരു മാവിന് നമ്മെ എത്രത്തോളം സന്തോഷിപ്പിക്കാനാവും? പാറി വരുന്ന കാറ്റുകളെ കൂട്ടിപ്പിടിച്ചുവെച്ച് വീണ്ടുമൂതിപ്പറത്താനും പെയ്തു തോരുന്ന മഴയെ ഇലകളില് ശേഖരിച്ചു വീണ്ടുമൊരു പെരുമഴയാക്കാനും കഴിയാത്തവനെങ്കിലും എന്നെ ഒത്തിരി സന്തോഷിപ്പിക്കുന്നൊരു മാവുണ്ട് ഇവിടെ...ഡല്‍ഹിയില്... ഞങ്ങളുടെ ഫ്ലാറ്റിനരികെ...\nപകല് നേരങ്ങളില് വെയില് കായാന് ബാല്‍കണിയില് അവനാണെനിയ്ക്ക് കൂട്ട്. നാട്ടിലെ ഞങ്ങളുടെ പറമ്പിലെ മാവുകളിലേറെയും വെട്ടിമുറിക്കപ്പെടും മുമ്പുള്ള ഒരു കാലത്തിന്റെ മധുരമുള്ള ഓര്‍മ്മകള് എന്നെക്കൊണ്ട് അയവിറക്കിച്ച് അവന് അനക്കമില്ലാതെ നില്ക്കും. എന്നിലെ ഗൃഹാതുരതയെ തൊട്ടുണര്‍ത്തി എന്നെ രസിപ്പിച്ചുകൊണ്ട്.\nനാട്ടിലെ എന്റെ വീട്ടുമുറ്റത്തോട് ചേര്‍ന്ന് ഒരു വലിയ നാട്ടുമാവ് നിന്നിരുന്നു. ചുനയുള്ള ചെറിയ മാങ്ങകളായിരുന്നു അതിലുണ്ടായിരുന്നത്. നല്ല സ്വാദായിരുന്നു അവയ്ക്ക്. മാങ്ങകള് കൈകൊണ്ടോ നീളമുള്ള തോട്ടികൊണ്ടോ പറിച്ചെടുക്കാന് പറ്റാത്തത്രയും ഉയരത്തിലായിരുന്നു അതിന്‍റെ ശാഖകള്. പഴുത്തു തുടങ്ങുന്ന മാങ്ങകള് അണ്ണാരക്കണ്ണന്മാരൊ കിളികളോ കാറ്റോ താഴത്തിട്ടു തരും. അവ പെറുക്കിയെടുത്ത് കടിച്ചീമ്പി കഴിയ്ക്കും. ആ നാട്ടുമാവ് ഇന്നില്ല . മുറ്റത്തു നിറയെ ഇലകള് പൊഴിച്ചു വൃത്തികേടാക്കുന്നു എന്ന കാരണം പറഞ്ഞു വെട്ടിക്കളഞ്ഞു.വീടിന്‍റെ കിഴക്ക് വശത്തും തെക്ക് ഭാഗത്തും പടിഞ്ഞാറ് ഭാഗത്തും മാവുകളുണ്ടായിരുന്നു. പല കാരണങ്ങള് അവയുടെയും അന്ത്യം കുറിച്ചു. കിഴക്ക് ഭാഗത്തെ മുറ്റത്തിന്റെ മതിലിനടുത്ത് നില്‍ക്കുന്ന ഒളോര് മാവാകട്ടെ സ്വയം ഓരോ ചില്ലകളായി ഉണക്കിക്കളഞ്ഞു. ബാക്കിയുള്ള തായ്ത്തടിയില് കുരുമുളക് പടര്‍ത്തിയിരിയ്ക്കുന്നു. ആ മാവ് അച്ഛച്ഛന് നട്ടതാണത്രെ. വാര്‍ധക്യം ഓര്‍മ്മകള് മായ്ക്കുംവരെയും അച്ഛമ്മ എല്ലാവരെയും അക്കാര്യം ഓര്‍മ്മിപ്പിച്ചിരുന്നു. എണ്ണത്തില് കുറവെങ്കിലും നല്ല രുചിയുള്ള മാമ്പഴം ആ മാവും തന്നിട്ടുണ്ടെനിയ്ക്ക് .\nപറമ്പില് പൊഴിഞ്ഞു കിടന്ന കണ്ണിമാങ്ങകളെ നോക്കി വാട്ടമാങ്ങയെന്നു പുച്ഛിച്ചു കടന്നു പോയ നാളുകള് ഓര്‍മ്മയിലുണ്ട്. അത്രയ്ക്കും സമൃദ്ധമായിരുന്നു എന്‍റെ കുട്ടിക്കാലത്ത് നാട്ടിലെ പറമ്പിലെ മാമ്പഴക്കാലം. രാത്രിയില് കാറ്റത്തും മഴയത്തും പൊഴിഞ്ഞു വീഴുന്ന പഴുത്ത മാങ്ങകള് പെറുക്കാന് അതിരാവിലത്തെ ഇരുട്ടോ മേലേപ്പറമ്പുകളില് തഴച്ചു വളര്‍ന്നു നിന്നിരുന്ന കുറ്റിക്കാടുകളോ വകവെയ്ക്കാതെ ചേച്ചി ഓടിപ്പോകും. പറമ്പിലെ മാളങ്ങളില്‍നിന്നും ഇടയ്ക്കിടെ പുറത്തിറങ്ങി സാന്നിധ്യമറിയിക്കാറുള്ളപാമ്പുകള് അവളെ ഉപദ്രവിച്ചെങ്കിലൊ എന്നുഭയന്ന് പുറകെ അമ്മയും ഓടും. ഈ ഓട്ടങ്ങളൊന്നുമറിയാതെ വീടിനകത്ത് ഞാന് മൂടിപ്പുതച്ചുറങ്ങും. രാവിലെ എണീക്കുമ്പോള് അടുക്കള നിലത്തു കൂട്ടിയിട്ട മാമ്പഴക്കൂട്ടമായിരുന്നു വലിയ കണി. നാട്ടുമാങ്ങകളും കോമാങ്ങകളും കര്‍പ്പൂരമാങ്ങകളും കറമൂസ മാങ്ങകളും.... ഹോ! അതൊരു കാലം.\nകണ്ണില് നിന്നും മറഞ്ഞ ആ കണിയുടെ ഓര്‍മ്മയ്ക്ക് അധികം വയസ്സായിട്ടില്ല. കാരണം, നിറയെ മാങ്ങകള് കായ്ച്ചിരുന്ന മാവുകള് പറമ്പില് നിന്നും അപ്രത്യക്ഷമായത് എനിയ്ക്ക് ഓര്‍മ്മയുറച്ച് ഒത്തിരി വര്‍ഷങ്ങള് കഴിഞ്ഞാണല്ലോ.\nമഞ്ഞുകാലമായാല് ഡല്‍ഹിയിലെ മരങ്ങളുടെ ശിഖരങ്ങള് വെട്ടിക്കളയുമത്രെ. പകല് നേരത്ത് ഒരിത്തിരി നേരത്തെയ്ക്കാണെങ്കിലും വന്നെത്തിനോക്കി കടന്നു കളയുന്ന സൂര്യന്‍റെ പ്രകാശം ഒട്ടും ചോര്‍ന്നു പോകാതെ മണ്ണിലെത്തിക്കാനുള്ള ശ്രമം. എന്‍റെ പ്രിയ കൂട്ടുകാരന് ഞാന് വരുമ്പോഴേ ശാഖകള് മുറിയ്ക്കപ്പെട്ടവനായി നിന്നത് അതുകൊണ്ടാണ്. പക്ഷെ അവന് എന്തുമാത്രം പടര്‍ന്നു പന്തലിച്ചവനായിരുന്നുവെന്ന് ടെറസ്സിലെ കരിയിലക്കൂട്ടങ്ങളും ഉണക്കക്കമ്പുകളും പറഞ്ഞുതന്നു. മാവുകള്‍ക്കിടയില് ഇവനേതു ജാതിയില്‍പ്പെടുന്നെന്നു എനിയ്ക്കിതുവരെ മനസ്സിലായിട്ടില്ല. അതറിയാന് ഇക്കൊല്ലമെന്തായാലും നിര്‍വ്വാഹമുണ്ടാവുമെന്നും തോന്നുന്നില്ല. മാങ്ങയുടെ മണം നോക്കി, ഗുണം നോക്കി ജാതിയേതെന്നറിയല് വരും വര്‍ഷങ്ങളിലേയ്ക്ക് നീണ്ടു പോകും. അത്രയും നാള് ഡല്‍ഹിയില് ഈ ഫ്‌ലാറ്റില്‍ത്തന്നെ ഞങ്ങളുണ്ടാവുമോ? മനസ്സിനിണങ്ങിയൊരു താമസ സ്ഥലം കിട്ടിയാല് ഏതു നിമിഷവും പോകാനൊരുങ്ങി നില്‍ക്കുന്ന ഞങ്ങള്‍ക്ക് വേണ്ടി ഇത്തവണതന്നെ ഒരു ഉണ്ണിമാങ്ങയ്ക്കു കതിരിടാന് ഇവന് ഒരുങ്ങിയേയ്ക്കുമെന്നൊരു പ്രതീക്ഷ എന്‍റെ മനസ്സിലെവിടെയോ ഉണ്ട്. ടെറസ്സില് അവനിലെയ്ക്കു വലിച്ചു കെട്ടിയ അഴയില് തുണികള് ഉണങ്ങാനിടുമ്പോഴൊക്കെയും തളിര്‍ത്തു വരുന്ന ചില്ലകളിലേയ്ക്ക് എന്‍റെ നോട്ടം ചെല്ലും. പക്ഷെ കൊമ്പുകളില്ലാത്ത തായ്ത്തടിയില് എന്തിനൊരു പൂങ്കുല എന്നു തോന്നിയാകണം ഉണങ്ങിക്കൊഴിഞ്ഞു പോകാനെങ്കിലുമൊരു പൂങ്കുലയെ അവന് ഉല്‍പ്പാദിപ്പിക്കാത്തത്.\nഡല്‍ഹി ഡവലപ്‌മെന്റ് അതോറിറ്റി പണിയുന്ന ഫ്‌ലാറ്റുകള്‍ക്കിടയിലൊക്കെയും കൊച്ചു പാര്‍ക്കുകളുണ്ട്. ഞങ്ങളുടെ ഫ്‌ലാറ്റിന്റെ മുന്നിലും പിന്നിലും പാര്‍ക്കാണ്. അവിടെ കുറെ മരങ്ങളുമുണ്ട്, ഒരുപക്ഷെ നമ്മുടെ നാട്ടിലെ കൊച്ചു പാര്‍ക്കുകളില് ഉള്ളതിനേക്കാള്. അവയിലെല്ലാം പലതരം പക്ഷികള് കൂടു വെച്ചിരിയ്ക്കുന്നു. കാക്കയടക്കമുള്ള കിളികളുടെ ശബ്ദങ്ങള് കേട്ടുണരാം. പകല് സമയങ്ങളിലും നഗരമധ്യത്തിലെ ഈ ഫ്‌ലാറ്റില് വാഹനങ്ങളുടെ ശബ്ദങ്ങളെക്കാള് ഞാന് കേള്‍ക്കുന്നത് കിളികളുടെ ഒച്ചകളാണ്.\nമുന്‍വശത്തെ പാര്‍ക്കില് മതില്‍ക്കെട്ടിനോട് ചേര്‍ന്ന് നിശ്ചിത അകലത്തില് അതിരിട്ടു നില്‍ക്കുന്ന ചവോക്ക് മരങ്ങള്‍ക്ക് ഞാനുമായി ദീര്‍ഘകാലത്തെ ബന്ധമുണ്ട്. എന്‍റെ സ്‌കൂള്‍കോളേജ് നാളുകളില് നിറസാന്നിധ്യമായിരുന്ന മരങ്ങളാണവ. കോഴിക്കോട് ജില്ലയിലെ വിശാലമായ ഫാറൂഖ് കോളേജ് കാമ്പസ്സില് എവിടെത്തിരിഞ്ഞൊന്നു നോക്കിയാലും ചവോക്ക് മരങ്ങള് കാണാമായിരുന്നു. അതേ കാമ്പസ്സില്‍ത്തന്നെയായിരുന്നു പഠിച്ച സ്‌കൂളും. അറ്റം സൂചിപോലെ കൂര്‍ത്തു നില്‍ക്കുന്ന മരങ്ങള് ഭൂമിയില് നിന്നും ജലാംശം വലിച്ചെടുത്ത് വായുവിലേയ്ക്ക് വിടുമെന്നും മണ്ണിനെ വരണ്ടതാക്കുമെന്നും മരങ്ങളെക്കുറിച്ചു ഒത്തിരി അറിയാവുന്നൊരാള് പറഞ്ഞത് കേട്ടശേഷം ഞാന് ചവോക്കിനെ സ്‌നേഹിക്കാതായിരുന്നു. എന്നാല് ഇന്നത്തെ എന്‍റെ ജീവിതത്തില് ഒരുകൈ അകലത്തില് അവയുണ്ട്. എന്‍റെ പുരപ്പുറത്തേയ്‌ക്കേന്തി നില്‍ക്കുന്ന മാവിനെപ്പൊലെ...എന്നിലെ നൊസ്റ്റാല്‍ജിയയെ തൊട്ടുണര്‍ത്തിക്കൊണ്ട്.\nആല്‍മരത്തിനു യക്ഷികളും പ്രേതങ്ങളുമായി ബന്ധമുണ്ടോ...? വടക്കേ ഇന്ത്യക്കാര് അങ്ങനെ വിശ്വസിക്കുന്നു. ഉത്തരാഞ്ചലുകാരനായ തപ്ലിയാല് അങ്ങനെയുണ്ടെന്നുറപ്പിച്ചു പറയുന്നു. ഏഴിലംപാലയ്ക്കും കരിമ്പനയ്ക്കും ബന്ധമുള്ളതായി കേട്ടിട്ടുണ്ട്. പക്ഷെ വൃക്ഷ രാജാവായ ആല്‍മരത്തെ ദൈവീകത കല്‍പ്പിച്ചു ആരാധിക്കുന്നവരുടെ നാട്ടില്‍നിന്നുമെത്തിയ എനിയ്ക്ക് ആല്‍മരത്തെക്കുറിച്ചുള്ള ഈ വിശ്വാസം കൌതുകമുണ്ടാക്കിയതില് അത്ഭുതമുണ്ടോ? ഡല്‍ഹിയില് ഞങ്ങള് താമസിക്കുന്ന കാല്‍ക്കാജിയില് തൊട്ടടുത്ത് ഒരാല്‍മരം വളര്‍ന്നു നില്ക്കുന്നു എന്ന ഒറ്റക്കാരണം കൊണ്ടുമാത്രം റോഡ് സൈഡിലെ ഒരു ഫ്‌ലാറ്റില് ആരും താമസിക്കാന് തയ്യാറാവുന്നില്ലത്രെ. ആല്‍മരത്തെക്കുറിച്ചു ശനി ദേവന്റെ ഇരിപ്പിടമെന്ന വിശ്വാസവും ഉത്തരേന്ത്യക്കാര്‍ക്കിടയിലുണ്ട്. നമ്മുടെ നാട്ടില് വൈകുന്നേരങ്ങളില് ആളുകള് മുമ്പൊക്കെ ആല്‍മരത്തിനു ചുറ്റും ഒത്തുകൂടുമായിരുന്നു. എത്രമാത്രം സമയം ആല്‍മരത്തിനു ചുറ്റും ചെലവഴിക്കുന്നോ അത്രയ്ക്കും ശുദ്ധവായു ലഭിയ്ക്കും. ആല്‍മരത്തെ പ്രദക്ഷിണം ചെയ്യുമ്പോള് ഏഴു പ്രാവശ്യം വലം വെയ്ക്കണമെന്ന് പറയുന്നതിന് പിറകിലും സാങ്കത്യമുണ്ട്. അഗ്‌നിയ്ക്ക് ഏഴു നാവുകളുണ്ടെന്നാണ് വിശ്വാസം. ആ ഏഴു നാവുകളെ പ്രതിനിധാനം ചെയ്തു ഏഴു പ്രദക്ഷിണം. ഒക്‌സിജെന് അഗ്‌നിയാണ്. ഏഴു പ്രാവശ്യം പ്രദക്ഷിണം വെയ്ക്കുന്നത്രയും സമയം ആല്‍മരത്തിനടുത്തുണ്ടാകുമല്ലോ. ആരൊക്കെയോ തുടങ്ങി വെച്ച പല ഏര്‍പ്പാടുകളും അര്‍ത്ഥമറിയാതെയും കാര്യമറിയാതെയും പിന്നീടുള്ളവര് പിന്തുടര്‍ന്നതുപോലെ ഇക്കാര്യങ്ങളും തുടര്‍ന്നു വന്നു. എന്തായാലും എപ്പോഴും വിറച്ചുതുള്ളുന്ന ഇലകളുള്ള ഒരാല്‍മരം സമീപത്തുണ്ടായതില് സന്തോഷമാണെനിയ്ക്ക്. ഇഷ്ടം പോലെ ഒക്‌സിജെന് പ്രദാനം ചെയ്യുന്ന ആല്‍മരത്തെ എന്നേ സ്‌നേഹിച്ചു തുടങ്ങിയതാണ് ഞാന്.\nരണ്ടാഴ്ച മുമ്പാണ് ഫ്‌ലാറ്റിന്റെ പുറകിലുള്ള പാര്‍ക്കിലെ രണ്ടു മരങ്ങളുടെ ശിഖരങ്ങള് മുറിച്ചു കളയുന്നത് ഞാന് കണ്ടത്. ആദ്യത്തെ കൊമ്പ് മുറിഞ്ഞു വീണതിന്റെ ആഘാതത്തില് ടെലിവിഷന് കേബിള് വലിഞ്ഞു സെറ്റ്‌ടോപ് ബോക്‌സ് നിലത്തുവീണു. ബാല്‍കണിയില് ഇറങ്ങി നോക്കിയപ്പോള് ഒരു കൂട്ടമാളുകളുണ്ട് പാര്‍ക്കില്. ഏറെ സൂക്ഷ്മതയോടെ കൊമ്പുകള് മുറിയ്ക്കാന് ഒരു കൂട്ടര്. നിര്‍ദ്ദേശങ്ങള് നല്കാന് മറ്റൊരു കൂട്ടര്. ഡല്‍ഹി മുനിസിപല് കോര്‍പറേഷനിലെ ഉദ്യോഗസ്ഥരാണവര്. അടുത്ത മരക്കൊമ്പ് മുറിഞ്ഞു വീണപ്പോഴും കേബിള് വലിഞ്ഞു ബോക്‌സ് നിലത്തുവീണു. ഏറെ ശ്രദ്ധയോടെ പ്രവൃത്തി ചെയ്തുകൊണ്ടിരുന്ന അവരോടു ഏറെ വിനയത്തോടെ അത്തവണ ഞാന് ബാല്‍കണിയില് ഇറങ്ങിനിന്നു വിളിച്ചു പറഞ്ഞു, 'ഭയ്യാ.. ധ്യാന് സെ കീചിയെ. ബോക്‌സ് ഗിര് പടാ.'\nനാട്ടില് ഒരു കൊടുവാളോ കോടാലിയോ ഉണ്ടെങ്കില് ആര്‍ക്ക് എപ്പോള് വേണമെങ്കിലും മരക്കൊമ്പുകളോ മരങ്ങള് തന്നെയോ വെട്ടിക്കളയാം. എന്നാല് ഡല്‍ഹിയില് ഒരു കൊച്ചു ചില്ല തന്നിഷ്ടപ്രകാരം ഒടിക്കുന്നത് പോലും കുറ്റകരമാണ്. ലഫ്റ്റനന്റ് ഗവര്‍ണറുടെ അനുമതിയോടെയല്ലാതെ മരങ്ങളും കൊമ്പുകളും വെട്ടരുത്. അനുമതി കിട്ടണമെങ്കില് കൃത്യമായ കാരണങ്ങള് കാണിച്ച് അപേക്ഷ നല്കി കാത്തിരിക്കണം. സ്വന്തം വീട്ടുമുറ്റത്ത് സ്വയം നട്ടുപിടിപ്പിച്ച മരങ്ങളാണെങ്കില്‍പ്പോലും ഇക്കാര്യങ്ങള് പാലിക്കപ്പെട്ടില്ലെങ്കില് ശിക്ഷ ഉറപ്പ്. 1994 ലെ ഡല്‍ഹി ട്രീ പ്രിവന്‍ഷന് ആക്ട് പ്രകാരമാണിത്. ഈ നിയമത്തെക്കുറിച്ചറിഞ്ഞപ്പോള് എന്‍റെ ഓര്‍മ്മയിലാദ്യം വന്നത് നാട്ടിലെ പറമ്പിലുണ്ടായിരുന്ന ചന്ദന മരങ്ങളാണ്. ചെറുമരങ്ങളായിരുന്നപ്പോഴേ ഇഹലോകവാസം വെടിയേണ്ടി വന്ന അവ എനിക്കേറെ പ്രിയ്യപ്പെട്ടതായിരുന്നു. ചന്ദന മരങ്ങള് തേടി പറമ്പുകള് കയറിയിറങ്ങി അവര് വരും. എവിടെ നിന്നാണവര് വന്നിരുന്നതെന്ന് ഇന്നുമെനിയ്ക്കറിയില്ല. മരം മുറിയ്ക്കാന് സകലമാന സന്നാഹങ്ങളും അവരുടെ കൈയിലുണ്ടാവും. ചിലപ്പോള് പറമ്പില് നില്ക്കുന്ന ചന്ദനമരം സ്ഥലമുടമയുടെ കണ്ണില്‍പ്പെടുത്തുന്നതുതന്നെ അവരാവും. തുച്ഛവില പറയും. കിട്ടുന്ന വിലയ്ക്ക് വിറ്റില്ലെങ്കില് പിറ്റേന്ന് രാവിലെ എഴുന്നേല്‍ക്കുമ്പോള് മരം പറമ്പിലുണ്ടാവില്ല. രാത്രിയ്ക്കു രായ്മാനം അതുമുറിച്ചു കടത്തിയിട്ടുണ്ടാവും. ഞങ്ങളുടെ പറമ്പിലെ ചന്ദന മരങ്ങള് മാത്രമല്ല മറ്റു മരങ്ങളും ആവശ്യക്കാര്‍ക്ക് ഇപ്രകാരം വിറ്റുപോന്നു.\nപാര്‍ക്കില് മുറിഞ്ഞു വീണ മരക്കൊമ്പുകളുടെ ചില്ലകളും ഇലകളും രണ്ടു ദിവസം അങ്ങനെത്തന്നെ കിടന്നു. സാമാന്ന്യം തടിയുള്ള കൊമ്പുകള് മുറിച്ചവര് പോകും മുമ്പേ വൃത്തിയായി വെട്ടിക്കൂട്ടിയിട്ടിരുന്നു. ആ രണ്ടു ദിവസവും മുറിഞ്ഞു വീണ കൊമ്പുകള്‍ക്കിടയില് ബാല്‍ക്കണിയില് നിന്നുകൊണ്ട് ഞാന് പക്ഷിക്കൂടുകള് തിരഞ്ഞു. നാട്ടില് പണ്ടൊരു തുലാവര്‍ഷക്കാലത്ത് മേലെപ്പറമ്പിലേയ്ക്ക് വിറകൊടിയ്ക്കാന് നീളമുള്ള തോട്ടിയുമായിപ്പോയ അമ്മയും ഇന്നമ്മ അച്ഛന്റെ ഒരു പെങ്ങളെ ഞങ്ങള് അങ്ങനെയാണ് വിളിക്കുന്നത് യും തിരികെയെത്തിയപ്പോള് വിറകിനൊപ്പം രണ്ടു ചില്ലകള്‍ക്കിടയില് ഒരു പക്ഷിയൊരുക്കിയ കൂടുകൂടിയുണ്ടായിരുന്നു. എന്‍റെ കുട്ടിക്കാല കൌതുകം ആ പക്ഷിക്കൂട് കിട്ടിയതില് എന്നെ സന്തോഷിപ്പിച്ചപ്പോള് അവര് രണ്ടുപേരും അറിയാതെ ചെയ്തുപോയ തെറ്റില് വിഷമിയ്ക്കുകയായിരുന്നു. വൈകീട്ട് കൂടു തേടിയ ആ പക്ഷി കൂടില്ലാതെ എന്തു ചെയ്തിരിയ്ക്കാമെന്നു പിന്നീട് പലപ്പോഴും ഞാന് ആലോചിച്ചിട്ടുണ്ട്. ഡല്‍ഹിയിലെ പാര്‍ക്കില് മുറിഞ്ഞു വീണ മരക്കൊമ്പുകള്‍ക്കിടയില് ഞാന് പക്ഷിക്കൂടുകള് കണ്ടില്ല. മേലെക്കാഴ്ചയില് കാണാതെ പോയതാകാം. അത് നന്നായി. കൂടു നഷ്ടപ്പെടുന്ന പക്ഷികള് ഉള്ളിലെന്നുമൊരു വേദനയാണ്.\nനാട്ടില്‍നിന്നും ഡല്‍ഹിയിലെത്തിയ ശേഷമിതുവരെയും തുള്ളി വെള്ളം ഒരു മരച്ചുവട്ടിലും ഒഴിച്ചു കൊടുക്കാന് എനിയ്ക്ക് സാധിച്ചിട്ടില്ല. ആകാശത്തിലെ താമസവും സുഖദമാക്കിത്തരുന്നത് ഭൂമിയിലെ തരു നിരകളാണെന്നത് മറന്നിട്ടല്ല. എന്തുകൊണ്ടോ സംഭവിക്കരുതാത്തത് സംഭവിച്ചുപോയി. ഒരു യാത്രയില് സുഹൃത്തിന്റെ മകന് റിഷിത് മൂത്രശങ്ക തീര്‍ത്തത് റോഡരികിലെ വലിയ മരച്ചുവട്ടില് കിളിര്‍ത്തു വരുന്നൊരു മരത്തൈയ്ക്ക് മേലെയായിരുന്നു. ശേഷം സന്തോഷത്തോടെ അവന് പറഞ്ഞു, ' മമ്മി, ഹമനേ ഇസ് പൗധെ കൊ പാനി ദിയാ.' ആ പറച്ചില് അന്നും പല അവസരങ്ങളിലും എന്നെ ചിരിപ്പിച്ചു. ഒപ്പം ചിലപ്പോഴെങ്കിലും ചില മരങ്ങളോട് ചോദിപ്പിച്ചു, മഴയില്ലാത്തപ്പൊഴും മഞ്ഞില്ലാത്തപ്പോഴും ആരാണ് നിങ്ങള്‍ക്ക് കുടിയ്ക്കാന് വെള്ളം തരുന്നത്? മറുപടി ഇനിയുള്ള വേനലില് കിട്ടുമായിരിയ്ക്കും.\nഡല്‍ഹിയിലെ കൂറ്റന് മരങ്ങളിലേറെയും ബ്രിട്ടീഷുകാര് നട്ടു പിടിപ്പിച്ചവയാണത്രെ. കൊന്നയും പാലയും വേപ്പും ആലും ഞാവലും ഡല്‍ഹിയുടെ റോഡരികുകളില് നില്ക്കുന്നത് ഞാന് കാണാറുണ്ട്. പിന്നെയുമുണ്ട് പേരറിയാത്ത ഒത്തിരി മരങ്ങള്. പച്ചയില് പൊടിനിറമാര്‍ന്നിരിക്കുന്നുവെങ്കിലും ഉള്ളിലത്രയ്ക്കും സന്തോഷം തോന്നിപ്പിയ്ക്കുന്ന കാര്യങ്ങള് എണ്ണുമ്പോള് അതില് മുന്‍നിരയിലുണ്ടാവും ഡല്‍ഹിയിലെ ഈ ഇത്തിരിപ്പച്ചയും. കല്ല്യാണത്തിനു മുമ്പേ ഞാന് ബനീഷിനോട് ചോദിച്ചവയിലൊന്നു ഡല്‍ഹിയിലെ ഫ്‌ലാറ്റിനടുത്ത് നോക്കിയാല് കാണാവുന്ന അകലത്തിലെങ്കിലും മരങ്ങളുണ്ടോ എന്നായിരുന്നു. കണ്ണൂരിലെ എന്‍റെ വാടക ഫ്‌ലാറ്റിന്റെ വരാന്തയില് ചില ദിവസങ്ങളില് സന്ധ്യ മയങ്ങും വരെ ഞാന് തനിച്ചിരിക്കുമായിരുന്നു, ആകാശത്തു പൊങ്ങിപ്പറക്കുന്ന രണ്ടു പരുന്തുകളെ നോക്കി. അവ ഏതു മരത്തിലാണ് കൂടു വെച്ചതെന്നറിയല് ആ ഇരുത്തത്തിലെ ഒരു രസമായിരുന്നു. കണ്ണൂരില്‍നിന്നും യാത്ര പറയുന്നത് വരെയും അക്കാര്യത്തിലൊരു തീര്‍പ്പിലെത്താന് എനിക്കായതുമില്ല. ഡല്‍ഹിയിലെ ഫ്‌ലാറ്റില് തനിച്ചിരിക്കേണ്ടി വരുന്ന സമയങ്ങള് ഒട്ടും വിരസമാവാതിരിയ്ക്കുന്നതിനു കാരണവും മരങ്ങളുടെ സാന്നിധ്യമാണ്.\nമുറിച്ചു മാറ്റാന് പ്രത്യേകാനുമതി വേണമെങ്കിലും നിയമപരമല്ലാതെ മരങ്ങള് നശിപ്പിക്കപ്പെടുന്നുണ്ടിവിടെയും. മാര്‍ക്കറ്റില് ഒരുതരം ആസിഡ് കിട്ടുമത്രേ. മരത്തിന്റെ കടയ്ക്കല് അതൊഴിച്ചു കൊടുക്കുകയേ വേണ്ടൂ. ഒരാഴ്ചയ്ക്കുള്ളില് ഏതു പടുകൂറ്റന് മരവും ദ്രവിച്ചു മണ്ണായിത്തീരും. ഡല്‍ഹിയില് ഇന്നുയര്‍ന്നു നില്ക്കുന്ന കോക്രീറ്റ് സൌധങ്ങളിലെതെല്ലാം അത്തരം നിലവിളികളെ ചവിട്ടിയമര്‍ത്തി വെച്ചിട്ടുണ്ടാവും?\nഎങ്കിലുമിവിടെ മരങ്ങളുണ്ട്. ഡല്‍ഹിയിലെത്തുംമുമ്പ് ഞാന് പ്രതീക്ഷിച്ചതിലുമേറെ. അവ നന്നായി സംരക്ഷിക്കപ്പെടുന്നുമുണ്ട്. പുതിയവ സര്‍ക്കാര്‍തന്നെ മുന്‍കൈയെടുത്ത് നട്ടു പിടിപ്പിക്കുന്നുമുണ്ട്. പച്ചപ്പിന്‍റെ കുത്തക അവകാശപ്പെടുന്ന നമ്മുടെ നാട്ടിലോ? കഴിഞ്ഞ ഒരാഴ്ച ഞാന് നാട്ടിലുണ്ടായിരുന്നു. ഡല്‍ഹി തണുത്തു തണുത്തു നില്ക്കുമ്പോഴാണ് നാട്ടിലെ 32 ഡിഗ്രി ചൂടിലേയ്ക്ക് ഒരത്യാവശ്യം പ്രമാണിച്ചു ഞങ്ങള് വന്നത്. മകരത്തില് മരം കോച്ചുന്ന തണുപ്പെന്ന പഴമൊഴി കാറ്റിലെങ്ങൊ പറന്നു പോയതായി തോന്നി. അത്രയ്ക്ക് ചൂട്. ചൂട് കൂടുമ്പോഴാണ് കൊന്ന പൂക്കുക. പണ്ടൊക്കെ അത് വിഷുക്കാലത്തായിരുന്നു. ഏപ്രിലില്. പിന്നെപ്പിന്നെ മാര്‍ച്ചിലും ഫിബ്രവരിയിലും കണിക്കൊന്ന പൂത്തുകണ്ടു. ചൂട് നേരത്തേ നേരത്തേയായി വരുന്നതിന്‍റെ ലക്ഷണം. ഇക്കൊല്ലം ഒരുപക്ഷെ അതിലും മുമ്പേ പൂക്കുന്നുണ്ടാവും. പൂത്തു നില്ക്കുന്ന കണിക്കൊന്ന കാണാന് ഇഷ്ടമാണ്. പക്ഷെ കാലമെത്തുംമുമ്പേ ചിലത് സംഭവിക്കുമ്പോള് മനസ്സില് ആധിയും പെരുകും. ഭാഗ്യം. ഇത്തവണ ആധി പെരുപ്പിയ്ക്കും വിധം അങ്ങനെയൊരു കാഴ്ച കണ്ടില്ല. പക്ഷെ പ്ലോട്ടുകളായി വിഭജിച്ചു വില്‍ക്കപ്പെട്ട വലിയ തൊടികളെയും കെട്ടിടം പണിയ്ക്കായി മുറിച്ചിട്ട തെങ്ങുകളെയും മറ്റു മരങ്ങളെയും മുമ്പത്തേക്കാള് എണ്ണക്കൂടുതലില് കണ്ടു. എപ്പോഴും മഴ നന്നായി കിട്ടാറുള്ള മലയോരങ്ങളിലും ഇത്തവണ തുലാവര്‍ഷം വേണ്ടത്ര കനിയാതിരുന്നതിനെച്ചൊല്ലിയുള്ള വ്യാകുലതകള് കേട്ടു. വേനല് പൊരിയ്ക്കുന്ന ഏപ്രില്‍മെയ് മാസങ്ങള് അധികം ദൂരെയല്ലാതെ നിന്ന് ഭീകരമായി തുറിച്ചു നോക്കുന്നത് കാണാതിരിയ്ക്കാന് പാടുപെട്ടു. നമ്മുടെ നാട് മുമ്പ് ഇങ്ങനെയേ ആയിരുന്നില്ലല്ലോ. മഴയും മഞ്ഞും വെയിലും നിലാവുമൊക്കെ ആവശ്യമായ അളവില് അനുഗ്രഹിച്ചിരുന്നൊരു കാലം പണ്ടുപണ്ടുണ്ടായിരുന്നുവെന്ന് പുതു തലമുറകളെ പറഞ്ഞറിയിയ്ക്കാന് ഇട വരാതിരിയ്ക്കാന്, എടുത്താലുമെടുത്താലും തീരാത്ത അക്ഷയ പാത്രമാണ് നമ്മുടെ നാടിന്‍റെ പച്ചപ്പെന്ന വിചാരം ഇപ്പോഴുമുണ്ടെങ്കില് അത് മാറ്റി വെയ്ക്കാന് ഇനിയും വൈകിയ്ക്കരുതല്ലെ ?\n[www.keralites.net] ??????? ?????????? ?? ????????...\n[www.keralites.net] ???????? ????????? ?? ????????...\n[www.keralites.net] Ready for your morning message...\n[www.keralites.net] John Denninger,apsychiatrist...


ട്രൈൻ വൈകിയതിൽ ദേഷ്യം ; ദേഷ്യം തീർത്തത് ട്രെയിനിൽ ബോംബ് ഉണ്ടെന്ന് വ്യാജ സന്ദേശം അയച്ച് | Chanakya News\nHome KERALA ട്രൈൻ വൈകിയതിൽ ദേഷ്യം ; ദേഷ്യം തീർത്തത് ട്രെയിനിൽ ബോംബ് ഉണ്ടെന്ന് വ്യാജ സന്ദേശം അയച്ച്\nട്രൈൻ വൈകിയതിൽ ദേഷ്യം ; ദേഷ്യം തീർത്തത് ട്രെയിനിൽ ബോംബ് ഉണ്ടെന്ന് വ്യാജ സന്ദേശം അയച്ച്\nലക്നൗ : സഹോദരൻ യാത്ര ചെയ്ത ട്രെയിൻ വൈകിയതിൽ ദേഷ്യപ്പെട്ട യുവാവ് ട്രെയിനിൽ ബോംബ് വച്ചതായി വ്യാജ സന്ദേശമയച്ചു. സന്ദേശത്തെ തുടർന്ന് രാജധാനി എക്സ്പ്രസ്സ് മണിക്കൂറുകളോളം പിടിച്ചിട്ടു. രാജധാനി എക്സ്പ്രസ്സിൽ അഞ്ച് ബോംബുകൾ ഉണ്ടെന്ന് പറഞ്ഞാണ് യുവാവ് ട്വീറ്റ് ചെയ്തത്.\nഅടിയന്തര നടപടി സ്വീകരിക്കണമെന്ന് പറഞ്ഞ് റയിൽ വേ മന്ത്രിക്കും ഡൽഹി പോലീസിനും റയിൽവേക്കും ടാഗ് ചെയ്താണ് യുവാവ് ട്വീറ്റ് ചെയ്തത്. സംഭവം സുരക്ഷാ സേനയെ ആശങ്കയിലാക്കിയതോടെ ട്രെയിൻ പിടിച്ചിട്ട് പരിശോധന നടത്തി. എന്നാൽ താൻ അയച്ച സന്ദേശം വ്യാജമാണെന്നും തന്റെ സഹോദരന്റെ ട്രെയിൻ നാലു മണിക്കൂർ വൈകിയതിന്റെ ദേഷ്യത്തിൽ ചെയ്തതാണെന്നും യുവാവ് പിന്നീട് ട്വീറ്റ് ചെയ്തു.\nവ്യാജ സന്ദേശം അയച്ച് സുരക്ഷാ സേനയെ ആശങ്കയിലാക്കിയ യുവാവിനെതിരെ നടപടി സ്വീകരിക്കുമെന്ന് ഡൽഹി പോലീസ് വ്യക്തമാക്കി.


എന്റെ പെറ്റ് തീയതി »6നല്ല ആരോഗ്യം ബന്ധങ്ങൾ നല്ല കാരണങ്ങളാല്\nഅവസാനമായി പുതുക്കിയത്: സെപ്റ്റംബർ. 26 2020 |2മി റീഡ്\nറാൽഫ് വാൽഡൊ എമേഴ്സൺ ഒരിക്കൽ പ്രസ്താവിച്ചു, "ആരോഗ്യം വലിയ സ്വത്ത്."\nപക്ഷേ നിർഭാഗ്യവശാൽ, നമ്മിൽ വളരെ ധാരാളം ചെയ്തത് ഓപ്പറേറ്റ് "കമ്മി."\nകമ്പ്യൂട്ടറുകൾ കൂടുതൽ ഉദാസീനമായ ജീവിതശൈലികളിലും കുറവുകൊണ്ടോ; സുൻ ഷെഡ്യൂളുകൾ കാരണം ഫാസ്റ്റ് ഫുഡ് റെസ്റ്റോറന്റുകൾ ഭക്ഷണാസക്തിയെ; ആരോഗ്യമുള്ള രീതികൾ സംബന്ധിച്ച അവബോധം അല്ലെങ്കിൽ ഒരു അഭാവവും.\nതാഴെ സ്ഥിതിവിവരക്കണക്കുകൾ പരിഗണിക്കുക:\nCNN.COM പ്രകാരം, അമേരിക്ക പ്രായപൂർത്തിയായവരിൽ ഇടയിൽ പൊണ്ണത്തടി തമ്മിലുള്ള ഇരട്ടിയായി 1990 ഒപ്പം 2010.\nവണ്ണം വാർഷിക വൈദ്യസഹായം ചെലവ് കവിയരുത് $140 നൂറുകോടി.\nഡിസീസ് കൺട്രോൾ ആൻഡ് പ്രിവൻഷൻ സെന്റർ സിഗരറ്റ് വലി കൂടുതൽ കാരണമാകുന്ന റിപ്പോർട്ട് 480,000 ഇതര മരണങ്ങൾ ഓരോ വർഷം.\nന്യൂസ്പേപ്പർ മരണം പ്രമുഖ അകാല കാരണം.\nഅമിതമായ അമിതവണ്ണമുണ്ടെന്നാണ് പോലുള്ള ചില വാതം അസുഖങ്ങളെ ഒരു റിസ്ക് കാരണമാകുന്നുണ്ട്: ഹൃദ്രോഗം, ടൈപ്പ് ചെയ്യുക2പ്രമേഹം, ചില ക്യാൻസർ, ഉയർന്ന രക്തസമ്മർദ്ദം.\nപക്ഷേ, നല്ല വാർത്ത ഉണ്ട്. നാം എപ്പോഴും പാരമ്പര്യ ഘടകങ്ങൾ നിയന്ത്രിക്കാൻ കഴിയുന്നു, വിധി, ചോക്ലേറ്റ് അല്ലെങ്കിൽ ഒരു സംബന്ധം, മെച്ചപ്പെട്ട ആരോഗ്യ നൽകാൻ നാം ചില സജീവ നടപടികൾ ഉണ്ടു.\nനമ്മുടെ വിവസ്ഥകള് ഇവിടെത്തന്നെയാണ്...\n1. നല്ല ആരോഗ്യം നല്ല ബന്ധങ്ങൾ അനുഭവിക്കാൻ നമ്മെ അനുവദിക്കുന്നു. നല്ലത് സീജോ, നല്ലത് ഞങ്ങളുടെ എന്നിങ്ങനെയൊക്കെ, (സാധാരണ), ഏത് ചുറ്റും സംവദിക്കാനും കൂടുതൽ മനോഹരമായ ചെയ്യുന്നു. നിങ്ങൾക്ക് എപ്പോഴെങ്കിലും എല്ലായ്പോഴും രമേഷ്ജിയുടെ വേദനയും ആക്ഷേപമുണ്ടായാല് ഒരു വ്യക്തിക്ക് ചുറ്റും ആയിരുന്നുവോ? അല്ലെങ്കിൽ അവർ എപ്പോഴും പാച്ചിൽ കാരണം നിങ്ങൾ അലട്ടിക്കൊണ്ടിരുന്നു? അത് രസകരമായ ഫാക്റ്റർ ഒരു കടവാണ് ഇട്ടു കഴിയും.\n2. നല്ല ആരോഗ്യം മെച്ചപ്പെട്ട കടിച്ച സംഭാവന, ബലം, ഒപ്പം ഉറപ്പിനും. അതു നമ്മെ നിയന്ത്രണങ്ങളും പരിമിതികളും ഇല്ലാതെ ശാരീരിക പ്രവർത്തനങ്ങളിൽ ഏർപ്പെടാൻ അനുവദിക്കുന്നു.\n3. നല്ല ആരോഗ്യം ഞങ്ങളെ സ്വതന്ത്ര അനുവദിക്കുന്നു, മറ്റുള്ളവരെ ആവശ്യമില്ല (ബാഹ്യ ഘടകങ്ങൾ) നമ്മുടെ ദൈനംദിന കെയർ നൽകാൻ; അതു നാം ബാധിക്കുന്നുണ്ടോ പരിഗണന കാണിക്കുന്നു.\n4. നല്ല ആരോഗ്യം വലിയ ആയുർദൈർഘ്യം ജീവിതത്തിന്റെ മെച്ചപ്പെട്ട നൽകുന്നു.\n5. നല്ല ആരോഗ്യം പണം ലാഭിക്കുകയും. അത് ശരിയാണ്. അതു വിലയേറിയ മരുന്ന് തടയാം, നിരന്തരമായ ഡോക്ടറുടെ സന്ദർശനവേളയിൽ ചെലവിൽ, ഉയർന്ന ഇൻഷുറൻസ് പ്രീമിയം.\n6. നല്ല ആരോഗ്യ ഭാവം വർദ്ധിപ്പിക്കുകയും. തിളങ്ങുന്ന ചർമ്മത്തിന് പെൺകുട്ടി ചിന്തിക്കുക, ആറു പായ്ക്ക് തമാശയല്ല, അവരെ അവർ അണിയാനുള്ള ഏതെങ്കിലും വസ്ത്രം എം അനുവദിക്കുന്ന മെലിഞ്ഞു കണക്കുകള് ആ. "നിങ്ങള് നന്മ നോക്കുമ്പോൾ, നിങ്ങൾ നല്ല. "\nമനസ്സിൽ ഈ, ഇവിടെ കുറച്ച് ലളിതമാണ്, ദ്രുത നുറുങ്ങുകളും, നീണ്ടുനിൽക്കുന്നത് ആഘാതം ശുഭാപ്തി ഹെൽത്ത്.\nചെറിയ നടപടികൾ. ജീവിതത്തിൽ മറ്റു പലതും അങ്ങിനെ, ഒരു ക്രമേണയുള്ള സമീപനം മികച്ച. ഓരോ ദിവസവും കൂടുതൽ പഴങ്ങളും പച്ചക്കറികളും തത്വചിന്തകനായ മിതമായ ഭക്ഷണവും ആരംഭിക്കുക.\nനിങ്ങൾ പുകയുന്നു എങ്കിൽ, quit.\nവ്യായാമം ഇഷ്ടമല്ല? പോംവഴികൾ കണക്കിലെടുക്കണം. ഉദാഹരണത്തിന്, ഞാൻ നൃത്തം സ്നേഹിക്കുന്നു. നിങ്ങൾക്ക് നൃത്തം പുറമേ കലോറിയെങ്കിലും ആകൃതിയിലും താമസിക്കാൻ ഒരു പശുവും എന്ന് മനസിലാക്കുക? നിങ്ങളുടെ പ്രദേശത്തെ ഒരു ഡീററയില്സ് ക്ലാസ്സെടുക്കുന്നത് പരിഗണിക്കുക. അല്ലെങ്കിൽ ബൌളിംഗ് അല്ലെങ്കിൽ സ്വിമ്മിങ് ടൈറ്റിൽബാർ കൂടുതൽ ആയിരിക്കും. എന്തോ ഒന്നും നല്ലതു.\nകൂടുതൽ വെള്ളം കുടിപ്പാൻ. അതു ത്വക്കിന്മേൽ നല്ല, അത് അശുദ്ധി പുറത്തു ഉത്തേജിപ്പിച്ച്.\nമതിയായ വിശ്രമം. വിദഗ്ധർ എൻറർ എട്ട് മണിക്കൂർ ശുപാർശ.\nഒരു കൈയ്യും സ്വന്തമാക്കി. ആരോഗ്യം പഠനങ്ങൾ ഒന്നു വിവിധ ആരോഗ്യ ആനുകൂല്യങ്ങൾ നൽകുന്നു, സൗഹൃദ ഒരു കളറേതാണെന്ന് കാണിക്കുന്നത്.\nനിങ്ങൾ സ്വയം നിങ്ങളുടെ പങ്കാളി തരും ഏറ്റവും വലിയ സമ്മാനം നല്ല ആരോഗ്യം– മാനസികമായ, ശാരീരികവും.\nകുറിപ്പ്: ഈ വിവരങ്ങൾ നിങ്ങളുടെ ആരോഗ്യ പരിപാലന പ്രൊഫഷണൽ മെഡിക്കൽ ഉപദേശം നിർഭയത്വം ഉദ്ദേശിച്ചുകൊണ്ടല്ല. നിങ്ങളുടെ വൈദ്യനും കാണുക എവിടെ ബാധകമായ.\n7 ഒരു റൊമാന്റിക് ബന്ധം നുറുങ്ങുകൾ\nടോപ്പ്6പാചകം റൊമാൻസ് ഹോട്ട് കാരണങ്ങളാല്


മുന് വ്യോമസേന ഓഫിസര് തൂങ്ങിമരിച്ചു | Anjali Gupta, Court Martial, Suicide, അഞ്ജലി ഗുപ്ത, കോര്‍ട്ട് മാര്‍ഷ്യല്, ആത്മഹത്യ - Malayalam Oneindia\nമുന് വ്യോമസേന ഓഫിസര് തൂങ്ങിമരിച്ചു\nPublished: September 12 2011, 17:00 [IST]\nദില്ലി: കോര്‍ട്ട് മാര്‍ഷലിനു വിധേയയായ രാജ്യത്തെ ആദ്യ എയര്‍ഫോഴ്‌സ് ഉദ്യോഗസ്ഥ അഞ്ജലി ഗുപ്ത ആത്മഹത്യ ചെയ്തു. ഐഎഎഫ് ഗ്രൂപ് ക്യാപ്റ്റനും സുഹൃത്തുമായ അമിത് ഗുപ്തയുടെ ഭോപ്പാലിലുള്ള വീട്ടില് തൂങ്ങിമരിക്കുകയായിരുന്നു. സൈന്യത്തിലെ സീനിയര് ഉദ്യോഗസ്ഥര് പീഢിപ്പിക്കുന്നുവെന്ന പരാതിയുമായി മാധ്യമങ്ങള്‍ക്കു മുന്നിലെത്തിയിരുന്നു. പരാതി വ്യാജമാണെന്ന് കണ്ടെത്തിയതിനെ തുടര്‍ന്ന് 2005ല് സൈന്യത്തില് നിന്നു പിരിച്ചുവിട്ടു.\nഇപ്പോള് ജോലി ചെയ്യുന്ന ബാംഗ്ലൂരില് നിന്നും സെപ്തംബര് ഏഴാം തിയ്യതിയാണ് അഞ്ജലി ഭോപ്പാലിലെത്തിയത്. മകന്റെ വിവാഹനിശ്ചയവുമായി ബന്ധപ്പെട്ട് അമിത് എട്ടാം തിയ്യതി ഡല്‍ഹിക്കു പോയിരുന്നു.\nഎന്റെ കൂടെ ഡല്‍ഹിക്കുവരാന് പറഞ്ഞിരുന്നു. എന്നാല് ഭോപ്പാലില് ചില ജോലികള് ചെയ്തു തീര്‍ക്കാനുണ്ടെന്നായിരുന്നു മറുപടി. അസ്വാഭാവികമായ ഒരു പെരുമാറ്റവും അഞ്ജലിയുടെ ഭാഗത്തുനിന്നുണ്ടായിരുന്നില്ല-അമിത് പറഞ്ഞു.\nsuicide indian air force woman ആത്മഹത്യ വ്യോമസേന ഇന്ത്യ വനിത\nFormer Indian Air Force (IAF) officer Anjali Gupta, the first woman to be court-martialled, committed suicide\nStory first published: Monday, September 12, 2011, 17:00 [IST]


ബെഞ്ച്മാര്‍ക്കില് കൃത്രിമം കാട്ടി ഓപ്പോ; ഫൈന്‍ഡ് X-ഉം F7-നും യുഎല് ബെഞ്ച്മാര്‍ക്കിസില് നിന്ന് പുറത്ത് | Oppo Gets Caught Cheating on Benchmark Scores - Malayalam Gizbot\nബെഞ്ച്മാര്‍ക്കില് കൃത്രിമം കാട്ടി ഓപ്പോ; ഫൈന്‍ഡ് X-ഉം F7-നും യുഎല് ബെഞ്ച്മാര്‍ക്കിസില് നിന്ന് പുറത്ത്\nഉയര്‍ന്ന ബെഞ്ച്മാര്‍ക്ക് സ്‌കോര് കൃത്രിമമായി ഉണ്ടാക്കിയെന്ന് വ്യക്തമായതിനെ തുടര്‍ന്ന് ഓപ്പോ ഫൈന്‍ഡ് X, F7 എന്നീ സ്മാര്‍ട്ട്‌ഫോണുകളെ യുഎല് ബെഞ്ച്മാര്‍ക്ക്‌സ് 3D മാര്‍ക്ക് ആപ്പ് പട്ടികയില് നിന്നൊഴിവാക്കി. സ്മാര്‍ട്ട്‌ഫോണുകളുടെ പ്രകടനം വിലയിരുത്തി സ്‌കോര് നല്‍കുന്ന 3D മാര്‍ക്ക് ആപ്പിന്റെ നിര്‍മ്മാതാക്കളാണ് യുഎല് ബെഞ്ച്മാര്‍ക്ക്‌സ്.\n3D മാര്‍ക്കിന്റെ പബ്ലിക്, പ്രൈവറ്റ് പതിപ്പുകളില് രണ്ട് സ്മാര്‍ട്ട്‌ഫോണുകളുടെയും പ്രകടനം വിലയിരുത്തിയാണ് യുഎല് ബെഞ്ച്മാര്‍ക്ക്‌സ് തീരുമാനത്തിലെത്തിയത്. ഉപഭോക്താക്കള്‍ക്കും നിര്‍മ്മാതാക്കള്‍ക്കും ലഭ്യമാക്കിയിട്ടുള്ള 3D മാര്‍ക്ക് പബ്ലിക് പതിപ്പില് ഫോണുകള് 41 ശതമാനം മികച്ച പ്രകടനം നടത്തി സ്‌കോര് മെച്ചുപ്പെടുത്തുന്നതായി തെളിഞ്ഞു. എന്നാല് ഇതേ ആപ്പിന്റെ പ്രൈവറ്റ് പതിപ്പില് ഈ പ്രകടനം നിലനിര്‍ത്താന് ഫോണുകള്‍ക്ക് കഴിഞ്ഞില്ല. ഇതോടെയാണ് ഓപ്പോ കൃത്രിമമായി സ്‌കോര് മെച്ചപ്പെടുത്തുകയായിരുന്നുവെന്ന് വ്യക്തമായത്.\n3D മാര്‍ക്ക് പ്രൈവറ്റ്\nഫോണിന്റെ മെച്ചപ്പെട്ട പ്രകടനം ആവശ്യപ്പെടുന്ന ഗെയിമുകള്, 3D മാര്‍ക്ക് ആപ്പുകള് എന്നിവ ഉപഭോക്താവ് ഉപയോഗിക്കുന്നുണ്ടെങ്കില്, ഫോണ് ഇക്കാര്യം സ്വയം മനസ്സിലാക്കി പ്രകടനം മെച്ചപ്പെടുത്തുമെന്നാണ് ഓപ്പോ ഇതിന് നല്‍കിയിരിക്കുന്ന മറുപടി. ഉപഭോക്താക്കള്‍ക്ക് മികച്ച സ്മാര്‍ട്ട്‌ഫോണ് അനുഭവം ഉറപ്പുനല്‍കുന്നതിനായാണ് ഇത് ചെയ്യുന്നതെന്നും അവര് പറയുന്നു. 3D മാര്‍ക്ക് പ്രൈവറ്റ് പോലുള്ള ആപ്പുകള് ഉപയോഗിക്കുമ്പോള് ഫോണ് പ്രവര്‍ത്തനശേഷി 70-80 ശതമാനമായി പരിമിതപ്പെടുത്തുമെന്നും ഓപ്പോ വിശദീകരിക്കുന്നു.\nഓപ്പോ ഫൈന്‍ഡ് X\nയുഎല് ബെഞ്ച്മാര്‍ക്കിന്റെ നടപടി ഏറ്റവുമധികം ബാധിച്ചിരിക്കുന്നത് ഓപ്പോ ഫൈന്‍ഡ് X-ന് ആണ്. 3D മാര്‍ക്കില് ഏറ്റവും മികച്ച സ്മാര്‍ട്ട്‌ഫോണുകളുടെ കൂട്ടത്തില് നാലാം സ്ഥാനമായിരുന്നു ഇതിനുണ്ടായിരുന്നത്.\nസ്മാര്‍ട്ട്‌ഫോണുകള് കൂടുതല് മെച്ചപ്പെടുത്തുന്നതിനുള്ള ശ്രമങ്ങളിലാണ് കമ്പനിയെന്ന് ഓപ്പോ വ്യക്തമാക്കിയിട്ടുണ്ട്. സാധാരണ ആപ്പുകളുടെയും ഉപഭോക്താക്കളുടെയും ആവശ്യങ്ങള് കണ്ടറിഞ്ഞ് മികച്ച സേവനം ഉറപ്പാക്കുകയാണ് ലക്ഷ്യമെന്നും ഓപ്പോ പ്രസ്താവനയില് പറഞ്ഞു.\nസമാനമായ കുറ്റം ചുമത്തി ഹാവായുടെ ഹുവായ് P20, P20 പ്രോ, നോവ 3, ഓണര് പ്ലേ എന്നീ ഫോണുകളെയും പട്ടികയില് നിന്ന് പുറത്താക്കിയിരുന്നു. EMUI 9.0-ല് പെര്‍ഫോമന്‍സ് മോഡില് ഓപ്പണ് ആക്‌സസ് നല്‍കുമെന്ന് പ്രഖ്യാപിച്ചാണ് ഹുവായ് ഇതിനോട് പ്രതികരിച്ചത്. ഇതുവഴി ഫോണിന്റെ പ്രകടനം എപ്പോള് മെച്ചപ്പെടുത്തണമെന്ന് ഉപഭോക്താവിന് തീരുമാനിക്കാന് കഴിയും.


“ദൈവാലയം ആക്രമിച്ചവരോട് എനിക്ക് സഹതാപം തോന്നുന്നു”: തീവ്രവാദി ആക്രമണത്തിൽ നിന്നും രക്ഷപെട്ട യുവാവ് | Lifeday: Catholic Online News Malayalam\nHome News “ദൈവാലയം ആക്രമിച്ചവരോട് എനിക്ക് സഹതാപം തോന്നുന്നു”: തീവ്രവാദി ആക്രമണത്തിൽ നിന്നും രക്ഷപെട്ട യുവാവ്\n“ദൈവാലയം ആക്രമിച്ചവരോട് എനിക്ക് സഹതാപം തോന്നുന്നു”: തീവ്രവാദി ആക്രമണത്തിൽ നിന്നും രക്ഷപെട്ട യുവാവ്\n“എനിക്ക് അവരോട് സഹതാപമാണ്. അവരുടെ ദൈവത്തെ പ്രീതിപ്പെടുത്താനാണെകിലും ഓരോ കൊലപാതകവും നടത്തിയശേഷം അവർ എത്രത്തോളം കുറ്റബോധം ഉള്ളിൽ പേറുന്നുണ്ടാവും” – പത്തു വർഷം മുമ്പ് ഈജിപ്തിലെ ആക്രമണത്തിൽ മൂന്നു കുടുംബാംഗങ്ങൾ നഷ്ടപ്പെട്ട ഒരു യുവാവിന്റെ വാക്കുകളാണിത്. അന്ന് ഇരുപതു വയസ്സുണ്ടായിരുന്ന കോപ്റ്റിക് ഓർത്തഡോക്സ് ക്രിസ്റ്റ്യൻ കിറോ ഖലീൽ ഇപ്പോൾ ജർമ്മനിയിലാണ് താമസിക്കുന്നത്.\nപത്തു വർഷങ്ങൾക്കു മുൻപ് ഒരു പുതുവർഷ രാത്രിയിലാണ് വി. മർക്കോസിന്റെയും പത്രോസിന്റെയും നാമത്തിലുള്ള ദൈവാലയത്തിൽ തീവ്രവാദ ആക്രമണം നടക്കുന്നത്. ആക്രമണത്തിൽ ഖലീലിന്റെ കുടുംബത്തിലെ മൂന്നു പേർ കൊല്ലപ്പെട്ടു. ആകെ 24 ക്രിസ്ത്യാനികൾ കൊല്ലപ്പെടുകയും നൂറുകണക്കിന് ആളുകൾക്ക് പരിക്കേൽക്കുകയും ചെയ്തു. ആക്രമണത്തെ തുടർന്ന് വധഭീഷണികളും മറ്റ് ആക്രമണങ്ങളും ഇവർക്കുനേരെ ഉണ്ടായി. ക്രിസ്ത്യാനി ആയതുകൊണ്ടു മാത്രം പലതരത്തിലുള്ള വിവേചനങ്ങൾക്ക് ഇരയായി. ഒടുവിൽ ഖലീൽ നാടുവിട്ടു.\nകുടുംബത്തിലെ പ്രിയപ്പെട്ടവർ രക്തസാക്ഷികളായി മാറിയെങ്കിലും ദൈവത്തിലുള്ള വിശ്വാസം നഷ്ടപ്പെടുത്താതെ മുന്നോട്ടുപോയ നാളുകളായിരുന്നു അതെന്ന് ഖലീൽ ഓർക്കുന്നു. “ദൈവം നൽകിയ ഒരു സമ്മാനമായി ആ വേദനയെ ഞങ്ങൾ ഏറ്റെടുത്തു. എന്നാൽ കൊലപാതകം നടത്തിയവരോട് സഹതാപമാണ്. കാരണം, ഓരോ കുറ്റകൃത്യവും ചെയ്തതിനുശേഷം അവർ എന്തുമാത്രം കുറ്റബോധം അനുഭവിക്കുന്നു. ഉറ്റവരുടെ നഷ്ടം മൂലം ഞാൻ അനുഭവിക്കുന്നതിനേക്കാൾ കൂടുതൽ അവർ അനുഭവിക്കുന്നുണ്ടാകും”- ഖലീൽ പറയുന്നു.\nഈ വേദനകളൊന്നും തന്നെ വിശ്വാസത്തിൽ നിന്നും പിന്നോട്ട് വലിക്കുന്നില്ല. ഈജിപ്തിൽ ആളുകൾ ക്രിസ്തുവിലുള്ള വിശ്വാസത്താൽ മരണമടയുന്നു. ലോകത്തിന്റെ മറ്റു ഭാഗങ്ങളിൽ ക്രൈസ്തവ ദൈവാലയങ്ങൾ മോസ്‌കുകളാക്കി മാറ്റുന്നതു കാണുമ്പോൾ സങ്കടം തോന്നുന്നുവെന്നും ഖലീൽ വെളിപ്പെടുത്തുന്നു.


ബംഗളൂരുവില് വൈദ്യുതി നിലയ്ക്കും: പവര് കട്ടാക്കുന്ന സ്ഥലങ്ങളുടെ ലിസ്റ്റ് പുറത്ത് - Janayugom Online\nബംഗളുരുവിലും സമീപപ്രദേശങ്ങളിലും നാളെ വൈദ്യുതി നിലയ്ക്കുമെന്ന് ബംഗളുരു ഇലക്ട്രിസിറ്റി സപ്പ്ലൈ കമ്പനി ലിമിറ്റഡ് (ബിഇഎസ്‌കോം). നാളെ ഉച്ചയ്ക്ക് 1.30 മുതല് വൈകിട്ട് നാല് മണിവരെയാണ് പവര്‍കട്ട് ഏര്‍പ്പെടുത്തുകയെന്ന് ബെസ്കോം അറിയിച്ചു.\nജെപി നഗർ മൂന്നാം ഘട്ടവും ബിജി റോഡും ഉള്‍പ്പെടെയുള്ള പ്രദേശങ്ങളിലാണ് വൈദ്യുതി മുടങ്ങുക. ബികെ സർക്കിൾ, ഗോട്ടിഗെരെ, പവനമന നഗർ അടക്കമുള്ള പ്രദേശങ്ങളിൽ രാവിലെ 10.30 മുതൽ വൈകുന്നേരം 3.30 വരെ വൈദ്യുതി മുടങ്ങും. സിംഗസന്ദ്ര, ഇലക്ട്രോണിക് സിറ്റി, അഗ്രഹാര, മഡിവാല മാർക്കറ്റ്, തുടങ്ങിയ പ്രദേശങ്ങളിൽ രാവിലെ 10.30 മുതൽ ഉച്ചയ്ക്ക് 1.30 വരെ വൈദ്യുതി മുടങ്ങും. അതേസമയം, ക്ലബ് റോഡ് സർക്കിളും പരിസര പ്രദേശങ്ങളും, എച്ച്എസ്ആർ ലേമ്യട്ട്, കിംസ് കോളേജ്, ഓൾഡ് എയർപോർട്ട് റോഡ്, സിദ്ധാപുര, ദേവരബിസനഹള്ളി, ഐഎസ്ആർഒ ലേമ്യട്ട്, ഉത്തരഹള്ളി, മറ്റ് പ്രദേശങ്ങൾ എന്നിവിടങ്ങളിൽ രാവിലെ 10 മുതൽ വൈകുന്നേരം5വരെ വൈദ്യുതി മുടങ്ങും. കൂടാതെ, ആർബിഐ ലേമ്യട്ട്, ശ്രീനിധി ലേമ്യട്ട്, ചുഞ്ചഗട്ട ഗ്രാമം, ഡോഡ്മനെ ഇൻഡസ്ട്രിയൽ ഏരിയ, ശ്രീനിവാസ ചൗൾട്രി റോഡ്, ജെപി നഗർ അഞ്ചാം ഘട്ടം, ബിടിഎം ലേമ്യട്ട് രണ്ടാം ഘട്ടം, മറ്റ് പ്രദേശങ്ങൾ എന്നിവിടങ്ങളിൽ രാവിലെ 10 മുതൽ വൈകുന്നേരം 5.30 വരെ വൈദ്യുതി മുടങ്ങും. കൃഷ്ണ റെഡ്ഡി ലേമ്യട്ടിലും രാവിലെ 10 മുതൽ രാത്രി 11.30 വരെ വൈദ്യുതി മുടങ്ങും. പടിഞ്ഞാറൻ മേഖലയിൽ, ഹൊസഹള്ളി, വിജയനഗര, ഹംപിനഗർ ഭാഗങ്ങളിൽ രാവിലെ 11.30 മുതൽ വൈകുന്നേരം 5.30 വരെ വൈദ്യുതി മുടങ്ങും. വിജയനഗർ ബിഡിഎ കോംപ്ലക്സ്, മാരെനഹള്ളി, ഗോവിന്ദരാജ് നഗർ, ആറ്റിഗുപ്പ് എന്നിവിടങ്ങളിൽ രാവിലെ 10.30 മുതൽ വൈകുന്നേരം 5.30 വരെ വൈദ്യുതി മുടങ്ങും.\nവിനായക ലേഔട്ട്, മാരുതി നഗർ ചന്ദ്ര ലേഔട്ട്, ചിക്ക്പേട്ട് ലേഔട്ട്, ജ്യോതിനഗർ, നഗരഭവി, ആറ്റിഗുപ്പെയുടെ ഭാഗങ്ങൾ, ഹെഗ്ഗനഹള്ളി, സുങ്കടക്കാട്ടെ എന്നിവിടങ്ങളിലും രാവിലെ 10.30 മുതൽ വൈകുന്നേരം 5.30 വരെ വൈദ്യുതി മുടങ്ങും. ഗാന്ധി നഗർ, ഭുവനേശ്വർ നഗർ, മല്ലത്തല്ലി ലേഔട്ട്, ഭെൽ, കൃഷ്ണ ഗാർഡൻ എന്നിവയുടെ ഭാഗങ്ങളിൽ രാവിലെ9മുതൽ വൈകുന്നേരം5വരെ വൈദ്യുതി മുടങ്ങും. ദ്വാരകനഗറും പരിസര പ്രദേശങ്ങളും രാവിലെ 10 മുതൽ ഉച്ചയ്ക്ക് 1 വരെ വൈദ്യുതി മുടങ്ങും.\nകിഴക്കൻ മേഖലയിൽ, ഹൊയ്സാല നഗർ, ഇന്ദിര നഗർ ഭാഗങ്ങളിൽ രാവിലെ 10 മുതൽ വൈകുന്നേരം4വരെ വൈദ്യുതി തടസ്സമുണ്ടാകും. ഹൊയ്സാല നഗറ, ദൂപ്പനഹള്ളിയുടെ ഭാഗങ്ങൾ, ഇഎസ്ഐ റോഡ്, ഡൊംലൂർ സർവീസ് റോഡ് എന്നിവിടങ്ങളിൽ ഉച്ചയ്ക്ക്2മുതൽ5വരെ വൈദ്യുതി മുടങ്ങും. ബിഎസ്എൻഎൽ, രാജ്ഭവൻ, മഗഡി മെയിൻ റോഡ് എന്നിവിടങ്ങളിൽ രാവിലെ 11 മുതൽ ഉച്ചയ്ക്ക് 1.30 വരെ വൈദ്യുതി മുടങ്ങും. ബാലബ്രൂയി, ഹൈ ഗ്രൗണ്ട്സ്, കണ്ണിംഗ്ഹാം റോഡ്, ബിഡബ്ല്യുഎസ്എസ്ബി, മൈസൂർ റോഡിന്റെ ഭാഗങ്ങൾ എന്നിവയിൽ ഉച്ചയ്ക്ക് 2.30 മുതൽ5വരെ വൈദ്യുതി മുടങ്ങും.\nവടക്കൻ മേഖലയിൽ തിരുമേനഹള്ളി വില്ലേജ്, സഹകരണനഗർ, അഗ്രഹാര എന്നിവിടങ്ങളിൽ രാവിലെ9മുതൽ വൈകുന്നേരം5വരെ വൈദ്യുതി മുടങ്ങും. ബാഗലൂർ ക്രോസ്, ജുഡീഷ്യൽ ലേഔട്ട്, ഗായത്രി നഗർ എന്നിവിടങ്ങളിൽ രാവിലെ 10 മുതൽ വൈകുന്നേരം5വരെ വൈദ്യുതി മുടങ്ങും.\nഅതേസമയം, തേർഡ് മെയിൽ ആർസി പുരയിൽ രാവിലെ 9.30 മുതൽ ഉച്ചയ്ക്ക് 1.30 വരെ വൈദ്യുതി മുടങ്ങും. ഗാന്ധിഗ്രാമയിൽ രാവിലെ 11 മുതൽ ഉച്ചയ്ക്ക് 1 വരെ വൈദ്യുതി മുടങ്ങും, മല്ലേശ്വരത്തിന്റെ ചില ഭാഗങ്ങളിൽ രാവിലെ 10 മുതൽ3വരെ വൈദ്യുതി മുടങ്ങും. സദാശിവനഗറിൽ രാവിലെ 10.30 മുതൽ ഉച്ചയ്ക്ക് 1.30 വരെ വൈദ്യുതി മുടങ്ങും. എച്ച്എംടി ലേoutട്ടിൽ രാവിലെ 10.30 മുതൽ വൈകുന്നേരം6വരെ വൈദ്യുതി മുടങ്ങും. ലോട്ടേഗൊല്ലഹള്ളി, ആർകെ ഗാർഡൻ എന്നിവിടങ്ങളിൽ രാവിലെ 10.30 മുതൽ വൈകുന്നേരം 3.30 വരെ വൈദ്യുതി മുടങ്ങും.\nവൈദ്യുതി മുടങ്ങുന്നതിന്റെ കാരണം ബെസ്കോം ഇതുവരെ വിശദീകരിച്ചിട്ടില്ലെങ്കിലും, രാജ്യത്ത് കൽക്കരി ക്ഷാമം മൂലം വൈദ്യുതി പ്രതിസന്ധി ഉടലെടുക്കുമെന്ന റിപ്പോർട്ടുകളുടെ പശ്ചാത്തലത്തിലാണ് പ്രഖ്യാപനമെന്നാണ് റിപ്പോര്‍ട്ടുകള്.\nEnglish Summary: Power cut in Bangalore: List of power outages out\nElectricity powercut loadshedding\nപേപ്പാറ ഡാമിന്റെ ഷട്ടറുകള് ഉയര്‍ത്തി; ജാഗ്രതാ നിര്‍ദ്ദേശം


അസന്‍സോളിന്റെ ഇമാം ഇന്ത്യയുടെയും • Suprabhaatham\nഅസന്‍സോളിന്റെ ഇമാം ഇന്ത്യയുടെയും\nകേവലം മൂന്നുവരി പ്രസംഗം കൊണ്ട് രാജ്യത്തിന്റെ മനം കവര്‍ന്നിരിക്കുകയാണ് ഒരു പള്ളി ഇമാം. ഇമാമെന്നു പറഞ്ഞാല് നാടിനെ നയിക്കുന്നവനാണ്. നാടിനെ നേര്‍വഴിക്കു നടത്തുകയാണ് ഇമാമിന്റെ പ്രാഥമിക ചുമതല തന്നെ. ദിവസങ്ങള്‍ക്കു മുന്‍പ് ബംഗാളിലെ അസന്‍സോളില് കലാപത്തീയിലേക്ക് എടുത്തുചാടാനിരുന്ന ഒരു ജനതയെ സംയമനത്തില് അടക്കിനിര്‍ത്തിയ ഇമാം ഇംദാദുല്ല റാഷിദി നിര്‍വഹിച്ചത് ആ ദൗത്യമാണ്. മനസുകളില് വിഭജനത്തിന്റെ മതില്‍കെട്ടുകയും വര്‍ഗീയതയുടെ കലാപക്കനല് ഊതിക്കത്തിക്കുകയും ചെയ്യുന്നവര് അധികാരത്തിലിരിക്കുമ്പോള് മൊത്തം ഇന്ത്യയുടെ തന്നെ സമാധാനത്തിന്റെ ഇമാമായിരിക്കുകയാണിപ്പോള് ഇംദാദുല്ല\nApril 8, 2018 | 3:56 am IST\nകുറച്ചധികം ഭയം ഉള്ളിലൊതുക്കിയും കലാപബാധിത പ്രദേശത്തെക്കുറിച്ച സങ്കല്‍പചിത്രങ്ങള് മനസില് വരച്ചുമാണു സുഹൃത്തുക്കള്‍ക്കൊപ്പം അസന്‍സോളിലേക്കു വണ്ടികയറിയത്. പല ഘട്ടങ്ങളിലായി അസന്‍സോളില്‍നിന്ന് എത്തുന്ന വാര്‍ത്തകളും സമൂഹമാധ്യമങ്ങളില് പ്രചരിക്കുന്ന ശബ്ദരേഖകളും ദൃശ്യങ്ങളും ഉള്ളുകലക്കാന് തക്ക പ്രഹരശേഷിയുള്ളവയായിരുന്നു. ചോര തെറിച്ചും ഭയം പടര്‍ത്തിയും കേള്‍ക്കാനാരുമില്ലാതെ വിലാപങ്ങള് പെയ്തമരുന്ന, നിരന്തരമുള്ള കരള്‍പിളര്‍ക്കുന്ന വാര്‍ത്തകള് കേട്ടു നേരത്തെ തന്നെ ഭയാനകത മുറ്റിക്കിടക്കുകയാണ് ഉള്ളില്.\nഅസന്‍സോള് റെയില്‍വേ സ്റ്റേഷനില്‍നിന്ന് നടന്നെത്താവുന്ന ദൂരത്താണ് ഒരാഴ്ച മുന്‍പ് സാമുദായിക സംഘര്‍ഷം ഉടലെടുത്ത ഒ.കെ റോഡ്. സംഘര്‍ഷത്തിന്റെ അസ്വസ്ഥതകളില്‍നിന്ന് ആ നാട് മുക്തമായിത്തുടങ്ങിയിട്ടുണ്ട്. തെരുവുകളില് കടകള് തുറക്കുകയും അവധി പ്രഖ്യാപിച്ച വിദ്യാലയങ്ങളില് പഠനം പുനരാരംഭിക്കുകയും ചെയ്തിട്ടുണ്ട്. എങ്കില് പോലും നടക്കാന് പാടില്ലാത്തതെന്തോ നടന്നിരിക്കുന്നുവെന്ന തോന്നല് എല്ലാവരുടെയും കണ്ണുകളില് മായാതെ കിടപ്പുണ്ട്. എന്തുകൊണ്ടിങ്ങനെയൊക്കെ സംഭവിച്ചുവെന്ന വലിയ ചോദ്യം അവരുടെ ഓരോ സംസാരങ്ങള്‍ക്കിടയിലും കടന്നുവരുന്നു. ഇനിയൊരിക്കലും ഇങ്ങനെയൊന്നും സംഭവിക്കരുതേ എന്ന പ്രാര്‍ഥനകളിലാണ് അവര് സംസാരങ്ങള് അവസാനിപ്പിക്കുന്നത്.\nഒ.കെ റോഡ് നിവാസികളും ഹാജിനഗറിലെ ആളുകളും സംസാരിച്ചുതുടങ്ങിയത് ഇമാം ഇംദാദുല്ല റാഷിദിയെ കുറിച്ചാണ്. മുപ്പതു വര്‍ഷമായി ഒ.കെ റോഡിലെ നൂറാനി മസ്ജിദിലെ ഇമാമും ഹാജി നഗറിലെ ഹുസൈനിയ്യ മദ്‌റസയില് അധ്യാപകനുമാണ് ഇംദാദുല്ല. അത്രയും കാലം കൊണ്ട് ആ നാടിന്റെ ചലനങ്ങളിലും അടക്കങ്ങളിലുമെല്ലാം അദ്ദേഹമൊരു അവിഭാജ്യ ഭാഗമായിത്തീര്‍ന്നിരിക്കുന്നു. നാട്ടുകാരുടെ ദൈനംദിന ജീവിതവൃത്തികളില് വരെ ഇടപെടാം അദ്ദേഹത്തിന്. അസന്‍സോളുകാരന് തന്നെയാണ് ഇംദാദുല്ല. സഹാറന്‍പൂരിലെ മദ്‌റസ അഷ്‌റഫുല് ഉലൂമില്‍നിന്ന് ഉന്നത മതപഠനം നേടി നാട്ടില് തിരിച്ചെത്തി അവിടെത്തന്നെ ജോലിയില് പ്രവേശിച്ചു. കലാപത്തീയില്‍നിന്നു നാടിനെ രക്ഷിച്ച് രാജ്യത്തിന്റെ ആദരം പിടിച്ചുപറ്റിയ ആ ഇമാമിനെ കാണാന് തന്നെയായിരുന്നു ഞങ്ങള് അസന്‍സോളിലേക്കു തിരിച്ചത്.\nകൊല്‍ക്കത്ത കഴിഞ്ഞാല് ബംഗാളിലെ ഏറ്റവും വലിയ നഗരമാണു പശ്ചിമ ബര്‍ദമാന് ജില്ലയിലെ അസന്‍സോള്. നഗരത്തിലേക്കു പ്രവേശിക്കുമ്പോള് നമ്മെ വരവേല്‍ക്കുന്ന ഭീമന്‍കമാനത്തില് വലിയ അക്ഷരങ്ങളിലായി ഇങ്ങനെ എഴുതിവച്ചിരിക്കുന്നുണ്ട്; ണലഹരീാല ീേ അമെിീെഹ, വേല രശ്യേ ീള യൃീവേലൃവീീറ. മത-വര്‍ഗഭേദമില്ലാത്ത സൗഹൃദങ്ങള്‍ക്കും സഹവാസത്തിനും പേരുകേട്ട നാടാണത്. ദാമോദര് നദിക്കരയില് വിസ്തൃതമായി പടര്‍ന്നുകിടക്കുന്ന അസന്‍സോള് മതപരവും പ്രാദേശികവുമായ വൈവിധ്യങ്ങള് കൊണ്ടു സമ്പന്നമാണ്. ബിഹാരികളും ഉത്തര്‍പ്രദേശുകാരും ജാര്‍ഖണ്ഡുകാരും അവിടെ അനേകമുണ്ട്. സിഖുകാരെയും മുസ്്‌ലിംകളെയും ഹിന്ദുക്കളെയും ഒറ്റനോട്ടത്തില് നിങ്ങളുടെ കണ്ണില്‍പ്പെടും.\nഒരു സ്വപ്നത്തിന്റെ വേഗതയിലാണ് അസന്‍സോള് കലാപത്തിന്റെ നഗരിയാവുന്നത്. സൗഹൃദത്തിന്റെ മോഹനവലയമാണ് ഒരു ദിവസം കൊണ്ടു നിലംപൊത്തി വീണത്. രാമനവമി ആഘോഷത്തിനോടനുബന്ധിച്ച ഘോഷയാത്രയില്, ചിലര് കയറി മുസ്്‌ലിം വിരുദ്ധ മുദ്രാവാക്യങ്ങള് മുഴക്കുന്നു. മുസ്്‌ലിംകള്‍ക്കുനേരെ മുര്‍ദാബാദ് വിളികള് ഉയരുന്നു. ടോപീ വാലേ ബീസര് ജുഗാകെ ജയ് ശ്രീരാം ബോലേഗാ (തൊപ്പി ധരിക്കുന്നവരും തല കുനിച്ച് ജയ്ശ്രീരാം എന്ന് ഏറ്റുവിളിക്കും) എന്നു തുടങ്ങുന്ന പ്രകോപനങ്ങള് നിറഞ്ഞ മുദ്രാവാക്യങ്ങള് നഗരനിരത്തിലൂടെയും ഗല്ലികളിലൂടെയും കടന്നുപോയ ഘോഷയാത്രയില് മുഴങ്ങി. പരസ്യ അവഹേളനത്തില് ക്ഷുഭിതരായ മുസ്്‌ലിംകള് ഘോഷയാത്രക്കാരുമായി വാക്കുതര്‍ക്കത്തിലേര്‍പ്പെട്ടു. അതു പ്രദേശത്തു വലിയതോതില് സംഘര്‍ഷാവസ്ഥ സൃഷ്ടിച്ചു. അതിനിടെയാണ് ജ്യേഷ്ഠനൊപ്പം അതുവഴിവന്ന പതിനാറുകാരന് സിബ്ഗത്തുല്ല റാഷിദിയെ കാണാതാവുന്നത്. ഇമാം ഇംദാദുല്ലയുടെ മകനാണ് സിബ്ഗത്തുല്ല. അന്നുമുഴുവനും പിറ്റേന്നു പകലും പരിസരങ്ങളിലെല്ലാം ആളുകള് തിരച്ചില് നടത്തിയെങ്കിലും നിരാശയായിരുന്നു ഫലം. പിന്നീട് രണ്ടാം ദിവസം രാത്രി സിബ്ഗത്തുല്ലയുടെ മൃതദേഹം സമീപപ്രദേശത്തു കണ്ടെത്തി. നാടിന്റെ പ്രിയപ്പെട്ട ഇമാമിന്റെ മകനോട് ഭീകരര് ചെയ്ത ക്രൂരത കണ്ടതോടെ ജനം ക്ഷുഭിതരായി. അവര്‍ക്കുള്ളില് രോഷം പതഞ്ഞൊഴുകി. കഠിനമായ വേദനയോടെയാണ് ആ കൗമാരക്കാരനോടു ചെയ്ത ക്രൂരത ഒ.കെ റോഡില് കണ്ട സാധാരണക്കാര് ഞങ്ങള്‍ക്കു വിവരിച്ചുതന്നത്. പലരുടെയും ശബ്ദമിടറുന്നതു കണ്ടു. വാക്യങ്ങള്‍ക്കും മുകളില് ഉയരുന്ന ക്ഷോഭത്തിന്റെ മുഴക്കങ്ങളും ഞങ്ങള് കേട്ടു. പക്ഷെ, അതിനും മീതെ ഇമാമിന്റെ വാക്കുകള് അവരുടെ വികാരതീക്ഷണതയെ തണുപ്പിച്ചുകളയുന്നു.\nതന്റെ മകനോട് ഹിന്ദുത്വ ഭീകരര് ചെയ്ത ക്രൂരത ശബ്ദമിടറിയാണെങ്കിലും തളരാത്ത വാക്കുകളില് ഇമാം വിശദീകരിച്ചു തന്നു. നഖങ്ങളൊക്കെയും പിഴുതെടുത്തു കളഞ്ഞിരുന്നു. അതിശക്തമായ മര്‍ദനമേറ്റു ശരീരമൊന്നടങ്കം വിവര്‍ണവും വികൃതവുമായ അവസ്ഥയിലായിരുന്നു. മരണസമയത്ത് അവന് അനുഭവിച്ച വേദന അസഹനീയമായിരിക്കുമെന്ന് ആ പിതാവ് ഗദ്ഗദകണ്ഠനായി പറഞ്ഞു. ഇത്തവണ പത്താംതരം പൊതുപരീക്ഷ എഴുതി ഫലം വരുന്നതു കാത്തിരിക്കുകയായിരുന്നു അവന്. ഒപ്പം ഹുസൈനിയ്യ മദ്‌റസയില് പിതാവിന്റെ ശിഷ്യത്വത്തില് തന്നെ വിശുദ്ധ ഖുര്‍ആന് ഇരുപത്തിമൂന്ന് അധ്യായങ്ങള് ഹൃദിസ്ഥമാക്കുകയും ചെയ്തിരുന്നു.\nഅസന്‍സോള് കലാപത്തീയില് വെന്തുരുകാന് ഇമാം സാഹിബിന്റെ മകന് കൊല്ലപ്പെട്ടു എന്ന ഒറ്റ വാര്‍ത്ത മതിയായിരുന്നു. ജനം ഒരു തിരിച്ചടിക്കുള്ള ഒരുക്കത്തിലുമായിരുന്നു. അന്നേരത്താണു സ്വന്തം മകന്റെ അതിദാരുണാന്ത്യത്തിന്റെ വേദന ഉള്ളിലമര്‍ത്തി ഇമാം ഇംദാദുല്ല മഹല്ലുകാരെ മുഴുവന് ഈദ് ഗാഹില് വിളിച്ചുവരുത്തിയത്. സംയമനം പാലിക്കാന് അദ്ദേഹം അവരോട് ശക്തമായ സ്വരത്തില് ആഹ്വാനം ചെയ്തു. നാട്ടില് പ്രശ്‌നങ്ങളുണ്ടാക്കരുതെന്നും പ്രശ്‌നത്തിനു മുതിര്‍ന്നാല് താന് അസന്‍സോള് വിട്ട് എവിടേക്കെങ്കിലും പോയ്ക്കളയുമെന്നും അദ്ദേഹം ഭീഷണിപ്പെടുത്തി. കോപാഗ്നിയില് തിളച്ച് അവിടെക്കൂടിനിന്ന വിശ്വാസിജനം ഇമാമിന്റെ ശക്തമായ ആജ്ഞ കേട്ടതോടെ സ്തബ്ധരായി. പ്രതിഷേധത്തില് പുകഞ്ഞ ജനക്കൂട്ടം പതുക്കെ തണുത്തു. അസന്‍സോളിനെ വിഴുങ്ങാനിരുന്ന വര്‍ഗീയ ലഹളയുടെ ഭീകരത ഉരുകിയൊലിച്ച് ഇല്ലാതാകുകയായിരുന്നു അവിടെ.\nപതിനായിരക്കണക്കിനു ജനങ്ങളാണ് സിബ്ഗത്തുല്ലയുടെ ജനാസയ്ക്കു പിന്നില് അണിനിരന്നത്. ചുവന്ന മേലാപ്പിട്ട ജനാസയ്ക്കു പിന്നില് കരഞ്ഞുകലങ്ങിയ കണ്ണുകളുമായി, നിയന്ത്രണം വിട്ടു പൊട്ടിക്കരഞ്ഞാണ് ആളുകള് നടന്നത്. മകന്റെ ദാരുണമായ വിയോഗത്തില് മാനസികനില തെറ്റി തളര്‍ന്നിരിപ്പാണ് ഇപ്പോഴും അവന്റെ പ്രിയപ്പെട്ട ഉമ്മ. സ്വന്തം മകന് നഷ്ടപ്പെട്ട വേദനയില് ഒന്നു ചെയ്യാനാകാത്ത നിസഹായാവസ്ഥയിലല്ല ഇമാം ഇംദാദുല്ല സമാധാനം പാലിക്കാന് ജനങ്ങളോട് ആവശ്യപ്പെട്ടത്. സിബ്ഗത്തുല്ലയുടെ ജീവനു പകരം ചോദിക്കാന് പ്രതികാരത്തിനു സര്‍വസന്നദ്ധരായവരുടെ മുന്നില്‍വച്ചാണ് അദ്ദേഹത്തിന്റെ സമാധാനാഹ്വാനം മുഴങ്ങിയത്. വിദ്വേഷത്തെ ഉരുക്കിക്കളയുന്ന സ്‌നേഹത്തെ കുറിച്ച് അദ്ദേഹം സംസാരിച്ചത്.\nആഴത്തിലുള്ള മതജ്ഞാനത്തില്‍നിന്നും രൂഢമൂലമായ വിശ്വാസത്തില്‍നിന്നും ഉടലെടുത്ത ശക്തമായ ബോധ്യത്തില്‍നിന്നായിരുന്നു ഇമാമിന്റെ ആഹ്വാനം പുറപ്പെട്ടത്. അല്ലാഹുവിന്റെ അപാരമായ അനുഗ്രഹം ഒന്നുകൊണ്ടു മാത്രമാണ് എനിക്കു ക്ഷമ കൈക്കൊള്ളാനായത്. ജനങ്ങളെ സമാധാനത്തിന്റെ വഴിയിലേക്കു നയിക്കാനായത്. പിതൃവ്യന് ഹംസയുടെ വിയോഗസമയത്തെ അപാരമായ ക്ഷമയോടെയാണു പ്രവാചകന് നേരിട്ടത്. ആ വഴി പിന്തുടരുക മാത്രമാണു നാം ചെയ്യേണ്ടതെന്ന് അദ്ദേഹം ഞങ്ങളോടു പറഞ്ഞു. അതുതന്നെയായിരുന്നു അദ്ദേഹം ജനങ്ങളോടും പറഞ്ഞത്.\nസന്താനങ്ങളിലും സമ്പാദ്യങ്ങളിലുമായി ദൈവത്തിന്റെ പരീക്ഷണങ്ങള് വന്നേക്കാം. വിദ്വേഷങ്ങള് കൊണ്ടോ പ്രതികാരചിന്തകള് കൊണ്ടോ അല്ല നാം പ്രവര്‍ത്തിക്കേണ്ടത്. നമുക്കു ക്ഷമിക്കാന് കഴിയണം, പരസ്പരം സ്‌നേഹിക്കാനും. ഇന്ത്യ സ്‌നേഹത്തിനായി ദാഹാര്‍ത്തയാണ്. വിദ്വേഷത്തിന്റെ കനലുകള്‍ക്കു നടുവില് നീറിപ്പുകയുന്ന ഒരു ജനതയ്ക്കു മുന്‍പില് സമാധാനത്തെ കുറിച്ചല്ലാതെ നമുക്കെന്തു പറയാന് കഴിയും. ചില സമയങ്ങളില് കളവ് സത്യത്തെക്കാള് ഉചിതമായിരിക്കും. ഒരു കളവ് പറഞ്ഞു സാമൂഹികാന്തരീക്ഷത്തെ സമാധാനത്തോടെ പിടിച്ചുനിര്‍ത്താന് കഴിയുമെങ്കില് നിങ്ങള് കളവു പറയേണ്ടി വരും. അവിടെ സത്യത്തെക്കാള് മഹത്തരം മനഃപ്പൂര്‍വമുള്ള കളവായിരിക്കും. പൊലിസ് പല തവണ തന്നോട് പ്രതികളെപ്പറ്റി ചോദിക്കുന്നുണ്ട്. തനിക്കാരെയും കൃത്യമായി അറിയില്ല. അതുകൊണ്ട് ഒരാളുടെമേലും കുറ്റാരോപണം നടത്താനും ഒരുക്കമല്ലെന്നും അദ്ദേഹം പറഞ്ഞുവച്ചു.\nനിലവിലെ സാമൂഹിക-രാഷ്ട്രീയാന്തരീക്ഷത്തെ കുറിച്ച് ആഴത്തില് മനസിലാക്കിയാണ് ഇംദാദുല്ല സംസാരിക്കുന്നത്. സംഘ്പരിവാറിന്റെ വോട്ടുതന്ത്രങ്ങളെയും രാഷ്ട്രീയ മുതലെടുപ്പു ശ്രമങ്ങളെയും കുറിച്ചു നാട്ടുകാര്‍ക്കും ഇമാമിനും കൃത്യമായ ധാരണയുണ്ട്. വരുന്ന ലോക്‌സഭാ തെരഞ്ഞെടുപ്പ് മുന്നില്‍കണ്ടുള്ള ധ്രുവീകരണശ്രമങ്ങള്‍ക്ക് അവര് ഏതു വഴിയും സ്വീകരിക്കുമെന്നും അവര്‍ക്കറിയാം. അല്ലെങ്കില് വര്‍ഷങ്ങളായി ശാന്തമായിക്കിടക്കുന്ന അസന്‍സോളില് പെട്ടെന്നൊരുനാളെങ്ങനെ വര്‍ഗീയവൈരം മുളപൊട്ടും? മതപരമായും സാമൂഹികമായും വൈവിധ്യങ്ങളാല് സമ്പന്നമായ ഇവിടെ ഇത്തരം കലാപങ്ങള് സൃഷ്ടിക്കുന്നതില് കൃത്യമായ രാഷ്ട്രീയതന്ത്രങ്ങളും കണക്കുകൂട്ടലുകളുമുണ്ട്. സംഘ്പരിവാറിനെ സംബന്ധിച്ചിടത്തോളം അധികാരസ്വപ്നം വളരെ വിദൂരമായ ചുരുക്കം ചിലയിടങ്ങളില് ഒന്നാണ് ബംഗാള്.\nകലാപാന്തരീക്ഷങ്ങള് ഒഴിഞ്ഞു പ്രശ്‌നങ്ങള് നേര്‍ത്തു നേര്‍ത്തില്ലാതാവുന്നുണ്ടെങ്കിലും അകലുന്ന മനസുകളെ, മനസിനുള്ളില് പണിതുയര്‍ത്തപ്പെടുന്ന മതിലുകളെ എങ്ങനെ ഭേദിക്കാനാവും എന്നതു വലിയൊരു ചോദ്യമാണ്. കലാപശ്രമങ്ങള് പോലും അതീവസങ്കീര്‍ണമായ സാമൂഹികഘടനാവല്‍ക്കരണത്തിലാണു കലാശിക്കുക. ഇത്തരമൊരവസ്ഥയെ ചെറിയ നിലക്കെങ്കിലും തന്റെ വാക്കുകള് കൊണ്ടു മറികടക്കാനായി എന്നു തന്നെയാണ് ഇമാം വിശ്വസിക്കുന്നത്. മുസ്്‌ലിംകളെക്കാള് കൂടുതല് ഇതരമതസ്ഥരാണു തന്നെ വിളിക്കുന്നതും സാന്ത്വനിപ്പിക്കുന്നതും വേദനയില് പങ്കുചേരുന്നതുമെന്നും ഇമാം പറയുന്നു. മകന് നഷ്ടപ്പെടുമ്പോഴുള്ള പിതാവിന്റെ വേദന അസഹനീയമാണ്. എങ്കില് പോലും തനിക്കു സഹിക്കാന് പറ്റിയില്ലെങ്കില്, പ്രതികാരാവേശത്തില് താനും പങ്കാളിയായാല് അതുണ്ടാക്കുന്ന ഫലമെന്തായിരിക്കും? കലാപമുണ്ടാക്കണമെന്നും അതില്‍നിന്നു രാഷ്ട്രീയ മുതലെടുപ്പ് നടത്തണമെന്നും ആഗ്രഹിക്കുന്നവര്‍ക്കു കീഴൊതുങ്ങലുമാകുമത്-ദൂരക്കാഴ്ചയോടെ അദ്ദേഹം തന്റെ ബോധ്യങ്ങള് പങ്കുവച്ചു.\nനിലവില് സംസ്ഥാനം ഏറെക്കുറെ തൃണമൂല് കോണ്‍ഗ്രസില് ഭദ്രമാണ്. അസന്‍സോള് ലോക്‌സഭാ മണ്ഡലം പക്ഷെ ബി.ജെ.പിയുടെ കൈകളിലാണുള്ളത്. പ്രശസ്ത ഗായകന് ബാവുല് സുപ്രിയോ ആണ് അസന്‍സോള് എം.പി. സുപ്രിയോയില്‍നിന്നും ഗവര്‍ണര് കേശരിനാഥ് ത്രിപാഠിയില്‍നിന്നും മറ്റ് ബി.ജെ.പി നേതാക്കളില്‍നിന്നും തീര്‍ത്തും നിരുത്തരവാദപരമായ പ്രസ്താവനകളും ഇടപെടലുകളുമാണു സംഘര്‍ഷവേളയിലുണ്ടായത്. ഒരുപക്ഷത്തെ മാത്രം കേന്ദ്രീകരിച്ചുകൊണ്ടുള്ള സന്ദര്‍ശനങ്ങളും ഐക്യദാര്‍ഢ്യ പ്രഖ്യാപനങ്ങളും സംഭവത്തിനു പിന്നിലെ അപകടസൂചനകളെ എളുപ്പത്തില് മനസിലാക്കാന് സഹായിക്കുന്നുണ്ട്.\nമകന്റെ മരണവേദനയില് ഉലഞ്ഞിരിക്കുമ്പോഴും മാധ്യമങ്ങളോട് ഒരു വിമുഖതയുമില്ലാതെ സംസാരിക്കുന്നുണ്ട് ഇമാം ഇംദാദുല്ല. സമാധാനപാലനത്തിനായുള്ള തുറന്നുപറച്ചില് തന്റെ ഉത്തരവാദിത്തമായി മനസിലാക്കിയിരിക്കുകയാണ് അദ്ദേഹം. ഒ.കെ റോഡിനു സമീപത്തെ നൂറാനി മസ്ജിദിലെ രണ്ടാം നിലയിലെ റൂമില് വരുന്നവരോടു സംസാരിക്കാനും കൂടെയിരിക്കാനും അദ്ദേഹം തയാറാണ്. അതോടൊപ്പം, തനിക്കു പറയാനുള്ളതു സമാധാനത്തെ കുറിച്ചു മാത്രമാണ്, ആ സന്ദേശം പ്രചരിപ്പിക്കണമെന്ന സത്യസന്ധമായ ആഗ്രഹവും തനിക്കുണ്ട്, എന്നാല് മറ്റുതരത്തിലുള്ള താല്‍പര്യങ്ങള് വച്ചും സ്വകാര്യതകള് ചികഞ്ഞും ആരും ഇങ്ങോട്ടു വരണമെന്നില്ലെന്നും അദ്ദേഹം പറയുന്നു.\nഇമാമിന്റെ ആഹ്വാനത്തെ കുറിച്ച് അത്ഭുതത്തോടെയും ആദരവോടെയുമാണു നാട്ടുകാര് സംസാരിക്കുന്നത്. ട്രെയിനിലെ യാത്രക്കാരുടെ സംഭാഷണങ്ങളില് വരെ ഇമാം ഇംദാദുല്ല കടന്നുവന്നു. പള്ളിയിലെ റൂമില് തന്നെയാണ് ഇപ്പോള് മിക്ക സമയവും അദ്ദേഹം കഴിച്ചുകൂട്ടുന്നത്. വീട്ടില് ഹൃദയം തകര്‍ന്നിരിക്കുകയാണ് സിബ്ഗത്തുല്ലയുടെ ഉമ്മ. പരസ്പരം കാണുമ്പോള് ഇരുവരും നിയന്ത്രണം വിട്ടു കരഞ്ഞുപോകും.\nഖാസി നസ്‌റുല് ഇസ്്‌ലാമിന്റെ വരികളിലൂടെയാണ് അസന്‍സോള് ചിരപരിചിതമായ ഇടമായിത്തീരുന്നത്. ഇനിമുതല് അസന്‍സോള് എന്നു കേള്‍ക്കുമ്പോള് മനസുകളില് സിബ്ഗത്തുല്ലയെന്ന പതിനാറുകാരന്റെ ഓര്‍മകള് നിറയും. ആ ഓര്‍മകള്‍ക്കുമേല് ഇമാം ഇംദാദുല്ലയുടെ അമരമായ സംയമനാഹ്വാനവും മുഴങ്ങും. അതുമാത്രമല്ല, കലാപങ്ങള്‍ക്കു കോപ്പുകൂട്ടുന്ന ഓരോ നാട്ടുകാര്‍ക്കുമുള്ള ആഹ്വാനമായി അതു ദീര്‍ഘകാലം പ്രതിധ്വനിച്ചുകൊണ്ടിരിക്കും.


പ്രാർത്ഥന ആത്മാവിനെ ഉണർത്തും, ദൈവത്തിലേക്ക് നമ്മെ തിരിച്ചെത്തിക്കും: ഫ്രാൻസിസ് പാപ്പ - sundayshalom\nപ്രാർത്ഥന ആത്മാവിനെ ഉണർത്തും, ദൈവത്തിലേക്ക് നമ്മെ തിരിച്ചെത്തിക്കും: ഫ്രാൻസിസ് പാപ്പ\nവത്തിക്കാൻ സിറ്റി: നമ്മുടെ ആത്മാവിനെ ഉണർത്തുകയും നമ്മെ ദൈവത്തിങ്കലേക്ക് തിരിച്ചെത്തിക്കുകയും ചെയ്യുന്ന പ്രാർത്ഥനയെ മുറുകെപ്പിടിക്കാൻ ആഹ്വാനം ചെയ്ത് ഫ്രാൻസിസ് പാപ്പ. ജീവിത പ്രശ്‌നങ്ങളുടെ മുന്നിലും ശിരസുയർത്തി ക്രിസ്തുവിനെ വരവേൽക്കുന്നവരായി നാം മാറണണെന്നും അദ്ദേഹം ഉദ്‌ബോധിപ്പിച്ചു. ആഗമനകാലത്തിലെ ആദ്യ ഞായറിൽ ആഞ്ചലൂസ് സന്ദേശം നൽകവേയാണ് ക്രിസ്തീയ ജീവിതത്തിൽ പ്രാർത്ഥയ്ക്ക് നൽകേണ്ട പ്രാധാന്യത്തെ കുറിച്ച് പാപ്പ പങ്കുവെച്ചത്.\nനാം ഓരോരുത്തരും ക്രിസ്തുവിന്റെ ആഗമനത്തിനായി വിളിക്കപ്പെട്ടവരാണെന്ന ബോധ്യത്തോടെ സന്തോഷപൂർവം അവിടുത്തേക്കായി കാത്തിരിക്കണം. ജീവിത പരീക്ഷണങ്ങളുടെ മധ്യേയും നിവർന്നുനിന്ന് ശിരസുയർത്തി അവിടുത്തെ വരവേൽക്കാൻ ഒരുങ്ങണം. ജീവിതവ്യഗ്രതയും കഷ്ടപ്പാടുകളും നമ്മെ വലയം ചെയ്യുമ്പോഴും വീണ്ടെടുപ്പിനായുള്ള വിളിയിൽനിന്ന് ശ്രദ്ധ അകലരുത്. ഉറക്കത്തിനു കീഴടങ്ങാതെ എല്ലാ സമയത്തും ജാഗതയോടെ പ്രാർത്ഥന തുടരണം.\nക്രിസ്തീയ ജീവിതത്തിന്റെ സുപ്രധാന ഭാഗമാണ് ജാഗ്രത. സദാ ജാഗ്രത പാലിക്കുകയും ജീവിതത്തിലെ സുപ്രധാന കാര്യങ്ങളിൽ നിന്ന് ശ്രദ്ധ വ്യതിചലിക്കാതിരിക്കുകയും വേണം. ജാഗ്രത എന്നാൽ ആത്മീയ ചലനാത്മകത എന്നാണ് അർത്ഥം. അതായത്, പ്രാർത്ഥനയിൽ തീവ്രതയില്ലാത്ത മടിയന്മാരും ‘ഉറങ്ങുന്ന ക്രിസ്ത്യാനികളും’ ആകാതെ ഹൃദയങ്ങളെ സൂക്ഷിക്കണം എന്ന് അർത്ഥം. നാം നിസംഗതയിൽ വീഴരുത്.\nഅനുദിന ജീവിതത്തെ വെറും പതിവുകളിൽ ഒതുക്കാതെയുള്ള ജാഗ്രതയാണ് വേണ്ടത്. ജീവിതം എന്നത് ലൗകിക ഉത്കണ്ഠകളിൽ മാത്രം മുഴുകാനുള്ളതല്ല. അലസതയിലേക്കു ജീവിതം നിപതിക്കാതിരിക്കാനും ദുഷ്പ്രവണതകൾക്ക് കീഴടങ്ങാതിരിക്കാനും ആത്മാവിനെ ശക്തമാക്കണം. ആത്മാവിന്റെ സന്തോഷം കവർന്നെടുക്കുന്ന ഉദാസീനതയ്‌ക്കെതിരെയും ജാഗ്രത വേണം.\nസുഭാഷിതങ്ങളുടെ പുസ്തകത്തിലെ, ‘നിന്റെ ഹൃദയത്തെ ജാഗരൂകതയോടെ കാത്തുസൂക്ഷിക്കുക; ജീവന്റെ ഉറവകൾ അതിൽനിന്നാണൊഴുകുന്നത്,’ എന്ന തിരുവചനം ധ്യാനിക്കാം. ജാഗ്രതയുള്ളവർ ആയിരിക്കുന്നതിന്റെ രഹസ്യം പ്രാർത്ഥനയാണ്. പ്രാർത്ഥന എപ്പോഴും നമ്മുടെ ഹൃദയത്തിലെ വിളക്ക് ജ്വലിപ്പിക്കും, നമ്മെ ദൈവത്തിലേക്ക് തിരിച്ചുകൊണ്ടുവരുന്നു. പ്രാർത്ഥന നമ്മുടെ ആത്മാവിനെ ഉറക്കത്തിൽനിന്ന് ഉണർത്തുകയും പ്രധാന കാര്യങ്ങളിലും അസ്തിത്വത്തിന്റെ ഉദ്ദേശ്യങ്ങളിലും ശ്രദ്ധ കേന്ദ്രീകരിക്കാൻ ഇടയാക്കുകയും ചെയ്യുന്നു.\nപ്രാർത്ഥനയെ ഒരിക്കലും അവഗണിക്കരുത്. അപ്രകാരം സംഭവിക്കാതിരിക്കാൻ നമുക്ക് ഹൃദയത്തിൽ പ്രാർത്ഥനയെ കുടിയിരുത്താം. ദൈവത്തോട് നിരന്തരം ഹ്രസ്വമായ പ്രാർത്ഥനകൾ ഉരുവിടാം. ഈ ആഗമനകാലത്ത്, ‘ക്രിസ്തുനാഥാ, വന്നാലും’ എന്ന പ്രാർത്ഥന പതിവായി ഉരുവിടണമെന്ന് ഓർമിപ്പിച്ച പാപ്പ, ഈ പ്രാർത്ഥന മൂന്ന് തവണ ആവർത്തിക്കാൻ വത്തിക്കാൻ ചത്വരത്തിൽ സമ്മേളിച്ചവരെ ക്ഷണിക്കുകയും ചെയ്തു.


Metro Vaartha - സീതയുടെ 100 ചിന്താ വർഷം\nJuly 2019 - 2:09 pm IST\n# ആലപ്പി രമണൻ\n1918ലായിരുന്നു ശിഷ്യയായിരുന്ന ഭാനുമതിയെ വിവാഹം ചെയ്തത്. കോൽക്കത്തയിൽ നിന്ന് മടങ്ങിയ സമയത്തു അവിടെനിന്നു ലഭിച്ച ഒരു കലണ്ടർ ആശാൻ സൂക്ഷിച്ചു വച്ചിരുന്നു. ദൂരെ ചക്രവാളത്തിൽ കണ്ണും നട്ടിരിക്കുന്ന ഒരു ബംഗാളി സുന്ദരിയുടെ ചിത്രം ഏതോ അനുഗൃഹീത ചിത്രകാരൻ വരച്ചതായിരുന്നു. വിവാഹ ശേഷം വീടിന്‍റെ ചുവരിൽ അത് തൂക്കിയിട്ടു.\nകുമാരനാശാന്‍റെ ചിന്താവിഷ്ടയായ സീത എന്ന കാവ്യത്തിന്‍റെ നൂറാം രചനാവർഷമാണ് ഇത്. സന്ന്യാസിയാവാന് പുറപ്പെട്ട ആശാനെ ഉപരിപഠനത്തിനയച്ചത് ശ്രീനാരായണ ഗുരുദേവനാണ്. ബെംഗളൂരുവിലും (1895) കോല്‍ക്കത്തയിലുമായി (1898) പഠനം പൂർത്തിയാക്കിയ ആശാന്‍റെ വിപ്ലവകരമായ ചിന്താമണ്ഡലം വികസിക്കുന്നത് ഇക്കാലത്താണ്. 1903ല് ജൂണ് 4ന് ഡോ. പല്‍പ്പു, ശ്രീനാരായണഗുരു എന്നിവരുടെ നേതൃത്വത്തില് ശ്രീനാരായണ ധര്‍മപരിപാലനയോഗം രൂപീകരിച്ചപ്പോള് ആശാന് അതിന്‍റെ പ്രഥമ സെക്രട്ടറിയായി. 1904 -ല് 'വിവേകോദയം' മാസിക തുടങ്ങിയപ്പോള് ആശാന് പത്രാധിപരുമായി. 1913ല് ശ്രീമൂലം പ്രജാസഭയില് എസ്എന്‍ഡിപി യോഗം പ്രതിനിധിഎന്നനിലയിൽ അംഗമായി.\n1918ലായിരുന്നു ശിഷ്യയായിരുന്ന ഭാനുമതിയെ വിവാഹം ചെയ്തത്. കോൽക്കത്തയിൽ നിന്ന് മടങ്ങിയ സമയത്തു അവിടെനിന്നു ലഭിച്ച ഒരു കലണ്ടർ ആശാൻ സൂക്ഷിച്ചു വച്ചിരുന്നു. ദൂരെ ചക്രവാളത്തിൽ കണ്ണും നട്ടിരിക്കുന്ന ഒരു ബംഗാളി സുന്ദരിയുടെ ചിത്രം ഏതോ അനുഗൃഹീത ചിത്രകാരൻ വരച്ചതായിരുന്നു. വിവാഹ ശേഷം വീടിന്‍റെ ചുവരിൽ അത് തൂക്കിയിട്ടു. ഈ സന്ദർഭത്തിൽ ആശാൻ സാമ്പത്തികമായും അല്പം വിഷമത നേരിടുന്ന സമയമായിരുന്നു. കലണ്ടറിലെ സുന്ദരിയുടെ ചിത്രം നോക്കിയിരിക്കെയാണ് രാമായണത്തിൽ സീതയുടെ ചില ചിന്തകളിലേക്ക് കവി കടന്നു ചെല്ലാൻ ഇടയായത്.1919 -ൽഅങ്ങനെ എഴുതിയതാണ് ചിന്താവിഷ്ടയായ സീത.\nശാരദ ബുക്ക് ഡിപ്പോ എന്നപേരിൽ ഒരു സ്ഥാപനവും ഇക്കാലത്തു ആശാൻ നടത്തിയിരുന്നു. ഭാര്യ ഭാനുമതിയാണ് ഇതെല്ലം നോക്കി നടത്തിയിരുന്നത്. സാമ്പത്തിക ക്ലേശം വളരെ ആ കുടുംബത്തെ അലട്ടി. എ.ആർ.രാജരാജ വർമയെ സമീപിച്ചു കാവ്യജീവിതത്തിന്‍റെ പ്രശ്നങ്ങൾ അവതരിപ്പിച്ചപ്പോൾ എ .ആർ. ആണ് ആശാന്‍റെ ബാലരാമായണം ടെക്സ്റ്റ് ബുക്ക് ആക്കുന്നതിനു മുൻകൈയെടുത്തത്. അതോടെ ആശാന്‍റെ സാമ്പത്തിക പ്രശ്നവും പരിഹരിക്കപ്പെട്ടു.ആലുവയ്ക്കടുത്തു ചെങ്ങമനാട് യൂണിയൻ ടൈൽസ് വർക്സ് എന്നൊരു സ്ഥാപനവും ആശാൻ ആരംഭിച്ചിരുന്നു.\nസീതയ്ക്കു പറയാനുള്ളതെന്തെന്ന് 'ചിന്താവിഷ്ടയായ സീത'യിലൂടെ കേള്‍പ്പിച്ചുതന്ന ആശാന്‍റെ വിപ്ലവത്തിന് മലയാളത്തില് സമാനതകളില്ല. മാത്രമല്ല, ലോകസാഹിത്യത്തില്‍ത്തന്നെ ഇത്ര ഗാംഭീര്യമുള്ള കൃതിയില്ലെന്ന് എം. കൃഷ്ണന്‍നായര് ഒരിക്കലെഴുതിയിരുന്നു. കുമാരനാശാന്‍റെ ‘ചിന്താവിഷ്ടയായ സീത’ വാല്മീകിയുടെ സീതയല്ല. സമകാലികങ്ങളായ പല വിഷയങ്ങളെയും ഉള്‍ക്കൊള്ളിച്ചുകൊണ്ട് ഒരു നൂതനസരണിവെട്ടിത്തുറക്കുകയായിരുന്നു ആശാൻ ചെയ്തത്.\nപാരമ്പര്യത്തെ അംഗീകരിച്ചോ കുമാരനാശാന്? അംഗീകരിച്ചു. പക്ഷേ, അന്ധമായ അംഗീകാരമല്ലായിരുന്നു അത്. പാരമ്പര്യമെന്ന മഹാവൃക്ഷത്തില് പൊട്ടിവിടര്‍ന്ന ഒരു പുതിയ പുഷ്പമായിരുന്നു ‘ചിന്താവിഷ്ടയായ സീത’ എന്ന കാവ്യം. എന്നാൽ സ്ത്രീ ശാക്തീകരണത്തെക്കുറിച്ചു പറയുന്നിടത്തെല്ലാം ഇന്നത്തെ ചില പ്രമുഖ പ്രഭാഷകർ ചിന്താവിഷ്ടയായ സീതയിലെ വരികൾ ഉദ്ധരിക്കുന്നത് കേൾക്കുകയുണ്ടായി.ആചാരത്തെ സംബന്ധിച്ചും അത് കാലികമായി മാറ്റം സംഭവിക്കേണ്ടതാണെന്നും നവോദ്ധാനത്തിന്‍റെ പേരിൽ ഉദ്‌ഘോഷിക്കുന്നവർ ആശാന്‍റെ സീതയെ തെറ്റായി വ്യാഖ്യാനിക്കുകയായിരുന്നു.\nആശാന്‍റെ കാവ്യ സങ്കൽപ്പങ്ങൾ അക്കാലത്തു സാമൂഹിക ജീവിതത്തെ ഏറെ സ്വാധീനിച്ചിരുന്നു എന്ന് മനസ്സിലാക്കാം. ഒരു അനുഭവം പറയാം, ആലപ്പുഴയിൽ വളരെ പഴക്കം ചെന്ന ഒരു സ്ഥാപനമായിരുന്നു എമ്പയർ കയർ വർക്സ്. കളപ്പുരക്കൽ ക്ഷേത്രത്തിനു തെക്കു വശം ശക്തി ഓഡിറ്റോറിയം ഇപ്പോൾ സ്ഥിതിചെയ്യുന്ന സ്ഥലത്തായിരുന്നു അന്ന് കയർ കമ്പനി ഉണ്ടായിരുന്നത്.കയർ തൊഴിലാളികൾ ഇടനേരങ്ങളിൽ ചക്കരക്കാപ്പി കുടിക്കുന്ന പതിവുണ്ടായിരുന്നു. കാപ്പിയോടൊപ്പം കഴിക്കാൻ ഗോതമ്പു റൊട്ടിയും കിട്ടും.കയ്യിൽ വെച്ചു പരത്തിയാണ് ഗോതമ്പു റൊട്ടി ചുട്ടെടുക്കുന്നത്. ഈ റൊട്ടി കയ്യിൽകിട്ടുമ്പോൾ തൊഴിലാളികളിൽ ചിലർ ചൊല്ലുന്നൊരു കവിതയുണ്ട്-" കോണും മുഴകളും തീർന്നിട്ടില്ല,അതിൽ കാണുന്നു കൈവിരൽപ്പാടുപോലും". റൊട്ടിയുടെ പ്രതലത്തെ കളിയാക്കുന്നത് ആശാന്‍റെ ദുരവസ്ഥ എന്ന കവിതയിലെ ചാത്ത പുലയന്‍റെ ചാളയുടെ (കുടിൽ ) ചുവരിലെ അവസ്ഥയെ വർണിച്ചത് പോലെയാണ്.\nതൊഴിലാളികളിൽപ്പോലും ഇപ്രകാരത്തിൽ ഒരു കാവ്യ സംസ്ക്കാരം വളർത്തിയെടുക്കാൻ ആശാൻ കവിതകൾക്ക് കഴിഞ്ഞു എന്നത് ഇക്കാലത്തു തിരിച്ചറിയപ്പെടേണ്ടതാണ്. 1924 ജനവരി 16ന് പല്ലനയാറ്റില്‍വെച്ച് റെഡീമര് എന്ന ബോട്ട് മുങ്ങി ആശാന് മരിക്കുമ്പോൾ ദുരവസ്ഥ എന്ന കാവ്യത്തിൽ എഴുതിയ വരികൾ അറം പറ്റിയ പോലെ ആയില്ലേ എന്ന് തോന്നാം.\n"അന്തമില്ലാത്തൊരാഴ്ത്തിലേക്കു ഹന്ത താഴുന്നു താഴുന്നു കഷ്ട്ടം.\nപൊന്താൻഉഴറുന്ന കാൽനിൽക്കുന്നില്ലെന്‍റെ ചിന്തയെ ചിറകുകൾ നൽകണേ നീ "\nഎന്ന് ആശാൻ എഴുതിയപ്പോൾ വെള്ളത്തിൽ മുങ്ങിപ്പോകുന്ന ഒരാളുടെ അവസ്ഥയുടെ നേർപ്പകർപ്പായി. വർക്കലയിൽ നിന്ന് ഗുരുദേവനെ കണ്ടു യാത്രപറയാതെയാണ് അന്ന് കുമാരനാശാൻ പുറപ്പെട്ടത്. കുമാരു പോയി അല്ലേ - എന്ന് ഗുരു ചോദിക്കുകയും ചെയ്തു.


emalayalee.com - മോഹന്‍ലാല് വരുമോ എന്ന് സംശയിക്കേണ്ട; ഒരിക്കലും രാഷ്ട്രീയത്തിലേക്ക് വരാന് പോകുന്നില്ല\nമോഹന്‍ലാല് വരുമോ എന്ന് സംശയിക്കേണ്ട; ഒരിക്കലും രാഷ്ട്രീയത്തിലേക്ക് വരാന് പോകുന്നില്ല\nEMALAYALEE SPECIAL 02-Feb-2019 ജയമോഹന് എം\nമോദിയല്ല ഇനി സാക്ഷാല് ദൈവം വന്ന് പറഞ്ഞാലും മോഹന്‍ലാല് രാഷ്ട്രീയത്തിലേക്ക് വരാന് പോകുന്നില്ല പിന്നല്ലേ ബിജെപിയിലേക്ക്. കഴിഞ്ഞ കുറച്ചു ദിവസങ്ങളായി കേരള രാഷ്ട്രീയത്തില് പുകയുന്ന ചോദ്യമാണ് മോഹന്‍ലാല് ബിജെപി സ്ഥാനാര്‍ഥിയായി വരുമോ എന്നത്. അമിത്ഷായും നരേന്ദ്രമോദിയും നേരിട്ട് ഇറങ്ങിയാണ് മോഹന്‍ലാലിനെ ബിജെപിയിലേക്ക് എത്തിക്കാനുള്ള ശ്രമം നടത്തുന്നത്. എന്നാല് ഇതില് നിന്നും തീര്‍ച്ചും ഒഴിഞ്ഞു നില്‍ക്കുകയാണ്. ഇപ്പോഴിതാ ലാല് ഫാന്‍സും മോഹന്‍ലാല് രാഷ്ട്രീയത്തിലേക്ക് വന്നാല് പ്രതിഷേധിക്കും എന്ന് തങ്ങളുടെ നയം വ്യക്തമാക്കി കഴിഞ്ഞു.\nഎന്നാല് മോഹന്‍ലാല് രാഷ്ട്രീയത്തിലേക്ക് വരാന് പോകുന്നില്ല എന്ന് മനസിലാക്കാന് പാഴൂര് പടിപ്പുര വരെയൊന്നും പോകേണ്ട കാര്യമില്ല. ഒരു കാരണവശാലും മോഹന്‍ലാല് രാഷ്ട്രീയത്തിലേക്ക് വരാന് പോകുന്നില്ല. കേരളം അത്തരമൊരു രാഷ്ട്രീയ കളിക്ക് പറ്റിയ മണ്ണല്ല എന്ന് മോഹന്‍ലാലിന് നല്ലത് പോലെ അറിയാം.\nകേരളത്തിന്‍റെ ചരിത്രം നോക്കിയാല് സിനിമക്കാര്‍ക്ക് രാഷ്ട്രീയം അല്പം പോലും പറ്റിയ മണ്ണല്ല. എന്നാല് രാഷ്ട്രീയത്തില് നില്‍ക്കുന്ന ചില സിനിമക്കാര് ഇപ്പോള് ഉണ്ടെന്നത് സത്യമാണ്. പക്ഷെ സിനിമയില് അവരുടെ സ്പെയിസ് എന്ത് എന്ന് മനസിലാക്കുമ്പോള് അവര് എന്തുകൊണ്ട് രാഷ്ട്രീയത്തില് വന്നു എന്നും മനസിലാക്കാം.\nസുരേഷ് ഗോപിയാണ് ഇപ്പോള് സിനിമയില് നിന്ന് എത്തിയ കേരളത്തിലെ സജീവമായ ഒരു രാഷ്ട്രീയ പ്രവര്‍ത്തകന്. സിനിമയില് തിളങ്ങി നിന്ന തൊണ്ണൂറുകള് മുതല് തന്നെ സുരേഷ് ഗോപി വ്യക്തിപരമായി രാഷ്ട്രീയ താത്പര്യമുള്ള ആളായിരുന്നു. ആദ്യം കോണ്‍ഗ്രസിനോടും പിന്നീട് സിപിഎമ്മിലെ അച്യുതാനന്ദന് വിഭാഗത്തോടും അടുപ്പം. സിനിമയില് നിന്ന് രണ്ടായിരത്തിന്‍റെ തുടക്കത്തില് വിട്ടു നിന്ന സമയത്താണ് സുരേഷ് ഗോപി കൂടുതലായി രാഷ്ട്രീയത്തിലേക്ക് അടുക്കുന്നത്. ഏതാണ്ട് നാല് വര്‍ഷമാണ് സുരേഷ് ഗോപി സിനിമ ഉപേക്ഷിച്ച് മാറി നിന്നത്. പിന്നീട് ഭരത്ചന്ദ്രന് ഐ.പി.എസ് എന്ന ചിത്രത്തിലൂടെ സിനിമയിലേക്ക് രണ്ടാംവരവ് വന്നെങ്കിലും സിനിമയില് പഴയ താരത്തിളക്കം സുരേഷ് ഗോപിക്ക് ലഭിച്ചില്ല. ചിന്താമണി കൊലക്കേസ് എന്ന 2006ലെ സിനിമയാണ് സുരേഷ് ഗോപിയുടെ അവസാന ഹിറ്റ് സിനിമ. തുടര്‍ന്നങ്ങോട്ട് കുറെക്കാലം നിര്‍ഗുണ സിനിമകളിലെ താരമായി സുരേഷ് ഗോപി. സിനിമ ഏറെക്കുറെ അവസാനിപ്പിച്ചപ്പോഴാണ് ടെലിവിഷന് ഷോയുമായി സുരേഷ് ഗോപി എത്തുന്നത്. അവിടെ നിന്നും ബിജെപിയിലേക്കുള്ള വരവ് രാജ്യസഭാ എം.പി സ്ഥാനം ലഭിച്ചതിന് ശേഷമായിരുന്നു. ഇപ്പോള് വര്‍ഷങ്ങളായി സുരേഷ് ഗോപി സിനിമകള് ചെയ്യുന്നതേയില്ല. ഈ സാഹചര്യത്തിലാണ് സജീവരാഷ്ട്രീയക്കാരനായി സുരേഷ് ഗോപി എത്തിയത്.\nസിനിമയില് നിന്ന് എത്തി എം.എല്.എമാരായ മുകേഷനും ഗണേഷ് കുമാറിനും തികഞ്ഞ രാഷ്ട്രീയ പശ്ചാത്തലമുണ്ട് എന്നത് ശ്രദ്ധേയമാണ്. മുകേഷിന്‍റെ കുടുംബം തികഞ്ഞ ഇടത് രാഷ്ട്രീയകുടുംബം തന്നെയായിരുന്നു. ഗണേഷ്കുമാറിന്‍റെ അച്ഛന് ബാലകൃഷ്ണപിള്ള കേരളത്തിലെ എണ്ണപ്പെട്ട രാഷ്ട്രീയ നേതാവും. ഈ രാഷ്ട്രീയ പശ്ചാത്തലമാണ് ഇവരെ രാഷ്ട്രീയത്തില് തുണച്ചത്. എന്നാല് രാഷ്ട്രീയ പശ്ചാത്തലമൊന്നുമില്ലാതെ തിരഞ്ഞെടുപ്പില് ജയിച്ച സിനിമക്കാര് ഇന്നസെന്‍റാണ്. തൃശ്ശൂര്‍കാരന് എന്ന പരിഗണനയിലാണ് ഇന്നസെന്‍റ് ഇലക്ഷനില് ചാലക്കുടിയില് നിന്ന് ജയിച്ചു കയറിയത്. സിനിമയില് പഴയ തിരക്കിന് കുറവ് വന്നപ്പോഴാണ് ഇനിയെന്നാല് രാഷ്ട്രീയം എന്ന തീരുമാനത്തിലേക്ക് ഇന്നസെന്‍റും എത്തിയത്.\nകേരളത്തില് സിപിഎമ്മിനോട് ഏറ്റവും അടുത്ത നില്‍ക്കുന്ന സിനിമാ താരമാണ് മമ്മൂട്ടി. പലപ്പോഴും മമ്മൂട്ടിയോട് ഇലക്ഷനില് നില്‍ക്കാന് സമര്‍ദ്ദങ്ങള് ഉണ്ടായപ്പോഴും മമ്മൂട്ടി വഴങ്ങിയിട്ടില്ല. ഇതേ സാഹചര്യം തന്നെയാണ് മോഹന്‍ലാലിന്‍റെയും. കേരളത്തില് ഏറ്റവും കൂടുതല് പ്രതിഫലം വാങ്ങുന്ന താരമാണ് മോഹന്‍ലാല്. അഞ്ച് കോടിയാണ് ഒരു മലയാളം സിനിമയ്ക്ക് മോഹന്‍ലാലിന്‍റെ പ്രതിഫലം എന്നാണ് റിപ്പോര്‍്ട്ടുകള്. അന്യഭാഷകളില് അഭിനയിക്കുന്നതിന് വീണ്ടും പ്രതിഫലം കൂടും. ഇത് കൂടാതെ നിര്‍മ്മാണ വിതരണ കമ്പിനികളുടെ പ്രവര്‍ത്തനങ്ങളുമുണ്ട്. നിലവില് നാള്‍ക്ക് നാള് മോഹന്‍ലാലിന്‍റെ സ്റ്റാര്‍ഡം വര്‍ദ്ധിക്കുന്ന സാഹചര്യമാണ് മലയാള സിനിമയിലുള്ളത്. ഇപ്പോള് തന്നെ മോഹന്‍ലാലിന്‍റെ കുഞ്ഞാലിമരയ്ക്കാര് നൂറു കോടിയുടെ ബജറ്റിലാണ് നിര്‍മ്മിക്കപ്പെടുന്നത്. മലയാളത്തില് ഏറ്റവും കൂടുതല് സാറ്റ്ലൈറ്റും തീയറ്റര് വാല്യുവും മോഹന്‍ലാലിന് തന്നെ. ഇങ്ങനെ കരിയറിന്‍റെ ടോപ്പില് നില്‍ക്കുന്ന മോഹന്‍ലാലിന് സുരേഷ് ഗോപിയുടെയോ, മുകേഷിന്‍റെയോ, ഗണേഷ്കുമാറിന്‍റെയോ അവസ്ഥയല്ല സിനിമയില്.\nസിനിമ വിട്ട് രാഷ്ട്രീയത്തിലേക്ക് ഇപ്പോള് മോഹന്‍ലാല് ഇറങ്ങിയാല് അത് തികച്ചും ആത്മഹത്യാപരമാകും എന്നതില് സംശയമില്ല.\nസിനിമയില് നിന്ന് രാഷ്ട്രീയത്തിലേക്ക് ഇറങ്ങിയാല് കേരളത്തിലെ പൊതുജനം അതെങ്ങനെ നോക്കി കാണുമെന്ന ഭയമാണ് മറ്റൊരു പ്രധാന പ്രശ്നം. കമിറ്റഡ് പൊളിറ്റീഷ്യന് എന്ന നിലയില് ഒരു സിനിമാ താരത്തെ നോക്കി കാണാനുള്ള വിശാല ഹൃദയമൊന്നും മലയാളിക്ക് ഇല്ല. മോഹന്‍ലാല് പരാജയപ്പെടാനുള്ള സാധ്യത പോലും തള്ളിക്കളയാനാവില്ല. അതുകൊണ്ടു തന്നെ വെറുതെ മണ്ടത്തരം കാണിക്കാന് മോഹന്‍ലാല് തയാറാവില്ല എന്നത് നൂറു ശതമാനം ഉറപ്പാണ്.\nഇതിന് പുറമെയാണ് പരസ്യമായ സംഘപരിവാര് ബന്ധം കേരളത്തില് മോഹന്‍ലാല് എന്ന ഇമേജിന് ഏല്‍പ്പിക്കുന്ന പരിക്ക്. സുരേഷ് ഗോപിയെ പോലെ സിനിമയെ ഉപേക്ഷിച്ച് ഒരു സംഘപരിവാര് ബന്ധത്തിലേക്ക് നീങ്ങാന് മോഹന്‍ലാലിന് സാധിക്കില്ല. കേരളത്തിനുള്ളിലെ നിരവധിയായ ബിസ്നസുകള്, കേരളത്തിലുടനീളം തീയറ്ററുകളെ ആശ്രയിച്ച് നില്‍ക്കുന്ന വിതരണ കമ്പിനി, എല്ലാത്തിനും ഉപരിയായി എട്ടും പൊട്ടും തിരിയാത്ത മകനെ ഇപ്പോള് സിനിമയില് ഇറക്കിയും പോയി. അഭിനയ ശേഷി തൊട്ടുതെറിച്ചിട്ടില്ലാത്ത മകനെ ഒരു താരമാക്കണമെങ്കില് ചില്ലറ പാടൊന്നും പോര. പണ്ട് സിനിമയില് കത്തി നിന്ന സമീപത്ത് വെള്ളാപ്പള്ളി നടേശനോട് ചെറുതായിട്ടൊന്ന് ഉരസിയത് സുരേഷ് ഗോപിക്ക് വരുത്തിവെച്ച കുഴപ്പങ്ങള് ചെറുതൊന്നുമല്ല. അപ്പോഴാണ് സിപിഎമ്മിനെ പിണക്കി ഒരു ബിജെപി ബന്ധത്തിന് മോഹന്‍ലാല് ഇറങ്ങാന് പോകുന്നത്. സുരേഷ് ഗോപിയെ സംബന്ധിച്ചിടത്തോളം ഇനിയൊന്നും നഷ്ടപ്പെടാനില്ലാത്ത സാഹചര്യമായിരുന്നു. എന്നാല് അതല്ലല്ലോ മോഹന്‍ലാലിന്‍റെ സ്ഥിതി. നഷ്ടപ്പെടാന് ഏറെയുണ്ട്. അതുകൊണ്ട് തല്‍ക്കാലം മോദിയെ കണ്ടും പുഞ്ചിരിച്ചും ബ്ലോഗില് നോട്ട് നിരോധനത്തെ പ്രശംസിച്ചും സംഘപരിവാര് കുഴലൂത്ത് നടത്താം എന്നതിനപ്പുറം മോഹന്‍ലാല് ഒരു ബിജെപി പരിപാടിക്ക് ഇറങ്ങാന് പോകുന്നില്ല. ചുരുക്കി പറഞ്ഞാല് മോഹന്‍ലാലിനെ കണ്ട് ബിജെപിക്കാര് കേരളത്തില് താമര വിരിയും എന്ന് പ്രതീക്ഷിക്കേണ്ട.\nഈ ലേഖനം എഴുതിയ ശ്രീ ജയമോഹൻ, മോഹൻലാലിന്റെ വ്യക്തിപരമായ ഒരു ആരാധകനാണെന്ന് തോന്നുന്നു. മോഹൻലാൽ ഭാഗ്യവാനായ ഒരു മനുഷ്യനാണ്. സംശയമില്ല. ധനവാൻ. പ്രസിദ്ധീയുടെ കിരീടം അണിഞ്ഞ നടൻ എന്നെല്ലാം ശരി.\nബുദ്ധി ജീവികളെ നാം ആരാധിക്കാറുണ്ട്. ഒരു കലാകാരനെ സംബന്ധിച്ച് ബുദ്ധി വേണമെന്നില്ല. ഏതു പൊട്ടനും ജന്മനാ കഴിവുണ്ടെങ്കിൽ കലാകാരനാകാം. സുകുമാർ അഴിക്കോടിനെപ്പോലുള്ള ബുദ്ധി ജീവികളോട് ഏറ്റു മുട്ടിയാലും മുന്നോട്ടും പുറകോട്ടും ചിന്തിക്കേണ്ട ആവശ്യമില്ല. നാലാം ക്ലാസുകാരൻ മന്ത്രി മണി വരെ ഇന്ന് കേരളരാഷ്ട്രീയത്തിൽ പ്രശസ്തനാണ്. അദ്ദേഹവും പ്രശസ്തനായത് മോഹൻലാലിനെപ്പോലെ സമൂഹത്തിൽ എന്തെങ്കിലും ചെയ്തതുകൊണ്ടോ, ശാസ്ത്ര നേട്ടങ്ങൾകൊണ്ടോ ആയിരുന്നില്ല.\nഅതിർത്തിയിൽ ഒരു വെടിപോലും പൊട്ടിക്കാതെ മോഹൻലാലിന് ആർമിയിൽ ലെഫ്ടനന്റ് പദവി കിട്ടി. രാവും പകലും അതിർത്തി കാക്കുന്നവനെ മാനിക്കുന്നുമില്ല. ഇദ്ദേഹത്തിന് പത്മ ഭൂഷണും നൽകി. എന്താണ് ഇദ്ദേഹം രാജ്യത്തിനു വേണ്ടി ചെയ്തത്. സിനിമയിൽ പട്ടാള ഓഫിസറായി അഭിനയിച്ചാൽ ഇന്ത്യയുടെ പരമോന്നത മിലിട്ടറി റാങ്കും അവാർഡുമൊക്കെ ലഭിക്കുമോ?\nശാസ്ത്രത്തിലും ചാരിറ്റിയിലും സംഭാവന നല്കിയിട്ടുള്ളവർ നിരവധി പേരുണ്ട്. അവരെയൊന്നും മാനിക്കാതെ വെറും ഒരു സൂപ്പർ സ്റ്റാർ നടനെ രാഷ്ട്രം ഇത്തരം ശ്രെഷ്ഠ പദവികൾ നൽകി ആദരിക്കുന്നതും ലജ്ജാകരം.


ഒരു ലക്ഷം സെലെറിയോ വിറ്റ് മാരുതി സുസുകി - FUTURE KERALA - Daily on Business Economy and Society\nഒരു ലക്ഷം സെലെറിയോ വിറ്റ് മാരുതി സുസുകി\nസെലെറിയോ ഇതാദ്യമായാണ് ഇത്തരമൊരു നേട്ടം കൈവരിക്കുന്നത്\nന്യൂഡെല്‍ഹി : 2018-19 സാമ്പത്തിക വര്‍ഷത്തില് ഒരു ലക്ഷം യൂണിറ്റ് സെലെറിയോ വിറ്റതായി മാരുതി സുസുകി ഇന്ത്യ. സെലെറിയോ ഇതാദ്യമായാണ് ഇത്തരമൊരു നേട്ടം കൈവരിക്കുന്നത്. കൃത്യമായി പറഞ്ഞാല് 1,03,734 യൂണിറ്റ് സെലെറിയോ വില്‍ക്കാന് മാരുതി സുസുകിക്ക് സാധിച്ചു. മുന് സാമ്പത്തിക വര്‍ഷവുമായി താരതമ്യം ചെയ്യുമ്പോള് ഏതാണ്ട് പത്ത് ശതമാനം വില്‍പ്പന വളര്‍ച്ചയാണ് കൈവരിച്ചത്. 2014 ല് വിപണിയില് ആദ്യമായി അവതരിപ്പിച്ച ശേഷം ഇതുവരെ 4.7 ലക്ഷത്തിലധികം യൂണിറ്റ് സെലെറിയോ വിറ്റു.\nഓട്ടോമേറ്റഡ് മാന്വല് ട്രാന്‍സ്മിഷന് (എഎംടി) ലഭിച്ച ആദ്യ കാറാണ് മാരുതി സുസുകി സെലെറിയോ. സെലെറിയോയുടെ ആകെ വില്‍പ്പനയില് ഏകദേശം 31 ശതമാനം ഉപയോക്താക്കള് എജിഎസ് (ഓട്ടോ ഗിയര് ഷിഫ്റ്റ്) വേരിയന്റുകള് തെരഞ്ഞെടുത്തപ്പോള് 52 ശതമാനത്തിലധികം പേര് വാങ്ങിയത് ടോപ് ഇസഡ്എക്‌സ്‌ഐ വേരിയന്റാണ്. കൂടാതെ, ആകെ വില്‍പ്പനയില് 20 ശതമാനം വിറ്റത് സിഎന്‍ജി വേരിയന്റാണ്.\nസെലെറിയോയുടെ എല്ലാ വേരിയന്റുകളിലും ഈയിടെ ചില സുരക്ഷാ ഫീച്ചറുകള് സ്റ്റാന്‍ഡേഡായി നല്‍കിയിരുന്നു. എബിഎസ്, ഡ്രൈവര് എയര്‍ബാഗ്, റിവേഴ്‌സ് പാര്‍ക്കിംഗ് അസിസ്റ്റ് സിസ്റ്റം, ഡ്രൈവര് & കോ-ഡ്രൈവര് സീറ്റ്‌ബെല്‍റ്റ് റിമൈന്‍ഡര്, ഹൈ സ്പീഡ് അലര്‍ട്ട് സിസ്റ്റം എന്നിവയാണ് നല്‍കിയത്.\nടിവിഎസ് ഇലക്ട്രിക് സ്‌കൂട്ടറുകളില് പാര്‍ക്കിംഗ് അസിസ്റ്റ്\nഇന്ത്യന് ബൈക്കുകള്‍ക്ക് ലാറ്റിനമേരിക്കയില് പ്രിയമേറുന്നു\nഇന്ത്യയിലെ എല്‍സിവി വിപണിയില് തിരിച്ചെത്താന് റെനോ-നിസാന്


Jagadeesh talks about siddique's press meet - Malayalam Filmibeat\n| Published: Wednesday, October 17, 2018, 17:06 [IST]\nജഗദീഷ് അമ്മയുടെ വക്താവല്ലെന്ന് പത്രസമ്മേളത്തില് സിദ്ദിഖ് പറഞ്ഞതോടെ പല കാര്യങ്ങളും തുറന്ന് പറഞ്ഞ് അമ്മയുടെ ട്രഷറര് ജഗദീഷ് രംഗത്തെത്തിയിരിക്കുകയാണ്. ജഗദീഷും ബാബുരാജും തമ്മിലുള്ള ഓഡിയോ മെസേജ് ലീക്ക് ആയിരുന്നു. ഇപ്പോഴിതാ ദിലീപ് അഭിനയിക്കുന്ന സിനിമയുടെ സെറ്റില് നിന്നുമായിരുന്നു സിദ്ദിഖും കെപിഎസി ലളിതയും വാര്‍ത്ത സമ്മേളനം നടത്തിയതെന്ന ജഗദീഷ് പറഞ്ഞിരിക്കുകയാണ്.\nകുറ്റാരോപിതനായ നടന് ദിലീപ് അഭിനയിക്കുന്ന ചിത്രത്തിന്റെ സെറ്റില്‍വച്ച് പത്ര സമ്മേളനം വിളിച്ച് ചേര്‍ത്തതിലെ ഉദ്ദേശ്യശുദ്ധിയെ ആരെങ്കിലും സംശയിച്ചാല് തെറ്റ് പറയാന് സാധിക്കില്ലെന്നാണ് ജഗദീഷ് പറയുന്നത്. ഇത് തന്നെ വളരെ സ്‌ട്രെയിഞ്ച് ആണ്. അതില് ഒരു ധാര്‍മ്മികതയുമില്ലെന്നും ഒരു ദേശീയ മാധ്യമത്തിന് നല്‍കിയ അഭിമുഖത്തില് ജഗദീഷ് പറയുന്നു.\nആരോപണവിധേയനായ ആളെ അറസ്റ്റ് ചെയ്യണമെന്നല്ല. ധാര്‍മ്മികതയിലൂന്നി തീരുമാനം എടുക്കണം എന്നാണ് പറഞ്ഞിട്ടുള്ളത്. അത് നമ്മുടെ സമൂഹം ആവശ്യപ്പെടുന്നുമുണ്ട്. സിദ്ദിഖിന്റേത് ഗുരുതരമായ അച്ചടക്കലംഘനമാണ്. ജനറല് ബോഡി ഉടന് വിളിക്കില്ലെന്ന് എങ്ങനെയാണ് സിദ്ദിഖിന് തീരുമാനിക്കാന് കഴിയുക? എക്‌സിക്യൂട്ടീവ് കമ്മിറ്റിയാണ് തീരുമാനിക്കേണ്ടത്. ജനറല്‍ബോഡി കൂടണം എന്ന കാര്യത്തില് സംശയമൊന്നുമില്ല. ലളിത ചേച്ചി വാര്‍ത്ത സമ്മേളനം വാര്‍ത്ത സമ്മേളനം വിളിച്ച് കൂട്ടിയത് ആരുടെ അറിവോടും സമ്മതത്തോടും കൂടിയാണ്? ലളിത ചേച്ചി സംഗീത നാടക അക്കാദമി ചെയര്‍പേഴ്‌സണ് ആയിരിക്കും. എന്ന വച്ച് ഇക്കാര്യത്തില് സംഘടനയെ പ്രതിനിധികരിച്ച് സംസാരിക്കാന് പറ്റില്ലെന്നും ജഗദീഷ് പറയുന്നു.\nസംഘടനയില് നിന്നും രാജിവെച്ച് പുറത്ത് പോയ നടിമാരെ തിരിച്ചെടുക്കുന്നതില് പ്രസിഡന്റ് മോഹന്‍ലാലിന് തുറന്ന സമീപനമാണ്. അദ്ദേഹം അതിനെ സ്വാഗതം ചെയ്യുകയും ചെയ്യുന്നു. അത് അദ്ദേഹം എന്നോട് പറഞ്ഞതാണ്. പക്ഷെ സിദ്ദിഖിന്റെ വേര്‍ഷനായപ്പോള് അവരെ മാപ്പ് പറഞ്ഞിട്ടേ കയറ്റാവൂ എന്നായി. അത് അവരെ അപമാനിക്കുന്നതിന് തുല്യമല്ലേ. അമ്മ ആക്രമിക്കപ്പെട്ട നടിയ്‌ക്കൊപ്പമെന്ന് പറയുമ്പോള് അവരെ കൊണ്ട് മാപ്പ് പറയപ്പിക്കണമെന്ന് സിദ്ദിഖ് പറയുന്നത് എന്തിന് വേണ്ടിയാണ്.? ഇത്രയും വലിയൊരു അതിക്രമത്തിലൂടെ ആ കുട്ടി കടന്ന് പോയിട്ട്, നമ്മള് അവരോട് മാപ്പ് പറയുന്നു. അത് അവരെ അംഗീകരിക്കുന്നതിലും അപ്പുറമാണെന്നും ജഗദീഷ് പറയുന്നു.\nJagadeesh talks about siddique's press meet\nStory first published: Wednesday, October 17, 2018, 17:06 [IST]


ഗവ. എച്ച് എസ് എൽ പി എസ് പാപ്പനംകോട് - Schoolwiki\nഗവ. എച്ച് എസ് എൽ പി എസ് പാപ്പനംകോട്\nസ്കൂൾ കോഡ് 43211\nസ്കൂൾ വിലാസം ഗവ.എച്ച്.എസ്സ്.എൽ.പി.എസ്സ്. പാപ്പനംകോട്, പാപ്പനംകോട്.പി.ഒ,\nപിൻ കോഡ് 695019\nസ്കൂൾ ഫോൺ 9447584426\nസ്കൂൾ ഇമെയിൽ hslpspappanamcode@gmail.com\nസ്കൂൾ വെബ് സൈറ്റ് Nil\nവിദ്യാഭ്യാസ ജില്ല തിരുവനന്തപുരം\nഉപ ജില്ല തിരുവനന്തപുരം സൗത്ത്\nമാധ്യമം മലയാളം, English\nആൺ കുട്ടികളുടെ എണ്ണം 51\nപെൺ കുട്ടികളുടെ എണ്ണം 45\nവിദ്യാർത്ഥികളുടെ എണ്ണം 96\nപ്രധാന അദ്ധ്യാപകൻ Smt. Asha.G\nപി.ടി.ഏ. പ്രസിഡണ്ട് Shafeek\n20/ 08/ 2019 ന് 43211 1\n1893 ലാണ് ഈ സ്ക‌ൂൾ സ്ഥാപിതമായത് 1893 ൽ പേരൂർക്കോണം സ്വദേശിയായ ശ്രീമാൻ കേശവൻ നാടാർ ആരംഭിച്ച കുടിപ്പള്ളിക്കൂടമാണ് പിൽക്കാലത്ത് ഗവ എച്ച് എസ് എൽ പി എസ് പാപ്പനംകോടായി രൂപപ്പെട്ടത്. ആദ്യകാലത്ത് മൂന്നാം ക്ലാസ്സ് വരെ മാത്രമാണ് ഉണ്ടായിരുന്നത്. തുടർന്ന് നാലാം ക്ലാസ്സ് ആരംഭിച്ചു. കുട്ടികളുടെ ബാഹുല്യം കാരണം പിന്നീട് ഇതൊരു UPS ആയി ഉയർത്തപ്പെട്ടു. അന്നത്തെ പ്രഥമാദ്ധ്യാപകൻ ശ്രീ.ശ്രീധരൻ നായർ ആയിരുന്നു. 31. 10, 1961 ൽ രാഷ്ട്രപതി ഡോ. എസ്.രാധാകൃഷ്ണൻ അദ് ദേഹത്തിന് വിശിഷ്ട സേവനത്തിനുള്ള ദേശീയ അവാർഡ് നൽകി. അമേരിക്കൻ അംബാസിഡർ ശ്രീ. ഗബേത്ത് ഇന്ത്യയിൽ ആദ്യമായി കെയർ ഫീഡിംഗ് ഉദ്ഘാടനം ചെയ്തത് ഈ സ്ഥാപനത്തിൽ വച്ചായിരുന്നു. 1981ൽ ഇതൊരു ഹൈസ്കൂളായി ഉയർത്തി. സ്ഥലപരിമിതിമൂലം 1984 ൽ അഞ്ചാം സററാൻഡേർഡ് മുതൽ വേർപ്പെടുത്തുകയും 1988 ജൂലൈ5ന് ഗവ.എച്ച്.എസ്.എൽ.പി.എസ്. രൂപം കൊള്ളുകയും ചെയ്തു.\nആകർഷകമായ പ്രീപ്രൈമറി ക്ലാസ്സ്, ആധുനിക കമ്പ്യൂട്ടർ ലാബ്, പ്രൊജക്ടർ, ലൈബ്രറി, സയൻസ് കോർണർ, ഗണിതമൂല ഇവ സജ്ജീകരിച്ചിരിക്കുന്നു.\nക്ലാസ്സ് മാഗസിൻ: 3,4ക്ലാസ്സുകളിൽ കുട്ടികൾ പoന പ്രവർത്തനങ്ങളുമായി ബന്ധപ്പെട്ട ഉൽപ്പന്നങ്ങൾ ഉൾക്കൊള്ളിച്ചുകൊണ്ട് മാഗസിൻ തയ്യാറാക്കാറുണ്ട്. കൂടാതെ ദിനാചരണങ്ങളുമായി ബന്ധപ്പെട്ട് പതിപ്പുകളും തയ്യാറാക്കുന്നു. അവ ലൈബ്രറിയിൽ പ്രദർശിപ്പിച്ചിട്ടുണ്ട്.\nവിദ്യാരംഗം: കവിത, കഥ, നാടൻ പാട്ട് തുടങ്ങിയ വിവിധ കലാസാഹിത്യ പ്രവർത്തനങ്ങൾ അവതരിപ്പിക്കാറുണ്ട്. ക്ലാസ്സ് പ്രവർത്തനങ്ങളിൽ നിന്ന് ലഭിക്കുന്ന ഉല്പന്നങ്ങൾ അസംബ്ളിയിൽ അവതരിപ്പിക്കുന്നു. മികച്ചവയ്ക്ക് അസംബ്ളിയിൽ സാമ്മാനവും നൽകുന്നു. പരിസ്ഥിതി ക്ലബ്ബ്: പ്ലാസ്ററിക് ഒഴിവാക്കാനുള്ള ബോധവത്കരണം, ജൈവകൃഷി, കുടിവെള്ള സംരക്ഷണം എന്നിവയെക്കുറിച്ച് ബോധവത്കരണം നടത്തുന്നു.\nഗാന്ധിദർശൻ: പരിശീലന ക്ലാസ്സുകളിൽ പങ്കെടുക്കുന്നു. അവിടെ നിന്നും കിട്ടുന്ന നിർദ്ദേശങ്ങൾ സ്കൂളിൽ പ്രാവർത്തികമാക്കുന്നു. ഗാന്ധിജിയുടെ പുസ്തകങ്ങൾ വായിച്ച് വായനാക്കുറിപ്പ് തയ്യാറാക്കുന്നു. ഗാന്ധി വചനങ്ങൾ അസംബ്ളിയിൽ ഉൾപ്പെടുത്തുന്നു. ഗാന്ധി ക്വസ്റ്റ് നടത്തി സമ്മാനങ്ങൾ നൽകുന്നു.\nകഴി‍ഞ്ഞ കുറേ വർഷങ്ങളായി നീന്തൽ മത്സരങ്ങളിൽ സംസ്ഥാനത്തെ മികച്ച സ്കൂൾ. കണിയാപുരം ഉപജില്ലാ ശാസ്ത്ര-ഗണിതശാസ്ത്ര-ഐ.റ്റി മേളകളിൽ നിരവധി സമ്മാനങ്ങൾ. ഗണിത ശാസ്ത്ര മേളയിൽഓവറോൾ ചാമ്പ്യൻ ഷിപ്പ്. ജില്ലാ ഗാന്ധി കലേത്സവങ്ങളിൽ ഓവറോൾ.\nഅവസാനം പുതുക്കപ്പെട്ടത് 20 ഓഗസ്റ്റ് 2019, 06:04


പോക്‌സോ കേസുകൾക്ക് പ്രത്യേക കോടതി\nതിരു: പോക്‌സോ കേസുകൾ പരിഗണിക്കാനായി പ്രത്യേക കോടതി എറണാകുളത്ത് സ്ഥാപിക്കാൻ അനുമതി നൽകി ആഭ്യന്തര വകുപ്പ് ഉത്തരവായി. പോക്‌സോ ആക്ടിലെ സെക്ഷൻ 28 പ്രകാരമാണ് കോടതി സ്ഥാപിക്കുന്നത്.\n13 തസ്തികകളായിരിക്കും കോടതിയിൽ ഉണ്ടാകുക. ഇതിൽ പത്തെണ്ണം പുനർവിന്യാസത്തിലൂടെ യായിരിക്കും. ജില്ലാ ജഡ്ജി, ബെഞ്ച് ക്ലർക്ക്, കോൺഫിഡൻഷ്യൽ അസിസ്റ്റൻറ് എന്നിവരുടെ ഓരോ തസ്തിക സൃഷ്ടിക്കും. സംസ്ഥാനതലത്തിൽ പ്രവർത്തനമേഖലയുള്ള വഖഫ് ട്രൈബ്യൂണൽ രൂപീ കൃതമായതോടെ പ്രവർത്തനം അവസാനിപ്പിച്ച എറണാകുളം അഡീ.ജില്ലാ കോടതി-4/വഖഫ് ട്രൈ ബ്യൂണലിൽ നിന്നാണ് പത്തു തസ്തികകൾ പുനർവിന്യസിച്ചിട്ടുള്ളത്.


3. ജവഹര്‍ലാല് നെഹ്റു ദേശീയ സോളാര് മിഷന് 4. ഇലക്ട്രിക്ക് സ്കൂട്ടര് വാങ്ങുമ്പോള് വായിക്കാന്.. Wednesday, November 19, 2008\nസമൂഹത്തിലെ വിവധ തുറകളില് നടക്കുന്ന സംഭവങ്ങളെയും പരിപാടികളേയും ജനങ്ങളില് എത്തിക്കുക എന്നതാണ് മാധ്യമങ്ങളുടെ കടമ. മുഖ്യധാരാ മാധ്യമങ്ങള് ഏതെടുത്താലും അതങ്ങിനെ തന്നെയാണ് എന്നു തോന്നാം. എന്നാല് നടക്കുന്നത് പലപ്പോഴും ഉപരിപ്ളവ റിപ്പോര്‍ട്ടിംഗ് മാത്രമാണ് എന്നതാണ് സത്യം. ജനങ്ങള് ശ്രദ്ധിക്കുന്നത് മാത്രം സൃഷ്ടിക്കാന് ശ്രമിക്കുന്നവര്, അല്ലെങ്കില് ജനങ്ങളെ ശ്രദ്ധിപ്പിക്കാന് വേണ്ടി വാര്‍ത്തകള് സൃഷ്ടിക്കുന്നവര്, അല്ലെങ്കില് ജനങ്ങളെ തെറ്റിദ്ധരിപ്പിക്കാന് വേണ്ടി വാര്‍ത്തകള് സൃഷ്ടിക്കുന്നവര് ഇങ്ങിനെയൊക്കെയായി മുഖ്യധാരാ മാധ്യമങ്ങള് മാറിപ്പോവുന്നു.ഇക്കഴിഞ്ഞ നവംമ്പര് 15,16 തീയ്യതികളില് കൊച്ചിന് യൂണിവേഴ്സിറ്റിയില് വച്ച് സ്വതന്ത്രസോഫ്റ്റവെയര് ദേശീയ സമ്മേളനം നടന്നു. മാധ്യമങ്ങളിലൂടെ സമ്മേളനം നടക്കുന്നതിനു മുന്‍പു തന്നെ വാര്‍ത്തകള് വന്നിരുന്നു. ആരെല്ലാമാണ് അവിടെ നടക്കുന്ന പരിപാടികളില് പങ്കെടുക്കുന്നത് എന്നതിനെക്കുറിച്ചായിരുന്നു ആ വാര്‍ത്തകള്. രണ്ടു ദിവസമായി നടന്ന ദേശീയ സമ്മേളനത്തിന്‍റെ ഉദ്ഘാടനം സമ്മേളനവും അന്നു തന്നെ വൈകിട്ടുള്ള സമ്മേളനവും പിറ്റേ ദിവസം വൈകിട്ട് നടന്ന സമാപന സമ്മേളനവും റിപ്പോര്‍ട്ട് ചെയ്യാന് മാധ്യമങ്ങള് കാര്യമായ മടി കാണിച്ചില്ല. രാഷ്ട്രീയ പ്രമുഖര് പങ്കെടുത്ത സമ്മേളനത്തില് ആരെല്ലാം എന്തെല്ലാം പറഞ്ഞു എന്നത് ആവശ്യാനുസരണം മാധ്യമങ്ങള് റിപ്പോര്‍ട്ട ചെയ്യുകയുണ്ടായി. എന്നാല് സമ്മേളനത്തില് നടന്ന നിരവധി പരിപാടികള്, സമൂഹത്തിന് നല്‍കുവാനാകുമായിരുന്ന നിരവധി അറിവുകള്, സെമിനാറുകള്, വര്‍ക്ക്ഷോപ്പുകള് ഇവയൊന്നും റിപ്പോര്‍ട്ട് ചെയ്യാന് ആരെയും കണ്ടില്ല. അറിവിനേക്കാള് മാധ്യമങ്ങള്‍ക്ക് പ്രിയം ജനപ്രിയ നേതാക്കളെ മാത്രം. രാഷ്ട്രീയക്കാരുടെ പ്രസംഗം വളച്ചും വളക്കാതെയും മാത്രം അവര് ജനങ്ങള്‍ക്ക് എത്തിച്ചു കൊടുക്കുന്നു.ഇത് വെറും ഒറ്റപ്പെട്ട സംഭവമല്ല. എത്രയോ സെമിനാറുകള് മുഖ്യധാരാ മാധ്യമങ്ങള് റിപ്പോര്‍ട്ട് ചെയ്തിരിക്കുന്നത് ഇതേ രീതിയിലാണ്. പല ശാസ്ത്ര സെമിനാറുകളും നടക്കുന്നു എന്ന വിവരം മാത്രം കൊട്ടിഘോഷിച്ച് മാധ്യമങ്ങളിലൂടെ നാം അറിയും.ഉദ്ഘാടന സമയത്തോ സമാപന സമ്മേളനത്തിലോ മന്ത്രിമാര് പറഞ്ഞ കാര്യങ്ങള് മുഖ്യ വാര്‍ത്തയായി വരികയും ചെയ്യും. അവിടെ നടന്ന സെമിനാറുകളിലും മറ്റും നടന്ന പ്രസക്തമായ കാര്യങ്ങള് അവിടെ പങ്കെടുത്തവരില് മാത്രമായി ഒതുങ്ങിപ്പോവുകയും ചെയ്തു. സത്യത്തില് ഒരു ശാസ്ത്ര സാങ്കേതിക പരിപാടിയില് ആരു പറയുന്ന കാര്യങ്ങള്‍ക്കാണ് പ്രാധാന്യം നല്‍കേണ്ടത്? ഉദ്ഘാടനത്തിന് വരുന്ന മന്ത്രിമാര്‍ക്കോ അതോ അവിടെ പരിപാടികള് അവതരിപ്പിക്കുന്നവര്‍ക്കൊ? ശാസ്ത്രം അറിയുന്നതിന് ജനങ്ങള്‍ക്ക് താല്‍പര്യമില്ല എന്ന രീതിയിലാണ് എല്ലാ റിപ്പോര്‍ട്ടിംഗും. ശാസ്ത്രത്തെക്കുറിച്ചുള്ള തെറ്റിദ്ധാരണകള് വര്‍ദ്ധിപ്പിക്കുന്നതിനേ ഇത്തരം റിപ്പോര്‍ട്ടിംഗുകള് ഉതകൂ. വര്‍ദ്ധിച്ചു വരുന്ന അന്ധവിശ്വാസങ്ങള്‍ക്ക് ഇതും ഒരു കാരണമാകുന്നുണ്ട്. നമ്മുടെ മാധ്യമ രീതികള് മാറിയേ തീരൂ. റിപ്പോര്‍ട്ടിംഗ് എന്തിന് വേണ്ടിയാണ് എന്നത് തീരുമാനിക്കേണ്ടിയിരിക്കുന്നു പക്ഷേ അത് ജനങ്ങളുടെ അറിവിന് പുഷ്ടിപ്പെടുത്തേണ്ടതായിരിക്കണം എന്നു മാത്രം.\nസൌരയൂഥത്തിനു പുറത്ത് ഗ്രഹങ്ങളെ തേടിയുള്ള യാത്ര മനുഷ്യന് തുടങ്ങയിട്ട് നാളേറെയായി. സൌരയൂഥത്തിലെ എല്ലാ വസ്തുക്കളേയും കണ്ടെത്തുന്നതിനു മുന്‍പേ തന്നെ അതാരംഭിച്ചതാണ്. ഹബിള് ടെലിസ്കോപ്പ് എന്ന ബഹിരാകാശത്തിലെ കണ്ണ് മനുഷ്യന് കാണിച്ചു തന്ന കാഴ്ചകള്‍ക്ക് കണക്കില്ല. ഇപ്പോഴിതാ മറ്റൊരു കാഴ്ചയുമായി ഹബിള് വീണ്ടും. ദൃശ്യപ്രകാശത്തില് ഒരു അന്യഗ്രഹത്തിന്‍റെ ചിത്രമെടുത്തു കൊണ്ടാണ് തന്‍റെ കണ്ണിന് ഇനിയും കാഴ്ചകള് കാണാന് ആയുസ്സ് അവശേഷിക്കുന്നു എന്ന് ഹബിള് ഉറപ്പിച്ച് പറഞ്ഞത്.(പുതിയ അന്യഗ്രഹം ചിത്രകാരിയുടെ ഭാവനയില്)കുഭം രാശിക്കടുത്തുള്ള തെക്കന് മത്സ്യം എന്ന നക്ഷത്രഗണത്തിലാണ് ഇരുപത്തഞ്ച് പ്രകാശവര്‍ഷം അകലെയുള്ള ഒരു നക്ഷത്രത്തെ ചുറ്റുന്ന ഗ്രഹത്തെ ദൃശ്യപ്രകാശത്തില് കണ്ടത്.വ്യാഴത്തേക്കാള് മൂന്നിരട്ടി വ്യാസമുണ്ടെന്ന് കണക്കാക്കിയിരിക്കുന്ന ഈ ഗ്രഹത്തിന്‍റെ പേര് ഫോമല്‍ഹാട്ട് - ബി. എന്നാണ്. ഫോമല്‍ഹാട്ട് എന്ന നക്ഷത്രത്തിനു ചുറ്റുമാണ് ഈ ഗ്രഹത്തിന്‍റെ സഞ്ചാരം.1980 ല് ഫോമല്‍ഹാട്ട് എന്ന ഈ നക്ഷത്രത്തിനു ചുറ്റും ഗ്രഹങ്ങളെ കാണാനുള്ള ഒരു സാധ്യത നാസയുടെ ഇന്‍ഫ്രാ റെഡ് ആസ്ട്രോണമി ടെലസ്കോപ്പ് പ്രവചിച്ചിരുന്നു. 2004 ല് ഹബിളിലെ ക്യാമറ ഫോമല്‍ഹാട്ടിനു ചുറ്റുമുള്ള അന്തരീക്ഷത്തിന്‍റെ ഒരു കൊറോണാഗ്രാഫ് ചിത്രം എടുത്തിരുന്നു. നക്ഷത്രങ്ങള്‍ക്ക് ചുറ്റുമുള്ള കാഴ്ചകള് കാണുന്നതിന് നക്ഷത്രത്തിന്‍റെ തീവ്രത കൂടിയ പ്രകാശം ഒരു തടസ്സമാണ്. ഇതിനെ ഒഴിവാക്കിക്കൊണ്ട് ചിത്രമെടുക്കാന് കഴിയുന്ന സങ്കേതമാണ് കൊറോണാഗ്രാഫ്. 21 ബില്യണ് മൈല് വിസ്തൃതിയില് ഗ്രഹരൂപീകരണത്തിന്് അനുകൂലമായ ഒരു കാഴ്ചയാണ് കൊറോണാഗ്രാഫ് നമുക്ക് തന്നത്.ഇപ്പോള് നക്ഷത്രത്തില് നിന്നും വളരെ അകലെ ഒരു പ്രകാശ ബിന്ദുവിനെ ഹബിള് കണ്ടെത്തി.(ഹബിള് എടുത്ത ചിത്രം) ഇരുപത്തൊന്നു മാസത്തെ ഇടവേളകള്‍ക്കിടയില് എടുത്ത ചിത്രം സൂചിപ്പിക്കുന്നത് ഈ പ്രകാശബിന്ദു നക്ഷത്രത്തിനു ചുറ്റും ചലിക്കുന്നു എന്നതാണ്.നക്ഷത്രത്തില് നിന്നും ഏതാണ്ട് പത്തു ബില്യണ് മൈല് അകലെയാണ് ഈ ഗ്രഹം. നക്ഷത്രത്തെ അപേക്ഷിച്ച് തിളക്കം വളരെയധികം കുറവാണെങ്കിലും ഗ്രഹത്തിന്‍റെ വലിപ്പത്തിന് ആനുപാതികമായല്ല തിളക്കം കാണുന്നത്. വ്യാഴത്തേക്കാള് മൂന്നിരട്ടി വലിപ്പമുള്ള ഗ്രഹത്തിന് കാണപ്പെടേണ്ട തിളക്കത്തേക്കാള് അധികമാണ് ഈ ഗ്രഹത്തിന്‍റെ തിളക്കം. ശനിയെപ്പോലെ ഐസും പൊടി പടലങ്ങളും ഉള്ള വളയങ്ങള് ഉണ്ടാകാം എന്നാണ് ഇത് സൂചിപ്പിക്കുന്നത്. ഈ വലയങ്ങളില് ഉപഗ്രഹങ്ങള് രൂപപ്പെടാനുള്ള സാധ്യതയും തള്ളിക്കളയേണ്ടതില്ല എന്ന് ശാസ്ത്രജ്ഞര് കരുതുന്നു. 2004 ലും 2006 ലും ഹബിള് എടുത്ത ഫോമല്‍ഹാട്ട് നക്ഷത്രത്തിന്‍റെ ചിത്രങ്ങള് പരിശോധിച്ചാണ് ഈ നിഗമനത്തില് എത്തിയത്. 872 വര്‍ഷം വേണം ഈ ഗ്രഹത്തിന് തന്‍റെ മാതൃ നക്ഷത്രത്തെ ഒന്ന് വലം വയക്കാന് എന്നാണ് ശാസ്ത്രജ്ഞര് കണക്കു കൂട്ടിയിരിക്കുന്നത്. ഇക്കഴിഞ്ഞ നവംമ്പര് 14 സയന്‍സ് മാഗസിനില് ആണ് ഈ വിവരങ്ങള് പുറത്തു വിട്ടിരിക്കുന്നത്. പരീക്ഷണങ്ങള് തുടരുകയാണ്. നാസ 2013 ല് വിക്ഷേപിക്കാന് ഉദ്ദേശിക്കുന്ന ജയിംസ് വെബ് ടെലിസ്കോപ്പ് ഗ്രഹരൂപീകരണത്തെക്കുറിച്ചും മറ്റും കൂടുതല് മികച്ച വിവരങ്ങള് തരും എന്ന് പ്രതീക്ഷിക്കുന്നു.വിവരങ്ങള്‍ക്ക കടപ്പാട് : NASA


അരിയും ഉപ്പും ഒരുമിച്ച് വെച്ചാൽ സംഭവിക്കുന്ന അത്ഭുതം ഇതാണ്\nസാമ്പത്തിക അഭിവൃദ്ധി നേടുന്നതിന് പല മാർഗങ്ങളും നമ്മൾ അവലംബിക്കാറുണ്ട്. ചില കർമ്മങ്ങളും ചില വസ്തുക്കൾ ധന ത്തോടൊപ്പം സൂക്ഷിക്കുക അങ്ങനെയുള്ള കാര്യങ്ങൾ കണ്ണേറ് ദോഷം താഴക്ക ദോഷം ദൃഷ്ടിദോഷം എന്നിവ മാറാൻ വേണ്ടിയുള്ള കർമ്മങ്ങൾ വീട്ടിലും ഓഫീസിലും പേഴ്സിൽ ഉം ഒക്കെ നമ്മൾ ചെയ്യാറുണ്ട്. താന്ത്രിക പരമായ ഈ കർമ്മത്തിന് അതിന് പ്രതിഫലം വളരെ വലുതായിരിക്കും. അരിയും ഉപ്പും മാത്രം ഉപയോഗിച്ച് കൊണ്ട് ചെയ്യാൻ സാധിക്കുന്ന ഒരു കർമമാണ് ഇവിടെ വളരെ വ്യക്തമായി ഇന്നത്തെ വീഡിയോയിൽ നിങ്ങൾക്ക് മുന്നിൽ പറഞ്ഞു തരാൻ പോകുന്നത്.\nഇങ്ങനെ ചെയ്യുന്നത് വഴി പല ദുരിതങ്ങളും ദോഷങ്ങളും ഒക്കെ മാറി മറിയുന്ന അതിനോടൊപ്പം തന്നെ എല്ലാ ഐശ്വര്യങ്ങളും നമ്മുടെ ജീവിതത്തിൽ വരുന്ന ഒരു കർമ്മമാണ് ഇവിടെ പറയുന്നത്. ഈ കർമ്മം അനുഷ്ഠിച്ചാൽ വലിയ അനുഭവങ്ങളും വ്യത്യാസങ്ങളും ഒക്കെ ജീവിതത്തിൽ ചെയ്യുന്നത് അതായത് എന്തിനുവേണ്ടിയാണ് ചെയ്യുന്നത് അതിൽ വളരെയധികം വ്യത്യാസം വരുന്നതാണ്. അത് നിങ്ങളുടെ ജീവിതം കൊണ്ട് തന്നെ നിങ്ങൾക്ക് മനസ്സിലാക്കാൻ സാധിക്കുന്നത് ആണ്. അതിനു നമുക്ക് ആദ്യം തന്നെ വേണ്ടത് പച്ചരി ആണ്.\nഇത് പല കർമ്മങ്ങളും വേണ്ടി നമ്മൾ മുന്നേ ഉപയോഗിക്കാനുള്ളതാണ്. താന്ത്രിക മാന്ത്രിക കർമ്മങ്ങൾക്ക് ഒക്കെ പണ്ടുമുതൽക്കേ ഉപയോഗിക്കുന്ന ഒന്നുതന്നെയാണ് പച്ചരി. അതുപോലെതന്നെ പൂജാദി കർമ്മങ്ങൾക്കും പച്ചരി ഉപയോഗിക്കാറുണ്ട്. വളരെ പോസിറ്റീവായ ഘടകങ്ങൾ ഇതിൽ അടങ്ങിയിട്ടുണ്ട്. ഇതിൽ പറയുന്നതുപോലെ നിങ്ങൾ ചെയ്യുകയാണെങ്കിൽ അവിടെ പോസിറ്റീവ് എനർജി വരുന്നതാണ്.


ഖത്തറില് ഇന്നും കോവിഡ് മരണമില്ല; 244 പേര്‍ക്ക് കൂടി രോഗം സ്ഥിരീകരിച്ചു |no covid death reported today in qatar\nHome Gulf Qatar ഖത്തറില് ഇന്നും കോവിഡ് മരണമില്ല; 244 പേര്‍ക്ക് കൂടി രോഗം സ്ഥിരീകരിച്ചു\nഖത്തറില് ഇന്നും കോവിഡ് മരണമില്ല; 244 പേര്‍ക്ക് കൂടി രോഗം സ്ഥിരീകരിച്ചു\nദോഹ: ഖത്തറില് 244 പേര്‍ക്ക് കൂടി പുതുതായി കോവിഡ് സ്ഥിരീകരിച്ചു. 213 പേരാണ് ഇന്ന് വൈറസില് നിന്നു മുക്തി നേടിയത്.\nആകെ രോഗമുക്തരുടെ എണ്ണം 1,19,613 ആയി. പുതിയ 244 കേസുകളില് 17 പേര് വിദേശത്ത് നിന്ന് മടങ്ങിയെത്തിവരാണ്. ആകെ മരണം 208.\n2872 പേരാണ് നിലവില് കോവിഡ് ചികിത്സയിലുള്ളത്. 58 പേര് തീവ്രപരിചരണ വിഭാഗത്തിലാണ്. 709132 പേര്‍ക്കാണ് ഖത്തറില് ഇതുവരെ കോവിഡ് പരിശോധന നടത്തിയത്.\nPrevious articleഖത്തര് തുറമുഖത്ത് പഴത്തിന്റെ കണ്ടെയ്‌നറുകളില് കടത്താന് ശ്രമിച്ച മയക്കുമരുന്ന് പിടികൂടി\nNext articleമന്ത്രി ജലീലിനെതിരേ പ്രതിഷേധം വ്യാപകം; ലാത്തിച്ചാര്‍ജില് വിടി ബല്‍റാം ഉള്‍പ്പെടെയുള്ളവര്‍ക്ക് പരിക്ക്


ഭൂപ്രശ്നം,പരിസ്ഥിതി ലോല ഉത്തരവ്; ഇടുക്കിയിലെ ഇടത് നേതാക്കൾ തിങ്കളാഴ്ച മുഖ്യമന്ത്രിയെ കാണും\nഇടുക്കിയിലെ ഭൂ പ്രശ്നങ്ങളും പരിസ്ഥിതി ലോല ഉത്തരവുണ്ടാക്കിയ ആശങ്കയും അറിയിക്കാൻ ജില്ലയിലെ ഇടതു നേതാക്കൾ തിങ്കളാഴ്ച മുഖ്യമന്ത്രിയെ നേരിൽ കാണും. വ്യാപാരി വ്യവസായി ഏകോപന സമിതി ഭാരവാഹികളും സംഘത്തിലുണ്ടാകുമെന്ന് സിപിഎം ജില്ല സെക്രട്ടറി സി വി വര്‍ഗ്ഗീസ് പറഞ്ഞു.\nഇടുക്കിയിലെ ഭൂപ്രശ്നങ്ങൾക്കു പുറമെ സംരക്ഷിത മേഖലക്കു ചുറ്റും ഒരു കിലോമീറ്റർ പരിസ്ഥിതി ലോല മേഖല വേണമെന്ന ഉത്തരവും പ്രതിപക്ഷ കക്ഷികളുടെ കർഷക സംഘടനകളും സമരായുധമാക്കിയതോടെയാണ് വിഷയം സർക്കാരിൻറെ ശ്രദ്ധയിൽ പെടുത്താൻ ഇടുക്കിയിൽ നിന്നുള്ള നിവേദക സംഘം മുഖ്യമന്ത്രിയെ കാണുന്നത്. വിവിധ കർഷക സംഘടനകൾക്കൊപ്പം സിറോ മലബാർ സഭയും സമരം തുടങ്ങിയത് ഇടതു മുന്നണിക്ക് തലവേദനയായിട്ടുണ്ട്. ഈ സാഹചര്യത്തിലാണ് അടിയന്തിരമായി പ്രശ്നത്തിൽ ഇടപെടണമെന്ന ആവശ്യമുയർന്നത്.\nഇടുക്കിയിലെ സങ്കീർണമായ ഭൂ പ്രശ്നങ്ങൾ പരിഹരിക്കാൻ ഭൂമി പതിവ് നിയമം പരിഷ്ക്കരിക്കുമെന്ന് തെരഞ്ഞെടുപ്പ് സമയത്ത് ഇടപു പക്ഷം ഉറപ്പു നൽകിയിരുന്നു. എന്നാൽ രണ്ടാം പിണറായി സർക്കാർ അധികാരത്തിലേറി ഒരു വർഷം കഴിഞ്ഞിട്ടും നടപടി എങ്ങുമെത്തിയില്ല. ഇതും നിരന്തരമായ സമരങ്ങൾക്ക് കാരണമാകുന്നുണ്ട്. രണ്ടു മാസം മുമ്പ് ഇതേ ആവശ്യങ്ങളുമായി ഇടത് നേതാക്കൾ മുഖ്യമന്ത്രിയെ കണ്ടപ്പോൾ നൽകിയ ഉറപ്പുകളും പാലിക്കപ്പെട്ടിട്ടില്ല. ഇതോടൊപ്പം പരിസ്ഥിതി ലോല മേഖല ഉത്തരവ് ഏറ്റവും കൂടുതൽ ദോഷകരമായി ബാധിക്കുന്ന ജില്ലകളിലൊന്നാണ് ഇടുക്കി. അടിയന്തിരമായി സർക്കാർ ഇടപെടൽ ഉണ്ടായില്ലെങ്കിൽ കൂടുതൽ സംഘടനകൾ സമരവുമായി രംഗത്തിറങ്ങുമെന്നതും കൂടിക്കാഴ്ചക്ക് കാരണമായിട്ടുണ്ട്.\nRelated Topics:cm pinarayi vijayanidukkiKeralaKerala news\nഎകെജി സെന്‍റര് ആക്രമണം; ചുവന്ന സ്കൂട്ടറിലെത്തിയയാൾ അക്രമിയല്ലെന്ന് പൊലീസ്


സുന്ദരികളുടെ ചിത്രങ്ങള് കാണിച്ച് മയക്കും, കെണിയില് വീണുപോയാല് നഷ്ടമാകുന്നത് പതിനായിരങ്ങള് - Pravasishabdam\nHome News Kerala സുന്ദരികളുടെ ചിത്രങ്ങള് കാണിച്ച് മയക്കും, കെണിയില് വീണുപോയാല് നഷ്ടമാകുന്നത് പതിനായിരങ്ങള്\nസുന്ദരികളുടെ ഫോട്ടോ കാട്ടി തല്‍പര കക്ഷികളില് നിന്നും പണം തട്ടുന്ന സംഘങ്ങള് കണ്ണൂരിലും വ്യാപകമാവുന്നു. കഴിഞ്ഞ ഏതാനും മാസങ്ങള്‍ക്കിടയില് നിരവധി ആളുകള്‍ക്കാണ് ഇത്തരത്തില് പണം നഷ്ടമായത്. മണിക്കൂറിന് 3000, ഒരു രാത്രി 8000 എന്നിങ്ങനെ വിവിധ പാക്കേജുകളാണ് സംഘം മുമ്‌ബോട്ടു വയ്ക്കുന്നത്.\nസുന്ദരികളുടെ അഴകളവുകള് ഒത്ത പടങ്ങള് കണ്ട് വീണുപോയാല് തീര്‍ന്നു. പിന്നെ പണം പോകുന്ന വഴി അറിയില്ല. പരാതിയുമായി പോകാനാണ് ഭാവമെങ്കില് പിന്നെ സ്വരം ഭീഷണിയുടേതാവും. ലക്ഷക്കണക്കിന് രൂപയാണ് സംഘം ഇത്തരത്തില് തട്ടിയിരിക്കുന്നത്. ആവശ്യക്കാരെ ഹോട്ടലിലേക്ക് ആകര്‍ഷിച്ച ശേഷം ഹോട്ടല് റൂമില് വച്ച് ഭീഷണിപ്പെടുത്തി പണവും സ്വര്‍ണവും തട്ടുന്നതാണ് രീതി. നാണക്കേട് ഭയന്ന് ആരും കേസുമായി മുമ്പോട്ടു പോകാത്തത് ഇത്തരക്കാര് വളവുമാകുന്നു.\nപെണ്‍കുട്ടികളുടെ ചിത്രം അയച്ചു നല്‍കിയതിനു ശേഷം മുന്‍കൂറായി പണമടയ്ക്കാന് നിര്‍ദ്ദേശിക്കും. കാഷ് ഡിപ്പോസിറ്റിംഗ് മെഷീന് വഴി പണം അടയ്ക്കാനാണ് ഇവര് കൂടുതലായും ആവശ്യപ്പെടുന്നത്. ഇതിനു ശേഷം അവര് സ്ലിപ് വാട്‌സ്ആപ്പ് അയച്ചു കൊടുക്കാന് അവര് ആവശ്യപ്പെടും. എന്നാല് പണം അടച്ചു കഴിഞ്ഞാല് എന്തു സ്ലിപ് അയച്ചു കൊടുത്തിട്ടും കാര്യമില്ല. പിന്നെ വിളിച്ചാല് അവര് ഫോണെടുക്കില്ല. ഇതുമായൊന്നും യാതൊരു ബന്ധവുമില്ലാത്ത പെണ്‍കുട്ടികളുടെ ഫോട്ടോയാണ് ഇവര് ഇരകളെ വീഴ്ത്താന് ഉപയോഗിക്കുന്നത്. സോഷ്യല് മീഡിയയിലും മറ്റും പെണ്‍കുട്ടികള് പങ്കുവയ്ക്കുന്ന ഫോട്ടോകളാണ് ഇത്തരക്കാര് ദുരുപയോഗം ചെയ്യുന്നത്.\nPrevious articleവെള്ളാപ്പള്ളി നടേശ നെതിരെ പരസ്യ വിമർശനവുമായി ടി പി സെൻകുമാർ\nNext articleനിങ്ങള് മദ്യപിച്ചിട്ടില്ലേ… ചോദ്യമുന്നയിച്ചതിന് മാധ്യമപ്രവര്‍ത്തകനോട് ആക്രോശിച്ച് ടിപി സെന്‍കുമാര്


Mangalam TV | chengannoor-eletion\nDecember, 2019, 12:17 am IST\nLast Updated 1 Year, 1 Month,3Day,9Hour, 21 Minute ago\nPublished on: 2:11pm Mon 02 Apr 2018\nരണ്ടാം ഘട്ടത്തിലേക്ക് കടന്ന ചെങ്ങന്നൂരില് പണമൊഴുക്കി മുന്നണികള്\nആലപ്പുഴ: തെരഞ്ഞെടുപ്പ് വിജ്ഞാപനത്തിന് മുമ്പേ പ്രചാരണം രണ്ടാം ഘട്ടത്തിലേക്ക് കടന്ന ചെങ്ങന്നൂരില് പണമൊഴുക്കി മുന്നണികള്. ശക്തമായ ത്രികോണമത്സരം ഉറപ്പായതോടെ പ്രചാരണത്തില് അല്‍പംപോലും പിന്നോട്ടില്ലെന്ന നിലപാടില് മുന്നണികള് കുതിക്കുമ്ബോള് ഏറ്റവും കൂടുതല് പണം ചെലഴിക്കപ്പെടുന്ന ഉപതെരഞ്ഞെടുപ്പ് എന്ന നിലയിലേക്കാണ് ചെങ്ങന്നൂരിന്റെ പോക്ക്.\nസീറ്റുനിലനിര്‍ത്താന് രംഗത്തിറങ്ങിയിരിക്കുന്ന എല്.ഡി.എഫ്. മേഖലാ കണ്‍വന്‍ഷനുകള്‍ക്ക് ശേഷം ബൂത്ത് കണ്‍വന്‍ഷനിലേക്ക് കടന്നു. ഇതിന് പിന്നാലെ കുടുംബയോഗങ്ങളും കോളനിയോഗങ്ങളും ചേരും. ഭവനസന്ദര്‍ശന സര്‍വേ പൂര്‍ത്തിയാക്കി പഞ്ചായത്തുതല കണ്‍വന്‍ഷനുകള്‍ക്കുളള ഒരുക്കത്തിലാണ് യു.ഡി.എഫ്. രണ്ടാംഘട്ട പര്യടനത്തിന്റെ ഭാഗമായി ബൂത്ത്തല സന്ദര്‍ശനത്തിലുള്ള എന്.ഡി.എ. സ്ഥാനാര്‍ഥിക്കൊപ്പം സംസ്ഥാന നേതാക്കളുടെ വന്‍നിര രംഗത്തുണ്ട്.\nപഞ്ചായത്തുകള്‍തോറും മഹാസമ്ബര്‍ക്കമെന്ന പേരില് പ്രത്യേക പ്രചാരണവും നടത്തുന്നു. മാസങ്ങള് നീളുന്ന പ്രചാരണം വേണ്ടിവരുമെന്ന് ഉറപ്പായതോടെ പോസ്റ്റര്, ചുവരെഴുത്ത് പ്രചാരണത്തിലും പുതുമകള് പരീക്ഷിക്കാന് പണം ഏറെ ചെലവാകുന്നു. പോസ്റ്ററുകള് പലതും പഴകിത്തുടങ്ങിയതോടെ പുതിയത് ഒട്ടിക്കേണ്ട അവസ്ഥയുമുണ്ട്.\nകഴിഞ്ഞ 15 തെരഞ്ഞെടുപ്പുകളില് ഏഴു തവണ യു.ഡി.എഫിനൊപ്പം നിന്ന ചെങ്ങന്നൂരില് ഇത്തവണ മൂന്ന് മുന്നണികള്‍ക്കും അഭിമാനപ്പോരാട്ടമാണ്. എല്.ഡി.എഫ്. ഇവിടെ മൂന്നു തവണയാണ് വിജയിച്ചിട്ടുള്ളത്. എന്.ഡി.പി. സ്ഥാനാര്‍ഥി മൂന്നുതവണ ജയിച്ചിട്ടുള്ള മണ്ഡലത്തില് കേരളകോണ്‍ഗ്രസിനും കേരള കോണ്‍ഗ്രസ് എസിനും ഓരോ തവണ ജയംനേടാനായി.\n1987 ല് മാമന് ഐപ്പ് നേടിയ 15,703 ആണ് ഉയര്‍ന്ന ഭൂരിപക്ഷം. 1987 ന് ശേഷം കഴിഞ്ഞതവണയാണ് കോണ്‍ഗ്രസ് ഇവിടെ പരാജയപ്പെട്ടത്. പ്രവാസിവോട്ടര്‍മാര് കൂടുതലുള്ള മണ്ഡലമായതിനാല് പരമാവധിപേരെ നാട്ടിലെത്തിച്ച് വോട്ടു ചെയ്യിക്കാനുളള ശ്രമങ്ങളും സജീവമാണ്.\nരണ്ടുതവണയൊഴികെ പതിനായിരത്തില് താഴെയാണ് മണ്ഡലത്തിന്റെ ഭൂരിപക്ഷമെന്ന ചരിത്രം എങ്ങനെയും ഓരോ വോട്ടും ഉറപ്പിക്കാന് മുന്നണികളെ പ്രേരിപ്പിക്കുന്നു. ചെങ്ങന്നൂര് നഗരസഭയും 10 പഞ്ചായത്തുകളും അടങ്ങുന്നതാണ് മണ്ഡലം. നഗരസഭയും ആല, മാന്നാര്, പാണ്ടനാട്, വെണ്മണി പഞ്ചായത്തുകളും യു.ഡി.എഫാണ് ഭരിക്കുന്നത്. മുളക്കുഴ, പുലിയൂര്, ബുധനൂര്, ചെറിയനാട് പഞ്ചായത്തുകളില് എല്.ഡി.എഫിനാണ് ഭരണം.\n13 വാര്‍ഡുകളുള്ള തിരുവന്‍വണ്ടൂരില് ആറുസീറ്റുള്ള ബി.ജെ.പിയാണ് വലിയകക്ഷി. ആദ്യം ഭരണത്തിലേറിയ ബി.ജെ.പിയെ എല്.ഡി.എഫിന്റെയും യു.ഡി.എഫിന്റെയും പിന്തുണയോടെ കേരള കോണ്‍ഗ്രസ് പ്രതിപക്ഷത്താക്കുകയായിരുന്നു.\n2014 ലോക്‌സഭാ തെരഞ്ഞെടുപ്പില് കോണ്‍ഗ്രസിലെ കൊടിക്കുന്നില് സുരേഷിന് 7818 വോട്ടിന്റെ മേല്‍െക്കെ നല്‍കിയ മണ്ഡലം നിയമസഭയിലേക്ക് സി.പി.എമ്മിന്റെ കെ.കെ. രാമചന്ദ്രന് നായര്‍ക്ക് 7983 വോട്ടിന്റെ വിജയം സമ്മാനിച്ചു.\n2011 ല് 6062 വോട്ടുണ്ടായിരുന്ന ബി.ജെ.പിക്ക് 2014, 2016 തെരഞ്ഞെടുപ്പുകളില് യഥാക്രമം 15716, 42,282 വോട്ടുകള് ലഭിച്ചു. സാമുദായിക സംഘടനകള്‍ക്കും ചെറുകക്ഷികള്‍ക്കും നിര്‍ണായക സ്വാധീനമുള്ള മണ്ഡലത്തില് കളം നിറഞ്ഞുള്ള പ്രചാരണത്തിലാണ് മുന്നണികളുടെ ശ്രദ്ധയത്രയും.


സയ്യിദ് ഗുലാം അക്ബര് | islamonlive.in\n1935 ല് ഹൈദരാബാദിലെ ആദരണീയ കുടുംബത്തിലായിരുന്നു ഗുലാം അക്ബറിന്റെ ജനനം. പിതാവ്: സയ്യിദ് ഗുലാം അഹ്മദ്. ഹൈദരാബാദില് നിന്നും പ്രാഥമിക വിദ്യാഭ്യാസത്തിന് ശേഷം ഒ.ടി.സി ഉസ്മാനിയ്യ സര്‍വ്വകലാശാലയില് നിന്നും മെക്കാനിക്കല് ആന്റ് ഇലക്ട്രിക്കല് എഞ്ചിനീയറിങ് പഠിച്ചു. പിന്നീട് ഉപരിപഠനാവശ്യാര്‍ഥം റഷ്യയിലേക്ക് പോവുകയും മോസ്‌കോ യൂണിവേഴ്‌സിറ്റിയില് നിന്നും ഐ.സി.ടി വിഭാഗത്തില് ആന്റി കൊറോഷന് എഞ്ചിനീയറിങും പൂര്‍ത്തിയാക്കി.\nപഠനാനന്തരം അദ്ദേഹത്തിന്റെ സേവനം ഹൈദരാബാദിലെIndian Drugs and Pharmaceuticals Ltd (IDPL) ല് എക്‌സിക്യുട്ടീവ് എഞ്ചിനീയറായിരുന്നു. പിന്നീട് ബീഹാറിലെ (ഇപ്പോള് ഝാര്‍ഘഢ്) Bokaro Steel Plant ലെ സോണല് എഞ്ചിനീയര്, Arcoy Industries Ltd ഡയറക്ടര്, സഊദി അറേബ്യയിലെ Engineering Consultant Group ലെ മാനേജര് എന്നീ നിലകളില് സേവനമനുഷ്ടിച്ചിട്ടുണ്ട്.\n1966 മുതല് ജമാഅത്തുമായി ബന്ധപ്പെട്ട് പ്രവര്‍ത്തിച്ചിരുന്ന അദ്ദേഹം 1991ലാണ് സംഘടനയില് അംഗമായത്. 1997ല് സൗദിയില് നിന്ന് തിരിച്ചെത്തിയ അക്ബര് ഗുലാം 2011 വരെ ന്യൂദല്ഹിയിലെ ജമാഅത്തെ ഇസ്‌ലാമി കേന്ദ്ര ആസ്ഥാനത്ത് പ്രവര്‍ത്തിച്ചു വരികയായിരുന്നു. ജമാഅത്തെ ഇസ്‌ലാമി കേന്ദ്ര കൂടിയാലോചനാസമിതിയിലും, കേന്ദ്ര പ്രിതിനിധിസഭയിലും, കേന്ദ്ര ഉപദേശ സമിതിയിലും അംഗമായിരുന്നു. അബ്ദുല് ഹഖ് അന്‍സാരിയുടെ നേതൃകാലയളവില് നിര്‍ണായകമായ പല തീരുമാനങ്ങള്‍ക്കും ഗുലാമിന്റെ സഹായമുണ്ടായിരുന്നു. ഇച്ഛാശക്തിയുടെയും കാര്യഗ്രഹണശേഷിയുടെയും മികച്ച മാതൃകയായിരുന്നു ഗുലാം അക്ബര്.\nഅമേരിക്ക, ബ്രിട്ടന്, ജര്‍മ്മനി, പാകിസ്താന്, ശ്രീലങ്ക, ബംഗ്ലാദേശ്, സിംഗപ്പൂര്, ഫിലിപ്പൈന്‍സ്, മുഴുവന് ഗള്‍ഫ് രാജ്യങ്ങള് മുതയായവ സന്ദര്‍ശിച്ചിട്ടുണ്ട്. ICNA, ISNA USA, Canada. WAMY എന്നീ സംഘടനകളുടെ അന്താരാഷ്ട്ര സമ്മേളനങ്ങളിലും പങ്കെടുത്തിട്ടുണ്ട്. ഇംഗ്ലീഷ്, ഹിന്ദി, ഉറുദു, തെലുങ്ക്, അറബി, റഷ്യന് ഭാഷകളും വശമുണ്ടായിരുന്നു.\n2012 ഏപ്രില് 29 ന് 77 ാമത്തെ വയസ്സില് ഹൈദരാബാദില് വെച്ച് അന്തരിച്ചു.